title: লাদাখের ইতিহাস

text: ১৮৩৪ খ্রিষ্টাব্দে লাদাখের রাজা সেপাল নামগ্যালের সামন্ত টিম্বুসের রাজা লাদাখের বিরুদ্ধে ডোগরা সেনাপতি জোরাওয়ার সিং কাহলুরিয়ার সাহায্য চাইলে তিনি লাদাখের বিরুদ্ধে যুদ্ধযাত্রা করেন। প্রথমেই তাঁর ৫০০০ সৈন্য সুরু নদীর তীরে ঐ অঞ্চলের বোটি সৈন্যদের পরাজিত করে। এরপর তিনি কার্গিলের পথে সামন্ত রাজাদের পরাজিত করা শুরু করলে লাদাখের রাজা সেপাল নামগ্যাল তাঁর সেনাপতি বাঙ্কো কাহ্লোনকে জোরাওয়ারের রসদ সংগ্রগের পথটি নষ্ট করতে পাঠান। কিন্তু তীক্ষ্ণবদ্ধির অধিকারী জোরাওয়ার শীতের শুরুতে কার্ৎসে ফিরে আসেন এবং সেখানেই সৈন্যদের নিয়ে শীতকাল কাটান। পরের বছর বসন্তকালে তিনি বাঙ্কো কাহ্লোনের সৈন্যদলকে পরাজিত করে লেহ অভিমুখে যাত্রা শুরু করেন। সেপাল নামগ্যাল যুদ্ধের ক্ষতিপূরণ হিসেবে ৫০,০০০ টাকা ও বার্ষিক ২০,০০০ টাকা কর দিতে সম্মত হন। এরপর লাদাখের সামন্তরা জোরাওয়ারের বিরুদ্ধে বিদ্রোহ ঘোষণা করলে জোরাওয়ার পুনরায় হিমালয় অতিক্রম করে এই বিদ্রোহ দমন করেন। এই অভিযানে তিনি জাংস্কারের রাজাকে কর প্রদানে বাধ্য করেন। ১৮৩৬ খ্রিষ্টাব্দে সেপাল নামগ্যাল জোরাওয়ারের বিরুদ্ধে বিদ্রোহ ঘোষণা করলে জোরাওয়ার দশদিনে লাদাখ পৌছে বিদ্রোহ দমন করেন। এই বার তিনি লেহতে এক দুর্গ তৈরী করেন এবং দলেল সিংয়ের অধীনে তিনশ সৈন্য রেখে যান। সেপাল নামগ্যালকে সরিয়ে এক লাদাখি সেনাপতি ঙ্গোরুব স্তাঞ্জিনকে লাদাখের রাজার সিংহাসনে বসিয়ে দিয়ে যান। কিন্তু ঙ্গোরুব তাঁর আনুগত্যে অস্বীকার করলে ১৮৩৮ খ্রিষ্টাব্দে সেপাল নামগ্যাল পুনরায় লাদাখের রাজা হিসেবে বহাল হন। ১৮৪১ খ্রিষ্টাব্দে তিব্বত আক্রমণ কালে জোরাওয়ারের মৃত্যু হলে শেষ বারের মতো লাদাখীরা বিদ্রোহ করলে ডোগরারা দ্রুত এই বিদ্রোহ দমন করে তিব্বতীদের সঙ্গে শান্তিচুক্তি স্বাক্ষর করে। এই ঘটনার পর নামগ্যাল রাজবংশের রাজনৈতিক প্রভাব লাদাখ থেকে লোপ পায় এবং সিন্ধু নদের তীরে স্তোক গ্রামে এক প্রাসাদে বসবাস করতে বাধ্য হয়।


title: লাদাখের ইতিহাস

text: নামগ্যাল রাজবংশের পতনের পর লাদাখ কাশ্মীরের অন্তর্গত হয়। ১৮৪৬ খ্রিষ্টাব্দে আলেকজান্ডার কানিংহাম লাদাখ ও তিব্বতের মধ্যে সীমান্ত সমীক্ষার চেষ্টা করে কাশ্মীর ও তিব্বতের শাসকদের অসহযোগিতার জন্য ব্যর্থ হন। ১৮৭১ খ্রিষ্টাব্দে পরিব্রাজক রবার্ট শ এবং লাদাখের উজীর ফ্রেডেরীখ ড্রীউ পুনরায় এই সমীক্ষা করেন। ১৮৬৭ খ্রিষ্টাব্দে ব্রিটিশ ভারত সরকার হেনরী কেইলীকে লাদাখ অঞ্চলের বাণিজ্য নিয়ন্ত্রণ ও গুপ্তসংবাদ আহরণের জন্য লেহ পাঠান। ১৮৭০ খ্রিষ্টাব্দে ব্রিটিশ ভারত সরকার কাশ্মীর রাজ্যের সাথে এক চুক্তির ভিত্তিতে লেহ শহরে এক ব্রিটিশ যুগ্ম কমিশনার পদের সৃষ্টি করে লাদাখের সঙ্গে মধ্য এশিয়ার বহির্বাণিজ্য নিয়ন্ত্রণের মাধ্যমে কাশ্মীরের সঙ্গে পূর্ব তুর্কিস্তানের বৈদেশিক সম্পর্ক ছিন্ন করেন।


title: লাদাখের ইতিহাস

text: ১৯৪৭ খ্রিষ্টাব্দে ভারত স্বাধীন হলে কাশ্মীরের ডোগরা শাসক হরি সিং অন্তর্ভুক্তি চুক্তিতে সই করে লাদাখ সহ সমস্ত কাশ্মীর রাজ্যকে ভারতের অন্তর্ভুক্ত করেন। এই সময় পাকিস্তানী সেনাবাহিনী কাশ্মীর উপত্যকা, স্কার্দু এবং জাংস্কারের পাদুম দখল করে লেহ অভিমুখে যাত্রা করলে ভারত-পাকিস্তান যুদ্ধের মাধ্যমে লাদাখ পাকিস্তানী দখলমুক্ত হয়। ১৯৪৯ খ্রিষ্টাব্দের জানুয়ারি মাসে ভারত ও পাকিস্তানের মধ্যে যুদ্ধবিরতি ঘোষিত হলে লাদাখ ও বালটিস্তান রাজনৈতিক ভাবে বিচ্ছিন্ন হয়ে পড়ে। ১৯৪৯ খ্রিষ্টাব্দে চীন জিনজিয়াং ও নুব্রা উপত্যকার মধ্যে সীমান্ত বন্ধ করে দেয়। ১৯৫৫ খ্রিষ্টাব্দে চীন ভারতের দাবিকৃত এলাকা আকসাই চিনের মধ্য দিয়ে জিনজিয়াং ও তিব্বতের মধ্যে সড়ক ও পাকিস্তানের সঙ্গে কারাকোরাম মহাসড়ক নির্মাণ করলে সীমান্তে উত্তেজনার সৃষ্টি হয় এবং ১৯৬২ খ্রিষ্টাব্দে যুদ্ধের মাধ্যমে লাদাখের আকসাই চিন ও পার্শ্ববর্তী এলাকা চীন নিজের অন্তর্ভুক্ত করে নেয়। সামরিক কৌশলগত কারণে ভারত শ্রীনগর থেকে লেহ পর্যন্ত ১ডি নং জাতীয় সড়ক তৈরী করে। ১৯৭১ ও ১৯৯৯ খ্রিষ্টাব্দে পাকিস্তান লাদাখের পশ্চিমাংশের কার্গিল অঞ্চল নিজেদের দখলে নেওয়ার চেষ্টা করলে ভারত ও পাকিস্তানের মধ্যে যুদ্ধের মাধ্যমে পুনরায় তা ভারতের অধিকারে আসে।


title: লাদাখের ইতিহাস

text: জম্মু ও কাশ্মীর রাজ্যের সঙ্গে লাদাখের অভ্যন্তরীণ প্রশাসনিক সম্পর্ক বহু টানাপোড়েনের মধ্যে দিয়ে গেছে। ১৯৭০ এর দশক থেকে এই অঞ্চলের মানুষেরা কেন্দ্রশাসিত অঞ্চলের মর্যাদার দাবি জানিয়ে এসেছে। ১৯৮৯ খ্রিষ্টাব্দে লাদাখে বসবাসকারী বৌদ্ধ ও মুসলমান সম্প্রদায়ের মধ্যে হিংসাত্মক দাঙ্গা সৃষ্টি হলে বৌদ্ধরা মুসলিম প্রধান জম্মু ও কাশ্মীর রাজ্যের মুসলমানদের প্রতি পক্ষপাতিত্বের অভিযোগে লাদাখে বসবাসকারী মুসলিম ব্যবসায়ীদের সাথে ব্যবসা বন্ধ করে দেয়। ১৯৯৫ খ্রিষ্টাব্দে লাদাখ স্বায়ত্ত্বশাসিত পার্বত্য উন্নয়ন পরিষদ, লেহ তৈরী হলে এই ক্ষোভ বহুলাংশে প্রশমিত হলেও বর্তমানে জাতীয় স্তরে গুরুত্বলাভের আশায় লাদাখের প্রভাবশালী বৌদ্ধরা ভারতীয় জনতা পার্টিকে সমর্থন করে কেন্দ্রশাসিত অঞ্চলের মর্যাদার দাবি জানিয়ে চলেছেন।


title: আয়েশা তাকিয়া

text: আয়েশা তাকিয়া আজমি (; জন্ম: নভেম্বর ১০, ১৯৮৬) একজন ভারতীয় অভিনেত্রী, কন্ঠ অভিনেত্রী, মডেল, টেলিভিশন উপস্থাপক। তিনি প্রধানত বলিউড ছবিতে অভিনয় করে থাকেন। তিনি তার প্রথম ছবি "" ছবির জন্য তিনি ফিল্মফেয়ার বেষ্ট ডেব্যুট এ্যাওয়ার্ড ২০০৪ লাভ করেন। তার সবচেয়ে জনপ্রিয় ব্যাবসাসফল ছবির মধ্যে ২০০৯ ছবি "ওয়ান্টেড" অন্যতম।


title: আয়েশা তাকিয়া

text: মার্চ ১, ২০০৯ সালে তাকিয়া তাঁর প্রেমিক ফারহান আজমিকে বিয়ে করেন।


title: বেদান্ত সোসাইটি অফ নিউ ইয়র্ক

text: বেদান্ত সোসাইটি অফ নিউ ইয়র্ক হল মার্কিন যুক্তরাষ্ট্রের নিউ ইয়র্ক শহরে অবস্থিত প্রথম বেদান্ত সোসাইটি। ১৮৯৪ সালের নভেম্বর মাসে স্বামী বিবেকানন্দ এটি স্থাপন করেন। ১৮৯৭ সালে রামকৃষ্ণ পরমহংসের অপর শিষ্য স্বামী অভেদানন্দ মার্কিন যুক্তরাষ্ট্রে এসে এই কেন্দ্রের ভার নেন। ১৯২১ সাল পর্যন্ত তিনি এই কেন্দ্রের অধ্যক্ষ ছিলেন। বর্তমানে এই বেদান্ত সোসাইটি রামকৃষ্ণ মঠ ও রামকৃষ্ণ মিশন অনুমোদিত।


title: বেদান্ত সোসাইটি অফ নিউ ইয়র্ক

text: ১৮৯৩ সালে বিবেকানন্দ যুক্তরাষ্ট্রের শিকাগো শহরের বিশ্বধর্ম মহাসভায় বকৃতা দেন। তিনি ওই সভায় ভারত ও হিন্দুধর্মের প্রতিনিধিত্ব করেন। ওয়ে অইএ রুবু মিনেপোলিস, মেমফিস, ডেট্রোয়েট ও নিউ ইয়র্ক পর্যটন করেন। প্রায় সব জায়গাতেই তিনি বক্তৃতা দিয়ে জনপ্রিয়তা অর্জন করেছিলেন। ১৮৯৪ সালের ১৬ মে তিনি হার্ভার্ড বিশ্ববিদ্যালয়ে বক্তৃতা দেন। ওই বছর নভেম্বরে নিউ ইয়র্কের ম্যানহ্যাটন এলাকার ৫৪ ওয়েস্ট ৩৩তম স্ট্রিটে প্রথম বেদান্ত সোসাইটি স্থাপন করেন।


title: বেদান্ত সোসাইটি অফ নিউ ইয়র্ক

text: মার্কিন যুক্তরাষ্ট্র ও ইংল্যান্ডের নানা অঞ্চল পর্যটন করে ১৮৯৭ সালে বিবেকানন্দ ভারতে ফিরে আসেন। রামকৃষ্ণ পরমহংসের অপর সাক্ষাৎ শিষ্য স্বামী অভেদানন্দ যুক্তরাষ্ট্রে গিয়ে বেদান্ত সোসাইটির ভার নেন। ১৯২১ সাল পর্যন্ত তিনি এই কেন্দ্রের অধ্যক্ষ ছিলেন। তারপর তিনি ভারতে ফিরে আসেন। অধ্যক্ষ থাকাকালীন তিনি সোসাইটিকে নিউ ইয়র্কের আইনের আওতায় এনে সুসংগঠিত করেন।


title: বেদান্ত সোসাইটি অফ নিউ ইয়র্ক

text: প্রথম দিকে ভাড়াবাড়িতে সোসাইটির কাজকর্ম চলত। তাই বহুবার এর ঠিকানা বদলেছে। ১৯২১ সালে ৩৪ ওয়েস্ট ৭১তম স্ট্রিটের স্থায়ী প্রধান কার্যালয়ের ঠিকানায় সোসাইটি উঠে যায়। এটিই এখন এর ঠিকানা।


title: বেদান্ত সোসাইটি অফ নিউ ইয়র্ক

text: প্রতিষ্ঠার পর থেকে ছয় জন অধ্যক্ষ এই কেন্দ্রের দায়িত্ব সামলেছেন। ১৯৭৬ সাল থেকে স্বামী তথাগতানন্দ এই কেন্দ্রের অধ্যক্ষ।


title: বেদান্ত সোসাইটি অফ নিউ ইয়র্ক

text: রামকৃষ্ণ মঠ ও মিশন অনুমোদিত এই সোসাইটিতে একটি গ্রন্থাগার, গ্রন্থবিপণি ও প্রার্থনা কক্ষ আছে। এখানে শ্রীশ্রীরামকৃষ্ণকথামৃত বইটির উপর সাপ্তাহিক লেকচার ক্লাস আয়োজিত হয়। নিয়মিত সেমিনার ও কনভেনশনও হয়।


title: নজরুল ইসলাম (বীর প্রতীক)

text: নজরুল ইসলাম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: নজরুল ইসলাম (বীর প্রতীক)

text: নজরুল ইসলামের পৈতৃক বাড়ি ফরিদপুর জেলার আলফাডাঙ্গা উপজেলার পানাইল গ্রামে। তাঁর বাবার নাম মোহাম্মদ মমিনউদ্দীন এবং মায়ের নাম হাজেরা বেগম। তাঁর স্ত্রীর নাম রওশন আরা বেগম। তাঁদের চার মেয়ে, এক ছেলে।


title: নজরুল ইসলাম (বীর প্রতীক)

text: ১৯৭১ সালে পাকিস্তান বিমানবাহিনীতে চাকরি করতেন নজরুল ইসলাম। তখন তিনি কর্মরত ছিলেন পাকিস্তানের (তখন পশ্চিম পাকিস্তান) করাচিতে। জুলাই মাসে তিনি মুক্তিযুদ্ধে যোগ দেন।


title: নজরুল ইসলাম (বীর প্রতীক)

text: ১৯৭১ সালের জুন মাস পর্যন্ত করাচি থেকেও মুক্তিযুদ্ধে যোগ দিতে পারেননি নজরুল ইসলাম। জুন মাসের তাঁর বাবা স্ট্রোকে মারা যান। তখন কর্তৃপক্ষ ছুটি দেয়। পরে বাড়িতে এসে ভারতের উদ্দেশে রওনা দেন তিনি। ভারতে যাওয়ার পর কে এম ওবায়দুর রহমানের সঙ্গে দেখা করেন এবং ৮ নম্বর সেক্টরের প্রশাসনিক কাজ করেন তিনি। কিছুদিন পর নতুন সেক্টর কমান্ডার এম এ মঞ্জুর (বীর উত্তম) বিভিন্ন ক্যাম্পে অস্ত্রশস্ত্র ও অন্যান্য রসদ পৌঁছে দেওয়ার দায়িত্ব দেন নজরুল ইসলামকে। সে সময়ে নজরুল ইসলাম সেক্টর হেডকোয়ার্টার বা ব্যারাকপুর ক্যান্টনমেন্ট থেকে বিভিন্ন ক্যাম্পে অস্ত্রশস্ত্র ও রসদ নিয়ে যেতেন। এ কাজ করার সময় বয়রা সাব-সেক্টর কমান্ডার খন্দকার নাজমুল হুদার (বীর বিক্রম) সঙ্গে পরিচয় হয় নজরুল ইসলামের। তাঁর কাছে আমি প্রত্যক্ষ যুদ্ধে অংশ নেওয়ার আগ্রহ প্রকাশ করেন এবঙ সেক্টর কমান্ডারের অনুমতি নিয়ে তার সঙ্গেই সাব-সেক্টরে যোগ দেন। কয়েক দিন পর নাজমুল হুদা একটা ক্যাম্পের দায়িত্ব দেন তাকেঁ এবং এই ক্যাম্পের মাধ্যমে ভারতে প্রশিক্ষিত বৃহত্তর ফরিদপুর ও বরিশাল জেলার মুক্তিযোদ্ধাদের ইনডাকশন করা হয়। দেশের ভেতরে যাওয়ার আগে তাঁরা এই ক্যাম্পে দু-তিন দিন অবস্থান করেন। তারপর ক্যাম্প থেকে অস্ত্রশস্ত্র নিয়ে দেশের ভেতরে যান। তাঁদের দেখভাল করার দায়িত্ব আমার ওপর ছিল নজরুল ইসলামের উপর। অবশেষে নভেম্বর মাসে তিনি সরাসরি যুদ্ধে অংশ নেন। এ সময় তিনি যশোর জেলার বানগাতি বাজার ও মাগুরা জেলার মহম্মদপুর থানা আক্রমণে সরাসরি অংশ নেন। মুক্তিযোদ্ধাদের এ দলের দলনেতা ছিলেন মাসরুর-উল-হক সিদ্দিকী (বীর উত্তম), যিনি কমল সিদ্দিকী নামে পরিচিত। দেশ স্বাধীন হওয়ার পরও মুক্তিযোদ্ধাদের এ দলটি জানতে পারেন গোপালগঞ্জের ভাটিয়াপাড়া তখনো মুক্ত হয়নি। সেখানে ওয়্যারলেস স্টেশনে ছিল পাকিস্তান সেনাবাহিনীর ক্যাম্প। ১৬ ডিসেম্বর পাকিস্তানিরা আনুষ্ঠানিক আত্মসমর্পণ করার পরও ভাটিয়াপাড়ায় অবস্থানরত পাকিস্তানি সেনা ও তাদের সহযোগী রাজাকাররা আত্মসমর্পণ করেনি। স্থানীয় মুক্তিযোদ্ধারা ক্যাম্প ঘেরাও করে রাখেন। দুই পক্ষে গোলাগুলি চলতে থাকে। মুক্তিযোদ্ধারা প্রচণ্ড চাপ সৃষ্টির পরও তারা আত্মসমর্পণে অস্বীকৃতি জানায়। সাব-সেক্টর কমান্ডার খন্দকার নাজমুল হুদা এ সময় যশোরে ছিলেন। খবর পেয়ে তিনি একদল মুক্তিযোদ্ধাসহ সেখানে রওনা দেন। পথিমধ্যে নজরুল ইসলাম এ দলের সঙ্গে যোদ দেন এবং যৌথ ভাবে ভাটিয়াপাড়ায় গিয়ে আক্রমণ করেন। তুমুল যুদ্ধের পর পাকিস্তানিরা আত্মসমর্পণে রাজি হয়।


title: নিকোলাস আইলওয়ার্ড ভিগর্স

text: নিকোলাস আইলওয়ার্ড ভিগর্স (১৭৮৫ – ২৬ অক্টোবর ১৮৪০) একজন আইরিশ প্রাণিবিদ ও রাজনৈতিক ব্যক্তিত্ব।


title: নিকোলাস আইলওয়ার্ড ভিগর্স

text: ১৭৮৫ সালে আয়ারল্যান্ডের কার্লো কাউন্টিতে ভিগর্সের জন্ম। তিনি অক্সফোর্ডের ট্রিনিটি কলেজে পড়াশোনা করেন। ১৮০৯ থেকে ১৮১১ সাল পর্যন্ত তিনি সেনাবাহিনীতে কর্মরত থাকেন। এরপর তিনি অক্সফোর্ডে ফিরে আসেন এবং ১৮১৫ সালে স্নাতক ডিগ্রী লাভ করেন। আইনজীবী হিসেবে কিছুদিন কাটানোর পর ১৮৩২ সালে বেসামরিক আইনের উপর ডক্টরেট ডিগ্রী লাভ করেন।


title: নিকোলাস আইলওয়ার্ড ভিগর্স

text: নিকোলাস আইলওয়ার্ড ভিগর্স ১৮২৬ সালে প্রতিষ্ঠিত জুলজিক্যাল সোসাইটি অব লন্ডনের অন্যতম প্রতিষ্ঠাতা। ১৮৩৩ সাল পর্যন্ত তিনি ছিলেন এর প্রথম সচিব। একই বছর তিনি রয়েল এন্টমোলজিক্যাল সোসাইটি অব লন্ডন প্রতিষ্ঠা করেন। তিনি একই সাথে লিনিয়ান সোসাইটি ও রয়েল সোসাইটির ফেলো ছিলেন। তিনি প্রায় ৪০টি নিবন্ধ রচনা করেন যার বেশিরভাগই পক্ষীবিজ্ঞানের উপর রচিত। তিনি প্রায় ১১০ প্রজাতির পাখি সম্পর্কে বর্ণনা করেন। পক্ষীবিজ্ঞানের ইতিহাসে প্রথম ৩০ জন বিজ্ঞানীর মধ্যে তিনি একজন। জন গুল্ডের "আ সেঞ্চুরি অব বার্ডস ফ্রম দ্যা হিমালায়া মাউন্টেইন্স" (১৮৩০–৩২) গ্রন্থ রচনায় সহযোগিতা করেন।


title: নিকোলাস আইলওয়ার্ড ভিগর্স

text: "স্যাবিনের চ্যাগা" নামে নতুন একটি পাখির বর্ণনা দেন তিনি। পরে ১৮৮৫ সালে ব্যারেট-হ্যামিল্টন ও ১৯২৬ সালে রবার্ট মেইনার্ৎসেন পাখিটিকে পাতি চ্যাগা বলে চিহ্নিত করেন।১৯৪৫ সালে প্রজাতিটি উইলসনের চ্যাগা বলে প্রমাণিত হয়। ১৮২৫ সালে তিনি কে প্রজাতিটির চামড়া ধার দেন যাতে বেউইক "হিস্ট্রি অব ব্রিটিশ বার্ডস" গ্রন্থে পাখিটির ছবি আঁকতে পারেন।


title: বরানগর মঠ

text: বরানগর মঠ বা রামকৃষ্ণ মঠ, বরানগর হল রামকৃষ্ণ মিশনের অধীনস্থ প্রথম মঠ। এটি ১৮৮৬ সালের সেপ্টেম্বর মাসে স্থাপিত হয়। রামকৃষ্ণ পরমহংসের মৃত্যুর পর তাঁর গৃহস্থ শিষ্যেরা অর্থসাহায্য বন্ধ করে দিলে স্বামী বিবেকানন্দ (সেই সময় নরেন্দ্রনাথ দত্ত নামে পরিচিত) ও রামকৃষ্ণের অন্যান্য শিষ্যেরা বরানগরে একটি ভাঙা বাড়িতে মঠ স্থাপন করেন। ১৮৯৭ সালে বাড়িটি ভেঙে পড়েছিল। ১৯৭৩ সালে বরানগর মঠ সংরক্ষণ সমিতি গঠিত হয়। এই সমিতির পক্ষ থেকে জায়গাটি সংরক্ষণ করার চেষ্টা শুরু হয়। ২০০১ সালে মঠের জমি বেলুড় মঠের হাতে তুলে দেওয়া হয়। তারপরই এখানে মিশনের শাখাকেন্দ্র স্থাপিত হয়। সমগ্র এলাকার পুনর্গঠন ও উন্নয়নের কাজ এখনও চলছে।


title: বরানগর মঠ

text: ১৮৮৬ সালের ১৬ গস্ট রামকৃষ্ণ পরমহংস প্রয়াত হন। এরপর তাঁর গৃহস্থ ভক্তেরা তাঁর শিষ্যদের কাজকর্মের জন্য অর্থসাহায্য বন্ধ করে দেন। তাঁর অনেক শিষ্যই ঘরে ফিরে গিয়ে গৃহস্থ জীবনযাপন করার পক্ষপাতী হন। নরেন্দ্রনাথ দত্তের নেতৃত্বে একদল তরুণ সন্ন্যাসী শিষ্য তখন মঠ স্থাপনের উপযোগিতার কথা অনুভব করেন। তাঁরা বরানগরের একটি ভাঙা বাড়িতে মঠ স্থাপন করেন। এই বাড়িটি ছিল অধুনা দক্ষিণ চব্বিশ পরগনা জেলার টাকি অঞ্চলের জমিদারদের।


title: বরানগর মঠ

text:
রামকৃষ্ণের ভক্ত সুরেন্দ্রনাথ মিত্র এই বাড়ির ভাড়ার খরচ বহন করতে ইচ্ছা প্রকাশ করেন। নরেন্দ্রনাথ ও তাঁর গুরুভাইয়েরা "মাধুকরী" (সন্ন্যাসীদের ভিক্ষাবৃত্তি) করে দিনযাপন করতেন। বরানগর মঠ ছিল রামকৃষ্ণ মঠের প্রথম ভবন। বিবেকানন্দ পরবর্তীকালে মঠের জীবনযাত্রা সম্পর্কে লেখেন:
১৮৮৭ সালের জানুয়ারি মাসে নরেন্দ্রনাথ ও রামকৃষ্ণের আটজন শিষ্য আনুষ্ঠানিকভাবে সন্ন্যাসদীক্ষা নেন।
বাড়িটি পোড়ো বাড়ি ছিল। ১৮৯৭ সালে ভেঙে পড়ে। সেই সময় কেউ আর সেটি সারায়নি। ওই সময় বিবেকানন্দ পাশ্চাত্য ভ্রমণ সেরে ফিরে আসেন।


title: বরানগর মঠ

text: ১৯৬৩ সালের ২৫ জানুয়ারি রামকৃষ্ণ মিশনের সন্ন্যাসী স্বামী রামানন্দের তত্ত্বাবধানে বরানগরের স্থানীয় বাসিন্দারা "বরানগর মঠ সংরক্ষণ সমিতি" নামে একটি সোসাইটি স্থাপন করেন। বরানগর মঠের জমি সংরক্ষণ ও পুনর্গঠন করাই ছিল সমিতির উদ্দেশ্য। সেই সময় মূল মঠ এলাকার আশেপাশে অনেক বাড়ি, দোকান ও বস্তি গড়ে উঠেছিল। মঠে আদি জমির ওপর গড়ে ওঠা একটি বাগানের খানিকটা সমিতির দখলে আসে। এর পর সেখানে স্থানীয় গরিব বস্তিবাসীদের জন্য দাতব্য হোমিওপ্যাথি চিকিৎসাকেন্দ্র ও স্বামী বিবেকানন্দ দাতব্য কোচিং সেন্টার গড়ে ওঠে। ধীরে ধীরে সামাজিক পরিষেবামূলক কাজের পরিধি বৃদ্ধি পায়। গদাধর শিশু বিকাশ কেন্দ্র নামে একটি স্কুলও খোলা হয়। পরে একটি সাধারণ গ্রন্থাগার খুলে নিয়মিত ধর্মীয় বক্তৃতার আয়োজন করা হতে থাকে।


title: বরানগর মঠ

text: ২০০১ সালের অক্টোবর মাসে সমিতির পক্ষ থেকে মঠের জমি রামকৃষ্ণ মঠ ও মিশনের হাতে তুলে দেওয়া হয়। বেলুড় মঠ কর্তৃপক্ষ স্থানীয় রামকৃষ্ণ মিশন কেন্দ্রকে সম্পত্তির দখল নিতে বলে। এরপরই মঠ ও মিশনের গভর্নিং বডি ও ট্রাস্টি বোর্ডের মিটিং-এ সিদ্ধান্ত নেওয়া হয় যে, এই মঠটি আবার গড়ে তোলা হবে। ২০০৪ সালের ৬ জানুয়ারি থেকে এটি বেলুড়ের শাখাকেন্দ্র হিসেবে কাজ করছে। স্বামী বামনানন্দকে এর অধ্যক্ষ নিযুক্ত করা হয়েছে। তবে মঠ চত্বরের উন্নয়ন ও পুনর্গঠনের কাজ এখনও চলছে।


title: সূরা আশ-শাম্‌স

text: সূরা আশ-শাম্‌স () মুসলমানদের ধর্মীয় গ্রন্থ কুরআনের ৯১ তম সূরা, এর আয়াত সংখ্যা ১৫টি এবং এর রূকুর সংখ্যা ১টি। আশ-শাম্‌স সূরাটি মক্কায় অবতীর্ণ হয়েছে। আশ-শাম্‌স শব্দের অর্থ সূর্য। এখানে একটি পূর্বে সমৃদ্ধ বিলুপ্ত আরব গোষ্ঠী, সামুদ জাতির ভাগ্যের কথা আলোচনা করা হয়েছে। এই সূরার প্রথম দিকে সাতটি বস্তুর শপথ করা হয়েছে। নবী সালেহ এক আল্লাহর উপাসনা করতে তাদের প্রতি আহবান জানান, এবং তিনি আল্লাহর নাম তাদেরকে আদেশ করেন যে উটনীকে একটি বিশেষ সংরক্ষণ করতে, তারা আদেশ অমান্য করে এবং তার বার্তা প্রত্যাখ্যানে অব্যাহত থাকে, এবং সালেহ অনুসরণকারীদের ছাড়া আল্লাহ তাদের সবাই ধ্বংস করে দেন।


title: সূরা আশ-শাম্‌স

text: শুরু করছি আল্লাহর নামে যিনি পরম করুণাময়, অতি দয়ালু।


title: সূরা আশ-শাম্‌স

text: যে ব্যক্তি সূরা আশ শামস পড়তে দেখবে প্রত্যেক বিষয়ে তাকে জ্ঞান-বুদ্ধি এবং তীক্ষ্ণ ধীশক্তি দেয়া হবে। তাফসীরে নূরুল কোরআনে বর্ণিত হয়েছে যে ব্যক্তি স্বপ্নে এই সূরা পাঠ করতে দেখবে সে সুবিচারক শাসনকর্তার সঙ্গে উঠা বসা করবে।


রামকৃষ্ণ মিশন স্বামী বিবেকানন্দের পৈত্রিক বাসভবন ও সাংস্কৃতিক কেন্দ্র হল একটি জাদুঘর ও সাংস্কৃতিক কেন্দ্র। এটি ভারতের পশ্চিমবঙ্গ রাজ্যের রাজধানী কলকাতা শহরের ৩ নং গৌরমোহন স্ট্রিটে অবস্থিত। ১৮৬৩ সালের ১২ জানুয়ারি এই বাড়িতেই স্বামী বিবেকানন্দ (পূর্বাশ্রমের নাম নরেন্দ্রনাথ দত্ত) জন্মগ্রহণ করেছিলেন। বিবেকানন্দের সমগ্র ছেলেবেলা ও প্রথম যৌবন এই বাড়িতেই কাটে। ভারতের প্রাক্তন রাষ্ট্রপতি এ. পি. জে. আব্দুল কালাম এই বাড়ির সাংস্কৃতিক কেন্দ্রটি উদ্বোধন করেন।


title: রামকৃষ্ণ মিশন স্বামী বিবেকানন্দের পৈত্রিক বাসভবন ও সাংস্কৃতিক কেন্দ্র

text: ১৮৮৪ সালে বিবেকানন্দের বাবা বিশ্বনাথ দত্ত মারা যান। সেই সময় বিবেকানন্দের কাকীমাও তাঁদের বাড়িতে থাকতেন। বিশ্বনাথ দত্তের মৃত্যুর পর তিনি বাড়ির সম্পূর্ণ অধিকার দাবি করে বিবেকানন্দের মা ভুবনেশ্বরী দেবী ও তাঁর পরিবারবর্গের বিরুদ্ধে একটি মামলা দায়ের করেন। এই মামলায় বিবেকানন্দ জয়ী হন। তবে উচ্চতর আদালতে মামলাটি পুনর্বিচারের জন্য আবার দায়ের করা হয়। উচ্চতর আদালতে মামলাটি অনেক দিন ধরে চলে। ১৯০২ সালে বিবেকানন্দের মৃত্যুর কিছুদিন আগে মামলাটি শেষ হয়। সেখানেও বিবেকানন্দ জয়ী হন।


text: কালক্রমে বিবেকানন্দের পৈত্রিক বাসভবনটি জীর্ণ হয়ে পড়েছিল। ১৯৬২ সালে রামকৃষ্ণ মিশন কর্তৃপক্ষ সম্পত্তিটি অধিগ্রহণ করে একটি জাদুঘর স্থাপনের সিদ্ধান্ত নেন। ১৯৯৯ সালের মে মাসে পশ্চিমবঙ্গ সরকারের সহায়তায় রামকৃষ্ণ মিশন জমি ও পার্শ্ববর্তী স্থানটি অধিগ্রহণ করে। প্রকল্প রূপায়ণের জন্য একটি কমিটি গঠিত হয়। কমিটি কেন্দ্রীয় সরকার, রাজ্য সরকা ও সাধারণের দান থেকে ১০ কোটি টাকা জোগাড় করতে সমর্থ হয়। এর মধ্যে কেন্দ্রীয় সরকারই দান করেছিল ৯.৯ কোটি টাকা। ২০০৪ সালে সংস্কারের পর বাড়িটিকে একটি জাদুঘর ও সাংস্কৃতিক কেন্দ্রে রূপায়ণের কাজ শেষ হয়।


text: বর্তমানে এই বাড়িতে একটি জাদুঘর, একটি গবেষণা কেন্দ্র, একটি স্মারক মন্দির, একটি গ্রন্থাগার, একটি ইংরেজি শিক্ষা কেন্দ্র, একটি কম্পিউটার প্রশিক্ষণ কেন্দ্র ও একটি দাতব্য চিকিৎসালয় রয়েছে। এখানে নিয়মিত সেমিনার ও আলোচনা সভা আয়োজিত হয়।


title: হায়েচো

text: হায়েচো (হাঙ্গুল: 혜초, হাঞ্জা: 慧超, ) (৭০৪-৭৮৭ খ্রিষ্টাব্দ) একজন কোরীয় বৌদ্ধ সন্ন্যাসী ও পরিব্রাজক।


title: হায়েচো

text: হায়েচো ট্যাং রাজবংশের শাসনকালে চীনে প্রথমে শুভকরসিংহ ও পরে বজ্রবোধির নিকটে বৌদ্ধ ধর্ম শিক্ষা লাভ করেন। তাঁর ভারতীয় শিক্ষকদের উপদেশে তিনি ৭২৩ খ্রিষ্টাব্দে ভারতের সংস্কৃতি ও ভাষাকে জানতে ভারতের উদ্দেশ্যে রওনা হন।


title: হায়েচো

text: তাঁর ভারত ভ্রমণ কালে হায়েচো চীনা ভাষায় ওয়াং ওচেওনচুকগুক জেওন () বা "ভারতের পাঁচ রাজ্যে তীর্থের স্মৃতিকথা" নামে এক ভ্রমণ কাহিনী রচনা করেন। এই ভ্রমণ কাহিনী থেকে জানা যায়, সমুদ্রপথে ভারতে পৌঁছে তিনি মগধ, কুশীনগর, বেনারস হয়ে লুম্বিনী যান। সেখান থেকে কাশ্মীর হয়ে রেশম পথ ধরে পশ্চিম দিকে যাত্রা করে করাশর হয়ে ৭২৯ খ্রিষ্টাব্দে চীন ফিরে আসেন। কাশ্মীরের উত্তর পূর্বে অবস্থিত তিনটি রাজ্য সম্বন্ধে বলেন যে এই রাজ্যগুলি "... তিব্বতের শাসনাধীনে ... দেশটি ছোট ও সরু, এবং পর্বত ও উপত্যকাগুলি এবড়ো খেবড়ো। সেখানে মঠ ও সন্ন্যাসী আছে, এবং মানুষ ত্রিশরণ বিশ্বাসের সঙ্গে আরাধনা করেন। তিব্বত রাজ্যের পূর্বে, মঠ একেবারেই নেই, এবং বুদ্ধের শিক্ষা সেখানে অপরিচিত; কিন্তু এই দেশগুলিতে, মানুষেরা হু জাতির; তাই তাঁরা বিশ্বাসী।" রিজভির মতে এই উক্তি প্রমাণ করে যে অষ্টম শতাব্দীর শুরুর দিকে লাদাখ তিব্বতের অধীনে থাকলেও সেখানকার মানুষ তিব্বতী ছিলেন না। এই বইতে তিনি সেই সময়ে ভারতে বৌদ্ধ ধর্মের অধঃপতনের কথা উল্লেখ করেন।


title: ওয়াং ওচেওনচুকগুক জেওন

text: ওয়াং ওচেওনচুকগুক জেওন (হাঙ্গুল: 왕오천축국전, হাঞ্জা: , ) কোরীয় বৌদ্ধ পরিব্রাজক হায়েচো দ্বারা বিরচিত ভ্রমণ কাহিনী।


title: ওয়াং ওচেওনচুকগুক জেওন

text: কোরীয় বৌদ্ধ পরিব্রাজক হায়েচো তাঁর ভারত ভ্রমণ কালে চীনা ভাষায় ওয়াং ওচেওনচুকগুক জেওন বা "ভারতের পাঁচ রাজ্যে তীর্থের স্মৃতিকথা" নামে এই ভ্রমণ কাহিনী রচনা করেন। এই ভ্রমণ কাহিনী থেকে জানা যায়, সমুদ্রপথে ভারতে পৌঁছে তিনি মগধ, কুশীনগর, বেনারস হয়ে লুম্বিনী যান। সেখান থেকে কাশ্মীর হয়ে রেশম পথ ধরে পশ্চিম দিকে যাত্রা করে করাশর হয়ে ৭২৯ খ্রিষ্টাব্দে চীন ফিরে আসেন। কাশ্মীরের উত্তর পূর্বে অবস্থিত তিনটি রাজ্য সম্বন্ধে তিনি বলেন যে এই রাজ্যগুলি "... তিব্বতের শাসনাধীনে ... দেশটি ছোট ও সরু, এবং পর্বত ও উপত্যকাগুলি এবড়ো খেবড়ো। সেখানে মঠ ও সন্ন্যাসী আছে, এবং মানুষ ত্রিশরণ বিশ্বাসের সঙ্গে আরাধনা করেন। তিব্বত রাজ্যের পূর্বে, মঠ একেবারেই নেই, এবং বুদ্ধের শিক্ষা সেখানে অপরিচিত; কিন্তু এই দেশগুলিতে, মানুষেরা হু জাতির; তাই তাঁরা বিশ্বাসী।" রিজভির মতে এই উক্তি প্রমাণ করে যে অষ্টম শতাব্দীর শুরুর দিকে লাদাখ তিব্বতের অধীনে থাকলেও সেখানকার মানুষ তিব্বতী ছিলেন না। এই বইতে তিনি সেই সময়ে ভারতে বৌদ্ধ ধর্মের অধঃপতনের কথা উল্লেখ করেন।


title: ওয়াং ওচেওনচুকগুক জেওন

text: বিংশ শতাব্দীর শুরুতে ডানহুয়াং পুঁথির মধ্যে এই ভ্রমণ কাহিনীর পুঁথি আবিষ্কৃত হয়। ১৯০৮ খ্রিষ্টাব্দে ফরাসী অভিযাত্রী পল পেলিওট এই পুঁথি কিনে নেন ও বর্তমানে এটি ফ্রান্সের জাতীয় গ্রন্থাগারে সংরক্ষিত করে রাখা আছে। ()


title: ওয়াং ওচেওনচুকগুক জেওন

text: রচনাটি তিন খন্ডের হলেও সমগ্র প্রথম খন্ড ও শেষ খন্ডের শেষ ভাগের খোঁজ পাওয়া যায়নি। এই পুঁথিতে ২২৭টি লাইনে ৫৮৯৩ চীনা অক্ষর রয়েছে। পুঁথিটি ৩৫৮.৬ সেন্টিমিটার লম্বা ও ২৮.৫ সেন্টিমিটার চওড়া।


title: বর্ত্তমান ভারত

text: বর্ত্তমান ভারত (ইংরেজি অনুবাদে মডার্ন ইডিয়া বা প্রেজেন্ট ডে ইন্ডিয়া হল স্বামী বিবেকানন্দের লেখা একটি প্রবন্ধ। এটি রামকৃষ্ণ মঠ ও মিশনের একমাত্র বাংলা মুখপত্র "উদ্বোধন" পত্রিকার মার্চ ১৮৯৯ সংখ্যায় প্রকাশিত হয়। ১৯০৫ সালে প্রবন্ধটি বই আকারে প্রকাশিত হয়। পরে "স্বামী বিবেকানন্দের বাণী ও রচনা" সংকলনের ষষ্ঠ খণ্ডের অন্তর্ভুক্ত হয়। এই প্রবন্ধে বিবেকানন্দ ভারতের সম্পূর্ণ ইতিহাস আলোচনা ও ব্যাখ্যা করেছেন এবং শূদ্র অংশের অভ্যুত্থানের ভবিষ্যদ্‌বাণী করেছেন। ভারতের দরিদ্র ও অবহেলিত মানুষের জন্য তিনি এই প্রবন্ধে উদ্বেগ প্রকাশ করেছিলেন। এই প্রবন্ধেই তিনি ভারতবাসীকে নর্ণনির্বিশেষে সবাইকে ভাই মনে করার আহ্বান জানান।


title: বর্ত্তমান ভারত

text: ১৮৯৭ সালে পাশ্চাত্য থেকে ফিরে আসার পর বিবেকানন্দ ভারতের বিভিন্ন রাজ্য ভ্রমণ করেন। ১৮৯৯ সালের জানুয়ারি মাসে, তিনি রামকৃষ্ণ মঠ ও মিশনের বাংলা মুখপত্র "উদ্বোধন" পত্রিকা চালু করেন। এই পত্রিকার জন্য তিনি "ভাববার কথা", "বর্ত্তমান ভারত", "পরিব্রাজক" ও "প্রাচ্য ও পাশ্চাত্য" প্রবন্ধগুলি রচনা করেন। ১৮৯৯ সালের মার্চ মাসের "উদ্বোধন" পত্রিকায় বাংলা নিবন্ধ "বর্ত্তমান ভারত" প্রকাশিত হয়।


title: বর্ত্তমান ভারত

text: এই প্রবন্ধে বিবেকানন্দ সংক্ষেপে বৈদিক পুরোহিত-সমাজপতিদের যুগ থেকে ব্রিটিশ শাসন পর্যন্ত ভারতের সমগ্র ইতিহাসের স্মৃতিচারণা ও ব্যাখ্যা করেছেন। তবে তাঁর মুখ্য উদ্দেশ্য ছিল সমসাময়িক ভারতের কথা বলা।


title: বর্ত্তমান ভারত

text: প্রথম দিকে বৈদিক ব্রাহ্মণ পুরোহিতেরা কিভাবে সমাজকে শাসন করতেন, তারপর কিভাবে ক্ষমতাশালী যোদ্ধারা সমাজের নেতৃস্থানে এলেন এবং শেষে কিভাবে বৈশ্যদের ক্ষমতা বাড়ল, এই সব আলোচনার পর লেখক বলেছেন যে, চক্রাকার পথে বৈশ্যের পর ভারতীয় সমাজ শূদ্রের অধীনে আসতে বাধ্য।


title: বর্ত্তমান ভারত

text: তিনি ভারতবাসীদের বলেন সকল ভারতবাসীর সঙ্গে মর্যাদাপূর্ণ আচরণ করতে এবং আর্থিক অসংগতির জন্য কাউকে হেয় না করতে। তাঁর মতে সীতা, সাবিত্রী ও দময়ন্তী হলেন ভারতীয় নারীর আদর্শ। তিনি ভারতবাসীকে ভারতের মাটিকে স্বর্গ মনে করতে এবং ভারতের কল্যাণকে নিজের কল্যাণ ভাবতে বলেন। পাশ্চাত্যের অনুকরণ না করারও কথা বলেন।


title: বর্ত্তমান ভারত

text: এই প্রবন্ধের শেষাংশটি এখন স্কুল কলেজের পাঠ্য।


title: বর্ত্তমান ভারত

text: প্রবন্ধটি প্রথম "উদ্বোধন" পত্রিকার মার্চ ১৯৯৯ সংখ্যায় প্রকাশিত হয়। ১৯০৫ সালে উদ্বোধন কার্যালয় থেকে এটি বই আকারে প্রকাশিত হয়। স্বামী সারদানন্দ এই বইয়ের ভূমিকা লিখে দেন।


title: বর্ত্তমান ভারত

text: স্বামী জিতাত্মানন্দের মতে এই প্রবন্ধে বিবেকানন্দ ভারত সংস্কারের ইচ্ছা প্রকাশ করেছিলেন। "টিচার ইন এমার্জিং ইন্ডিয়ান সোসাইটি" বইয়ের লেখক শ্রীবাস্তব বলেছেন, এই প্রবন্ধে বিবেকানন্দ বলেছেন যে আমাদের শিক্ষাব্যাবস্থার একটি উদ্দেশ্য হওয়া উচিত মানবতার সেবা করা।


title: কুবো

text: কুবো কুকুলিডি গোত্রের অন্তর্গত Centropus গণের অন্তর্ভুক্ত একদল পাখি। মোট ৩০ প্রজাতির পাখি এ গণের অন্তর্ভুক্ত। সবগুলো প্রজাতি আবার উপগোত্র Centropodinae-এর সদস্য। পুরাতন বিশ্বের অধিকাংশ কোকিলের মত কুবোরা বাসা পরজীবী নয়, অর্থাৎ অন্য পাখির বাসায় ডিম পাড়ে না। তবে এদের বংশবৃদ্ধির ক্ষেত্রে বিচিত্রতা লক্ষ্য করা যায়। পুরুষ কুবো আকারে ছোট এবং সন্তান প্রতিপালন ও এ সংক্রান্ত অধিকাংশ কাজ সেই করে। কালো কুবো পুরোপুরি বহুপতি স্বভাবের। কিছু প্রজাতির ("Centropus phasianinus") পুরুষরা ডিমে অধিকাংশ সময়ে তা দেয়।


title: সেং-গে-র্নাম-র্গ্যাল

text: সেং-গে-র্নাম-র্গ্যাল () (১৫৭০ - ১৬৪২) লাদাখের নামগ্যাল রাজবংশের বৌদ্ধ ধর্মাবলম্বী রাজা ছিলেন। লাদাখে তিনি সিংহ রাজা নামেও সমাদৃত।


title: সেং-গে-র্নাম-র্গ্যাল

text: ১৬১০ খ্রিষ্টাব্দে সেং-গে-র্নাম-র্গ্যালের পিতা 'জাম-দ্ব্যাংস-র্নাম-র্গ্যালের শাসনকালে তিনি বাসগো বৌদ্ধবিহার নির্মাণ করেন। সেই বৌদ্ধবিহারে তিনি একটি ২৪ ফুট উচ্চ মৈত্রেয় মূর্তি ও লাদাখের দ্বিতীয় বৃহত্তম একটি ৩২ ফুট উচ্চ বুদ্ধ মূর্তি নির্মাণ করেন।


title: সেং-গে-র্নাম-র্গ্যাল

text: ১৬১৬ খ্রিষ্টাব্দে সেং-গে-র্নাম-র্গ্যাল লাদাখের সিংহাসনে বসে পশ্চিম তিব্বতের মালভূমির বেশ কিছু অংশ দখলে আনেন। লাদাখের সঙ্গে পূর্বে তিব্বত ও পশ্চিমে কাশ্মীরের ব্যবসা বাণিজ্য বৃদ্ধি পায়।


title: সেং-গে-র্নাম-র্গ্যাল

text: সেং-গে-র্নাম-র্গ্যাল মুসলমানদের দ্বারা ধ্বংসপ্রাপ্ত বিভিন্ন বৌদ্ধ বিহার ও কারুকীর্তিগুলির পুনর্নির্মাণ করে লাদাখের পুরাতন গৌরব ফিরিয়ে আনতে সচেষ্ট হন। তিনি লেহ প্রাসাদ নির্মাণ করে রাজধানী শে থেকে লেহতে সরিয়ে আনেন। ১৬৩০ খ্রিষ্টাব্দে তিনি হেমিস বৌদ্ধবিহার নির্মাণ করেন। তিব্বতী বৌদ্ধভিক্ষু স্তাগ-ত্শাং-রাস-পা-ঙ্গাগ-দ্বাং-র্গ্যা-ম্ত্শোর সহায়তায় হানলে বৌদ্ধবিহার নির্মাণ করেন ও তাঁর প্রভাবে দ্রুগপা গোষ্ঠীতে অন্তর্ভুক্ত হলে সেং-গের আমল থেকেই লাদাখের নামগ্যাল রাজবংশের প্রত্যক্ষ সহায়তায় লাদাখে হলুদ টুপি গেলুগ বৌদ্ধ ধর্মীয় গোষ্ঠীর প্রভাব বাড়ে। এছাড়াও সেংগে স্পিটির টাবো বৌদ্ধবিহারের স্বর্ণ মন্দিরের সংস্কার করেন।


title: সেং-গে-র্নাম-র্গ্যাল

text: ১৬৪২ খ্রিষ্টাব্দে তিব্বতের ঊ-সাং প্রদেশ মঙ্গোলদের অধিকার থেকে মুক্ত করার এক অভিযান থেকে ফিরে এসে হানলেতে তাঁর মৃত্যু হয়।


title: বাসগো

text: বাসগো ভারতের জম্মু ও কাশ্মীর রাজ্যের লাদাখ অঞ্চলে অবস্থিত এক ঐতিহাসিক শহর।


title: বাসগো

text: বাসগো ভারতের জম্মু ও কাশ্মীর রাজ্যের লাদাখ অঞ্চলে লেহ জেলায় সিন্ধু নদের তীরে লেহ শহর তেকে ৪০ কিলোমিটার দূরে স্থানাঙ্কে সমুদ্রপৃষ্ঠ থেকে ৩,২৯২ মিটার বা ১০,৮২১ ফুট উচ্চতায় অবস্থিত।


title: বাসগো

text: ১৬১০ খ্রিষ্টাব্দে লাদাখের নামগ্যাল রাজবংশের রাজা জাম্যাং নামগ্যালের শাসনকালে তাঁর পুত্র সেংগে নামগ্যাল বাসগো বৌদ্ধবিহার নির্মাণ করেন। সেই বৌদ্ধবিহারে তিনি একটি ২৪ ফুট উচ্চ মৈত্রেয় মূর্তি ও লাদাখের দ্বিতীয় বৃহত্তম একটি ৩২ ফুট উচ্চ বুদ্ধ মূর্তি নির্মাণ করেন।


title: ইউনিকোডে খরোষ্ঠী লিপি

text: ২০০৫ খ্রিষ্টাব্দের মার্চ মাসে ইউনিকোড স্ট্যান্ডার্ডে খরোষ্ঠীকে যোগ করা হয়। খরোষ্ঠীর ইউনিকোড U+10A00 থেকে U+10A5F ।


title: খরোষ্ঠী লিপি

text: খরোষ্ঠী প্রাচীন উত্তর পশ্চিম ভারতের গান্ধার সভ্যতার গান্ধারী ভাষা লেখার লিপি পদ্ধতি।


title: খরোষ্ঠী লিপি

text: মিশ্র ভারতীয়-গ্রীক মুদ্রা থেকে জেমস প্রিন্সেপ সর্বপ্রথম খরোষ্ঠী লিপির পাঠোদ্ধার করেন। এই মুদ্রাগুলির এক পিঠে গ্রীক ভাষায় এবং অপর পিঠে খরোষ্ঠী লিপিতে পালি ভাষায় খোদিত ছিল। এই ঘটনার ফলে ভারতের উত্তর পশ্চিম প্রান্তে প্রাপ্ত খরোষ্ঠী লিপিতে লেখা সম্রাট অশোকের অভিলেখগুলির পাঠোদ্ধার করা সম্ভব হয়।


title: খরোষ্ঠী লিপি

text: খরোষ্ঠী লিপি বিশ্লেষণ করে জানা যায় যে, এই লিপির আরমেইক লিপির ওপর অনেকাংশে নির্ভরশীল হলেও ভারতীয় ভাষাগুলির বিশেষ উচ্চারণ ও ধ্বনিতত্ত্বকে মানিয়ে নিতে এই লিপিতে প্রচুর পরিবর্তন এসেছে। ভাষাতত্ত্ববিদদের মতে ৫০০ খ্রিষ্টপূর্বাব্দে হাখমানেশী সাম্রাজ্য দক্ষিণ পশ্চিম ভারত আক্রমণ করার সাথে সাথে আরমেইক লিপি ভারতে প্রবেশ করে আগামী দুইশো বছর ধরে খরোষ্ঠী লিপিতে পরিবর্তিত হয়। কিন্তু ৩০০ খ্রিষ্টপূর্বাব্দের শিলালিপি ও মুদ্রা এই রকম পরিবর্তনের কোন দিকনির্দেশ করেনি।


title: খরোষ্ঠী লিপি

text: খাইবার গিরিবর্ত্ম থেকে পশ্চিমে আফগানিস্তানের হাড্ডা শহরের নিকট থেকে প্রাপ্ত বার্চ গাছের ছালে প্রথম শতাব্দীতে লেখা খরোষ্ঠী লিপিতে গান্ধার যুগের বৌদ্ধ রচনা আবিষ্কৃত হয়। এখনো পর্যন্ত আবিষ্কৃত সকল বৌদ্ধ ধর্মের পুঁথিগুলির মধ্যে এই পুঁথি সবচেয়ে পুরাতন।


title: খরোষ্ঠী লিপি

text: খরোষ্ঠীতে ১ সংখ্যার জন্য , ২ সংখ্যার জন্য , ৩ সংখ্যার জন্য , ৪ সংখ্যার জন্য , ১০ বোঝাতে , ২০ বোঝাতে ও ১০০ বোঝাতে লিপি ব্যবহার করা হয়। এই সংখ্যাতত্ত্বের সাহায্যে যোগ ও গুণ করা গেলেও বিয়োগ করা যায় না।


title: খরোষ্ঠী লিপি

text: ২০০৫ খ্রিষ্টাব্দের মার্চ মাসে ইউনিকোড স্ট্যান্ডার্ডে খরোষ্ঠীকে যোগ করা হয়। খরোষ্ঠীর ইউনিকোড বিস্তার U+10A00 থেকে U+10A5F ।


title: শোয়েব মালিক

text: শোয়েব মালিক (; জন্ম: ফেব্রুয়ারি ১, ১৯৮২) পাকিস্তান ক্রিকেট দলের একজন ক্রিকেটার। তিনি পাঞ্জাবের শিয়ালকোটে জন্মগ্রহণ করেন ১৯৮২ সালের ১ ফেব্রুয়ারীতে। ক্রিকেটে তিনি প্রথম শ্রেণীর অলরাউন্ডারের মধ্যে পরেন। তিনি ডাঁ হাতে ব্যাট করেন এবং ডাঁ-হাতী অফ ব্রেক বোলার। টেস্ট ক্রিকেটে তিনি প্রথম ম্যাচ খেলে মুলতানে বাংলাদেশের বিপক্ষে ২০০১ সালের আগস্ট মাসে, ওয়ানডে তে প্রথম ম্যাচ খেলেন শারজাতে ১৯৯৯ সালের ১৪ অক্টোবরে ওয়েস্ট ইন্ডিজের বিপক্ষে, ইন্টারন্যাশনাল টি ২০ তে প্রথম খেলেন ব্রিস্টলে ইংল্যান্ডের বিপক্ষে ২০০৬ সালের ২৮ আগস্টে।


title: মৃত্যুরূপা মাতা

text: মৃত্যুরূপা মাতা (মূল ইংরেজি নাম: কালী দ্য মাদার) হল স্বামী বিবেকানন্দের লেখা একটি কবিতা। ১৮৯৮ সালে কাশ্মীরে থাকাকালীন শ্রীনগরের ডাল লেকে একটি হাউসবোটে বসে বিবেকানন্দ এই কবিতাটি রচনা করেছিলেন। এই কবিতায় তিনি হিন্দু দেবী কালীর স্তব করেছেন।


title: মৃত্যুরূপা মাতা

text: গুরু রামকৃষ্ণ পরমহংসের মৃত্যুর পর বিবেকানন্দ হিন্দু দেবী কালীর সম্পর্কে বিশেষ আগ্রহী হন। পরে তিনি কালী পূজাও করেছিলেন। কালী পূজাকে তিনি নিজের আগ্রহের বিষয় বলে উল্লেখ করতেন। ১৮৯৩ সালে বিবেকানন্দ আমেরিকায় বিশ্বধর্ম মহাসম্মেলনে ভারত ও হিন্দুধর্মের প্রতিনিধিত্ব করেন। ১৮৯৩ সাল থেকে ১৮৯৭ সাল পর্যন্ত তিনি আমেরিকা ও ইংল্যান্ডের নানা অঞ্চল ভ্রমণ করেন এবং ধর্ম ও হিন্দুধর্ম সম্পর্কে অনেক বক্তৃতা দেন। ১৮৯৭ সালে তিনি ভারতে ফিরে আসেন এবং ১৮৯৯ সাল পর্যন্ত ভারতের নানা অঞ্চল ভ্রমণ করেন। ১৮৯৮ সালে তিনি কাশ্মীরে যান। সেখানে তিনি ডাল লেকে একটি হাইসবোটে থাকতেন। শ্রীনগরের কাছে ক্ষীরভবানী মন্দির দর্শন করার পর বিবেকানন্দ এই কবিতাটি লিখেছিলেন। স্বামীজির ভ্রমণসঙ্গী ভগিনী নিবেদিতা লিখেছেন, এই কবিতাটি লেখার আগে স্বামীজি মন দিয়ে কিছু ভাবছিলেন আর নিজের ভাবনাটি লিপিবদ্ধ না হওয়া পর্যন্ত খুব ছটফট করছিলেন।


title: মৃত্যুরূপা মাতা

text: এই কবিতায় শক্তিদেবী কালীর মহিমা কীর্তন করা হয়েছে। বিবেকানন্দ এই কবিতায় কালীর ভয়ংকর রূপটির বর্ণনা দিয়েছেন (কালীকে সাধারণত দুটি রূপে পূজা করা হয়: একটি চতুর্ভূজা ও অন্যটি দশভূজা মহাকালী রূপ। মহাকালী রূপটিই ভয়ংকর)। এই কবিতায় সমস্ত বিশ্বব্রহ্মাণ্ডকে দেবী কালীর ভয়ংকর প্রলয়নৃত্যের মঞ্চ বলে উল্লেখ করা হয়েছে।


title: মৃত্যুরূপা মাতা

text:
ভারতের স্বাধীনতা আন্দোলনকে এই কবিতাটি বিশেষভাবে প্রভাবিত করেছিল। বিশেষভাবে সুভাষচন্দ্র বসু ও অরবিন্দ ঘোষ এই কবিতাটির দ্বারা বিশেষভাবে প্রভাবিত হন। অরবিন্দ ঘোষ তাঁর "ভবানী মন্দির" নামক ম্যানিফেস্টোতে এই কবিতাটিকেই মূল অনুপ্রেরণা বলে গ্রহণ করেছিলেন। এই কবিতা সম্পর্কে তিনি লিখেছিলেন:
সর্বপল্লি রাধাকৃষ্ণন বলেছিলেন, এই কবিতাটি "ভারতের সনাতন চেতনার রূপরেখা ও কণ্ঠস্বর"।


title: হার্ভার্ড বিশ্ববিদ্যালয়ে বেদান্ত

text: হার্ভার্ড বিশ্ববিদ্যালয়ে বেদান্ত (মূল ইংরেজি বইটির নাম: বেদান্ত ফিলোজফি: অ্যান অ্যাড্রেস বিফোর দ্য গ্র্যাজুয়েট ফিলোজফিক্যাল সোসাইটি) স্বামী বিবেকানন্দের একটি বক্তৃতা-সংকলন বই। মূল বক্তৃতাটি ১৮৯৬ সালের ২৫ মার্চ হার্ভার্ড বিশ্ববিদ্যালয়ের গ্র্যাজুয়েট ফিলোজফিক্যাল সোসাইটিতে দেওয়া হয়। এই বক্তৃতার পর বিশ্ববিদ্যালয় কর্তৃপক্ষ বিবেকানন্দকে প্রাচ্য দর্শনের চেয়ারটি দিতে চেয়েছিল।


title: হার্ভার্ড বিশ্ববিদ্যালয়ে বেদান্ত

text: ১৮৯৩ সালে বিশ্বধর্ম মহাসভায় বেদান্ত, হিন্দুধর্ম ও ভারতের প্রতিনিধিত্ব করেন বিবেকানন্দ। সেখানে তাঁর বক্তৃতাগুলি বেশ জনপ্রিয় হয়। তারপর চার বছর বিবেকানন্দ যুক্তরাষ্ট্র ও ইংল্যান্ডের নানা শহরে বক্তৃতা দিয়ে বেড়ান। ১৮৯৬ সালের ২৫ মার্চ হার্ভার্ড বিশ্ববিদ্যালয়ের গ্র্যাজুয়েট ফিলোজফিক্যাল সোসাইটিতে বিবেকানন্দ বেদান্ত দর্শনের উপর একটি বক্তৃতা দেন। সেই বছরই পরের দিকে কেমব্রিজ ইউনিভার্সিটি প্রেস থেকে বক্তৃতাটি প্রকাশিত হয়। এই বক্তৃতার পর বিশ্ববিদ্যালয় কর্তৃপক্ষ বিবেকানন্দকে প্রাচ্য দর্শনের চেয়ার প্রদান করতে চেয়েছিল। কিন্তু তিনি তা প্রত্যাখ্যান করেন। বইটির বঙ্গানুবাদ "হার্ভার্ড বিশ্ববিদ্যালয়ে বেদান্ত" নামে উদ্বোধন কার্যালয় থেকে প্রকাশিত হয় এবং "স্বামী বিবেকানন্দের বাণী ও রচনা" সংকলনের দ্বিতীয় খণ্ডের অন্তর্ভুক্ত হয়।


title: হার্ভার্ড বিশ্ববিদ্যালয়ে বেদান্ত

text: এই বক্তৃতায় বিবেকানন্দ বিস্তারিতভাবে বেদান্ত দর্শন নিয়ে আলোচনা করেন। বেদান্তের ইতিহাস, মানব জীবনে বেদান্তের প্রভাব, বেদান্তের নানা শাখা, দ্বৈতবাদ ও অদ্বৈতবাদ, মানুষের মনস্তত্ত্ব এবং মানুষের ইচ্ছাশক্তি সহ নানা বিষয় আলোচিত হয়েছে এই বইতে।


title: হার্ভার্ড বিশ্ববিদ্যালয়ে বেদান্ত

text: বক্তৃতায় বিবেকানন্দ প্রাচ্য ও পাশ্চাত্যের বাসিন্দাদের মানসিকতার পার্থ্যকের দিকটি তুলে ধরেন। তিনি বলেন, প্রাচ্য সভ্যতা পাশ্চাত্যের তুলনায় অনেক প্রাচীন। আর তাই প্রাচ্য সভ্যতায় দয়ার স্থান বেশি, পাশ্চাত্যের সভ্যতা অনেক বেশি নির্দয়। বিবেকানন্দের মতে, পাশ্চাত্যে "আন্তরিকতার সংস্কৃতি" ক্ষমতার আগ্রাসনের সঙ্গে তাল মিলিয়ে চলতে পারে না। বিবেকানন্দ আরো বলেন, পাশ্চাত্যে খুব কম লোকই নিজের মনকে নিয়ন্ত্রণ করতে পারেন। তাঁর মতে, পাশ্চাত্যবাসীর নম্র ও ভদ্র হতে অনেক সময় লাগবে।


title: ইউনিকোডে গুরুমুখী লিপি

text: ১৯৯১ সালের অক্টোবর মাসে ইউনিকোড স্ট্যান্ডার্ডে গুরুমুখী লিপিকে যোগ করা হয়। গুরুমুখী লিপির ইউনিকোড U+0A02 থেকে U+0A4C।


title: লাকী আখান্দ

text: লাকী আখান্দ (৭ জুন, ১৯৫৬ - ২১ এপ্রিল, ২০১৭) বাংলাদেশের একজন প্রখ্যাত সুরকার, সঙ্গীত পরিচালক ও গায়ক। ১৯৮৪ সালে সরগমের ব্যানারে লাকি আখন্দের প্রথম একক অ্যালবাম "লাকী আখান্দ" প্রকাশিত হয়। তিনি ব্যান্ড দল "হ্যাপী টাচ"এর সদস্য। তার সংগীতায়জনে করা বিখ্যাত গানের মধ্যে রয়েছে "এই নীল মনিহার", "আবার এলো যে সন্ধ্যা" এবং "আমায় ডেকো না"। তিনি বাংলাদেশী জাতীয় রেডিও নেটওয়ার্ক বাংলাদেশ বেতার এর সংগীত পরিচালক হিসেবে কাজ করেছেন।


title: লাকী আখান্দ

text: লাকী আখান্দ ১৯৫৬ সালের ৭ জুন তৎকালীন পূর্ব পাকিস্তানের (বর্তমান বাংলাদেশ) ঢাকার পাতলা খান লেনে জন্মগ্রহণ করেন। মাত্র ৫ বছর বয়সেই তিনি তার বাবার কাছ থেকে সংগীত বিষয়ে হাতেখড়ি নেন। তিনি ১৯৬৩ থেকে ১৯৬৭ সাল পর্যন্ত টেলিভিশন এবং রেডিওতে শিশু শিল্পী হিসেবে সংগীত বিষয়ক অনুষ্ঠানে অংশ নিয়েছেন। তিনি মাত্র ১৪ বছর বয়সেই এইচএমভি পাকিস্তানের সুরকার এবং ১৬ বছর বয়সে এইচএমভি ভারতের সংগীত পরিচালক হিসেবে নিজের নাম যুক্ত করেন।


title: লাকী আখান্দ

text: ১৯৭৫ সালে লাকী আখান্দ তাঁর ছোট ভাই হ্যাপী আখন্দের একটি অ্যালবামের সঙ্গীতায়োজন করেন। অ্যালবামটিতে "আবার এলো যে সন্ধ্যা" ও "কে বাঁশি বাজায়রে" গানে কণ্ঠ দেন হ্যাপী আখন্দ, "স্বাধীনতা তোমাকে নিয়ে" ও "পাহাড়ি ঝর্ণা" গানে কণ্ঠ দেন হ্যাপী ও লাকী দুজনে, এবং লাকী নিজে "নীল নীল শাড়ি পরে" ও "হঠাৎ করে বাংলাদেশ" গানে কণ্ঠ দেন। আখান্দ ১৯৮০ সালে সৈয়দ সালাউদ্দিন জাকী পরিচালিত "ঘুড্ডি" চলচ্চিত্রের সঙ্গীত পরিচালনা করেন। এই চলচ্চিত্রে হ্যাপী আখন্দের পূর্বের অ্যালবামের "আবার এলো যে সন্ধ্যা" গানটি ব্যবহৃত হয় এবং ব্যাপক জনপ্রিয়তা লাভ করে। ১৯৮৪ সালে তিনি তাঁর প্রথম একক অ্যালবাম "লাকী আখান্দ" প্রকাশ করেন। অ্যালবামটি সরগমের ব্যানারে প্রকাশিত হয়। এই অ্যালবামের কয়েকটি উল্লেখযোগ্য গান হল "আগে যদি জানতাম", "আমায় ডেকোনা", "মামুনিয়া", "এই নীল মনিহার", ও "হৃদয় আমার"।


title: লাকী আখান্দ

text: আখান্দের সঙ্গীতচর্চা বন্ধ হয়ে তাঁর ছোট ভাই হ্যাপী আখন্দ ১৯৮৭ সালে মারা যাওয়ার পর। তিনি প্রায় এক যুগ পরে ১৯৯৮ সালে "পরিচয় কবে হবে" ও "বিতৃষ্ণা জীবনে আমার" অ্যালবামের সঙ্গীতায়োজনের মাধ্যমে গানের ভুবনে ফিরে আসেন। "পরিচয় কবে হবে" ছিল তাঁর দ্বিতীয় একক অ্যালবাম এবং হ্যাপী আখন্দের একক অ্যালবাম "শেষ উপহার"-এর রিমেক। "বিতৃষ্ণা জীবনে আমার" ছিল ব্যান্ড ও আধুনিক গানের মিশ্র অ্যালবাম। এতে সেসময়ের ছয়জন জনপ্রিয় গায়ক, মাহফুজ আনাম জেমস, আইয়ুব বাচ্চু, হাসান, কুমার বিশ্বজিৎ, তপন চৌধুরী, ও সামিনা চৌধুরী কণ্ঠ দেন। একই বছর তিনি সামিনা চৌধুরীকে নিয়ে "আনন্দ চোখ" নামে একটি দ্বৈত অ্যালবাম প্রকাশ করেন। গোলাম মোরশেদের গীতে এবং আখান্দের সঙ্গীতায়োজনে অ্যালবামটি প্রকাশ করে সাউন্ডটেক। এতে ১২টি গান ছিল, যার মধ্যে উল্লেখযোগ্য কয়েকটি গান ছিল "কাল কি যে দিন ছিল", "বলো কে পারে" ও "এই বরষা রাতে"। পরের বছর আখান্দ সামিনা চৌধুরীর একক অ্যালবাম "আমায় ডেকোনা"র সঙ্গীতায়োজন করেন। এছাড়া তিনি ব্যান্ডদল আর্কের "হৃদয়ের দুর্দিনে যাচ্ছে খরা" গানের সুর করেন। ২০০০ সালের পর তিনি আরেকটি মিশ্র অ্যালবাম "তোমার অরণ্যে"র সুর ও সঙ্গীতায়োজন করে। এতে লাকী আখান্দের কণ্ঠে গাওয়া ৩টি গানসহ বাপ্পা মজুমদার, ফাহমিদা নবী, ও নিপুর কণ্ঠে ১০টি গান ছিল। তিনি এই অ্যালবামে সমকালীন তাল, লোক গানের তাল ও তার প্রিয় স্পেনীয় গানের তাল ব্যবহার করেন।১৯৬৯ সালে লাকী আখান্দ পাকিস্তানী আর্ট কাউন্সিল হতে "বাংলা আধুনিক গান" বিভাগে পদক লাভ করেন।


title: লাকী আখান্দ

text: লাকী আখন্দ দীর্ঘদিন ধরে ফুসফুস ক্যান্সারে ভুগছিলেন। ২০১৭ সালের ২১ এপ্রিল তিনি নিজের আর্মানিটোলার বাসাতে গুরুতর অসুস্থ হয়ে পড়লে তাঁকে মিটফোর্ড হাসপাতালে নেওয়া হয়। সেখানে কর্মরত চিকিৎসকরা তাঁকে মৃত বলে ঘোষণা করেন। তাঁর মৃত্যুতে বাংলাদেশের প্রধানমন্ত্রীসহ সংগীত জগত গভীর শোক প্রকাশ করেন।


title: স্বামী বিবেকানন্দের মূর্তি (গোলপার্ক)

text: স্বামী বিবেকানন্দের মূর্তি হল হিন্দু সন্ন্যাসী স্বামী বিবেকানন্দের (১৮৬৩–১৯০২) একটি মূর্তি। এটি কলকাতার গোলপার্ক অঞ্চলে অবস্থিত। শ্বেতপাথরের তৈরি পুরনো মূর্তিটি ১৯৬৬ সালে উদ্বোধন হয়। এটিই কলকাতা শহরে স্থাপিত স্বামী বিবেকানন্দের প্রথম মূর্তি। ২০০৫ সালে পুরনো মূর্তিটি বদলে একটি নতুন ব্রোঞ্জের মূর্তি বসানো হয়েছে।


title: স্বামী বিবেকানন্দের মূর্তি (গোলপার্ক)

text: গোলপার্ক দক্ষিণ কলকাতায় অবস্থিত। এটি একটি গোলাকার বেড়া-দেওয়া পার্ক। এটিকে ঘিরে রয়েছে গাড়ি চলার রাস্তা। মূর্তিটি পার্কের ঠিক মাঝখানে অবস্থিত। পার্কের পাশেই রয়েছে বিবেকানন্দ প্রতিষ্ঠিত রামকৃষ্ণ মিশনের শাখাকেন্দ্র রামকৃষ্ণ মিশন ইনস্টিটিউট অফ কালচার।


title: স্বামী বিবেকানন্দের মূর্তি (গোলপার্ক)

text: পুরনো শ্বেতপাথরের মূর্তিটি ছিল সাত ফুট লম্বা। এটি বিবেকানন্দের মৃত্যুর ৬৪ বর্ষপূর্তি উপলক্ষে ১৯৬৬ সালে স্থাপন করা হয়। ২০০৫ সালে নতুন মূর্তি স্থাপন করার জন্য এই মূর্তিটিকে মিশনের গোলপার্ক শাখাকেন্দ্রের মধ্যে নিয়ে যাওয়া হয়।


title: স্বামী বিবেকানন্দের মূর্তি (গোলপার্ক)

text: ২০০৫ সালে রামকৃষ্ণ মিশন ইনস্টিটিউট অফ কালচার কর্তৃপক্ষ স্থির করে যে পুরনো শ্বেতপাথরের মূর্তিটি বদলে আরও বড়ো একটি ব্রোঞ্জ মূর্তি স্থাপন করা হবে। ইনস্টিটিউটের তৎকালীন অধ্যক্ষ স্বামী গহনানন্দ ২০০৫ সালের মে মাসে বলেন যে, গোল্পপার্ক ও দক্ষিণ কলকাতা শহুরে পরিবেশের সঙ্গে পুরনো মূর্তিটি মানানসই নয়। আশেপাশের আকাশচুম্বী বাড়িগুলির পাশে মূর্তিটিকে খুব ছোটো মনে হয়। তাই মিশনের সদস্যরা এটিকে পাল্টানোর অনুরোধ জানাচ্ছেন।


title: স্বামী বিবেকানন্দের মূর্তি (গোলপার্ক)

text: ব্রোঞ্জের মূর্তিটি বারো ফুট লম্বা ও এটি একটি আট ফুট লম্বা পাদপীঠের উপর স্থাপিত। গভর্নমেন্ট কলেজ অফ আর্ট অ্যান্ড ক্র্যাফটের অনিত ঘোষ মূর্তিটি বানান। কলকাতা পৌরসংস্থা এই কাজের জন্য বারো কোটি টাকা দেয়। তৎকালীন মহানাগরিক সুব্রত মুখোপাধ্যায় বলেছিলেন, মিশন সদস্যদের অনুরোধেই পৌরসংস্থার পক্ষ থেকে এই কাজের জন্য অর্থসাহায্যের সিদ্ধান্ত নেওয়া হয়েছে। তিনি আরও বলেন যে, পার্কের সামগ্রিক পুনর্গঠনের জন্য এটি প্রয়োজন ছিল।


title: স্বামী বিবেকানন্দের মূর্তি (গোলপার্ক)

text: ২০০৬ সালে রামকৃষ্ণ মিশন ইনস্টিটিউট অফ কালচারকে পার্ক ও আশেপাশের অঞ্চলের রক্ষণাবেক্ষণের দায়িত্ব দেয় কলকাতা পৌরসংস্থা। ২০১০ সালে দু মাস ধরে পার্কটি নতুন করে সাজানো হয়। এই কাজের জন্য অর্থসাহায্য করেছিল টাইমস ফাউন্ডেশন। এরপর মূর্তিতে আলোকসজ্জারও ব্যবস্থা করা হয়।


title: ইউনিকোডে ব্রাহ্মী লিপি

text: ২০১০ খ্রিষ্টাব্দের অক্টোবর মাসে ইউনিকোড স্ট্যান্ডার্ডে ব্রাহ্মী লিপিকে যোগ করা হয়। ব্রাহ্মী লিপির ইউনিকোড U+11000 থেকে U+1107F ।


title: জেনিফার লোপেজ

text: জেনিফার লিন লোপেজ একজন আমেরিকান অভিনেত্রী, সংগীত শিল্পী, বিনোদন তারকা, ব্যবসায়িক উদ্যোক্তা ও প্রযোজক। তিনি ১৯৮৬ সালে "মাই লিটল গার্ল" নামক ছবির ছোট্ট একটি চরিত্রের মাধ্যমে বিনোদন জগতে প্রবেশ করেন, যদিও তার অভিভাবকের মতে চরিত্রটি হিসপানিক হিসেবে অবাস্তব ছিল। ১৯৯১ সালে "In Living Color" নামক অনুষ্ঠানে নাচের মাধ্যমে তিনি বিনোদন জগতে নিয়মিত হন। ১৯৯৭ সালে "সেলেনা" নামক চলচিত্রে কেন্দ্রীয় চরিত্রে অভিনয়ের মাধ্যমে তিনি মূল ভুমিকায় অবতির্ন হন। তার পরের বছর "Out of Sight" চলচিত্রে অভিনয় করে লোপেজ লাতিন আমেরিকার প্রথম অভিনেত্রি হিসেবে দশ লক্ষ ডলার পারিশ্রমিক পান। ১৯৯৯ সালে তার প্রথম গানের অ্যালবাম "On the 6" বের হবার পর তিনি অভিনয় জীবন থেকে সংগীত জগতে সার্থকভাবে পদার্পন করেন।


title: নির্দোষ অতিক্রমণ

text: নির্দোষ অতিক্রমণ (Innocent passage) আন্তর্জাতিক সমুদ্র আইন অনুসারে একটি বিশেষ ধারণা যে ধারণা মোতাবেক এক দেশের জলযান বিশেষ কিছু বিধিনিষেধ সাপেক্ষে অন্য দেশের আঞ্চলিক জলসীমার মধ্য দিয়ে চলাচল করতে পারবে। ১৯৮২ সালে সাক্ষরিত আন্তর্জাতিক সমুদ্র আইন বিষয়ক জাতিসংঘ কনভেনশনের ১৭ নম্বর অনুচ্ছেদ অনুসারে, সকল রাষ্ট্রের জলযান আঞ্চলিক সমুদ্রের মধ্য দিয়ে নির্দোষ অতিক্রমণ করতে পারবে। ১৮ নম্বর অনুচ্ছেদে "অতিক্রমণ" (passage) বলতে অভ্যন্তরীণ জলরাশিতে প্রবেশ না করে অথবা তার বাইরে নোঙর স্থাপন বা বন্দরের সুযোগসুবিধা গ্রহণ না করে শুধু আঞ্চলিক সমুদ্র পাড়ি দেওয়া এবং অভ্যন্তরীণ জলরাশি, নোঙর করার স্থান ও বন্দর অভিমুখে যাত্রা না করাকে বোঝায়। অতিক্রমণ অবশ্যই দ্রুত ও ধারাবাহিক হতে হবে। জলযান থামানো বা নোঙর করা যাবে না। কিন্তু সাধারণ নৌ চলাচল প্রসঙ্গে অথবা গুরুতর বিপর্যয় কিংবা দৈব দূর্বিপাকের কারণে অথবা বিপন্ন দুর্দশাগ্রস্ত কোন ব্যক্তি, বিমান বা জাহাজকে সাহায্য করার জন্য যতটুকু প্রয়োজন কেবল ততটুকুই নোঙর করা যেতে পারে। এছাড়া যতক্ষণ পর্যন্ত অতিক্রমণ উপকূলীয় রাষ্ট্রের শান্তি-শৃঙ্ক্ষলা অথবা নিরাপত্তার জন্য ক্ষতিকর হবে না, ততক্ষণ পর্যন্ত তা নির্দোষ বলে গণ্য হবে। অতিক্রমণ কনভেনশন ও আন্তর্জাতিক আইনের অন্যান্য নিয়মানুসারে করতে হবে।


title: নির্দোষ অতিক্রমণ

text: তবে কোন বিদেশী জাহাজ যদি আঞ্চলিক সমুদ্রে এমন কোন কাজ করে যা উপকূলীয় রাষ্ট্রের শান্তি শৃঙ্ক্ষলা অথবা নিরাপত্তার জন্য ক্ষতিকর হয়, তবে অতিক্রমণটি নির্দোষ হবে না। ১৯ নম্বর অনুচ্ছেদে এ বিষয়ে বিস্তারিত বর্ণনা করা হয়েছে।


title: ইসলামী উন্নয়ন ব্যাংক

text: ইসলামী উন্নয়ন ব্যাংক (আইডিবি) () () একটি বহুমুখী উন্নয়ন আর্থিক প্রতিষ্ঠান যা সৌদি আরবের জেদ্দায় অবস্থিত। এটি ইসলামী সহযোগিতা সংস্থার অর্থমন্ত্রী ১৯৭৩ সালে প্রতিষ্ঠিত করেন।


title: ইসলামী উন্নয়ন ব্যাংক

text: ব্যাংকটি ১৯৭৫ সালের ২০ অগাস্ট বাদশাহ ফয়সালের বিশেষ অণুপ্রেরণায় আনুষ্ঠানিকভাবে কার্যক্রম শুরু করে। ৫৬টি সদস্য রাষ্ট্র এই ব্যাংকের অংশীদার। মুহাম্মদ বিন ফয়সাল আল সৌদ আইডিবির প্রাক্তন সভাপতি ছিলেন।


title: ইসলামী উন্নয়ন ব্যাংক

text: মুসলিম সদস্য রাষ্ট্র ও অসদস্য রাষ্ট্রগুলোকে আরো বেশি সহযোগিতা করার জন্য আইডিবি ২২শে মে, ২০১৩ এর অণুমোদিত মূলধন তিনগুণ বাড়িয়ে প্রায় ১৫০ বিলিয়ন ডলার করে। ব্যাংকটি ধারাবাহিকভাবে বিভিন্ন রেটিং সংস্থার দ্বারা সর্বোচ্চ ক্রেডিট রেটিং এএএ অর্জন করে চলেছে।


title: ইসলামী উন্নয়ন ব্যাংক

text: পরিশোধিত মূলধনের উপর ভিত্তি করে প্রধান অংশীদারগণ হলঃ


title: ইসলামী উন্নয়ন ব্যাংক

text: আইডিবি জাতিসংঘ সাধারণ পরিষদের একটি পর্যবেক্ষক সংস্থাও।


title: ইসলামী উন্নয়ন ব্যাংক

text: বর্তমানে ৫৬টি দেশ ব্যাংকটির সদস্য। ব্যাংকটির সদস্য হওয়ার মূল শর্ত হল সদস্যপদপ্রার্থী দেশটিকে ইসলামী সহযোগিতা সংস্থার (ওআইসি) সদস্য হতে হবে। এছাড়াও ব্যাংকটির মূলধনের যোগানে অবদান রাখতে হবে এবং আইডিবির নীতি-নির্ধারক বোর্ডের সমস্ত শর্ত গ্রহণ করতে হবে।


title: ইসলামী উন্নয়ন ব্যাংক

text: আইডিবি গ্রুপ ৫টি সংস্থার সমন্বয়ে গঠিত। সংস্থাগুলো হল - ইসলামী উন্নয়ন ব্যাংক (আইডিবি), ইসলামী গবেষণা ও প্রশিক্ষণ প্রতিষ্ঠান (আইআরটিআই), বেসরকারি ক্ষেত্রে উন্নয়নের জন্য ইসলামী সহযোগিতা (আইসিডি), বিনিয়োগ ও রপ্তানি সক্ষমতায় ইন্স্যুরেন্সের জন্য ইসলামী সহযোগিতা (আইসিআইইসি) এবং আন্তর্জাতিক ইসলামী ব্যবসা ও অর্থনৈতিক কর্পোরেশন (আইটিএফসি)।


title: শারদা লিপি

text: অষ্টম শতকে উদ্ভাবিত শারদা লিপি () ব্রাহ্মী লিপি পরিবারের অন্তর্গত আবুগিডা লিখন পদ্ধতি। এই লিপি কাশ্মীর অঞ্চলে সংস্কৃত ভাষা লিখতে ব্যবহৃত হত। শারদা লিপি থেকে গুরুমুখী লিপির উদ্ভব হয়েছে। পূর্বে শারদা লিপি বহুল প্রচলিত থাকলেও বর্তমানে শুধুমাত্র কাশ্মীরি পন্ডিতদের কিছু অনুষ্ঠানপর্বেই এই লিপির ব্যবহার হয়ে থাকে।


title: শারদা লিপি

text: ২০১২ খ্রিষ্টাব্দের জানুয়ারি মাসে ইউনিকোড স্ট্যান্ডার্ডে শারদা লিপিকে যোগ করা হয়। শারদা লিপির ইউনিকোড বিস্তার U+11180 থেকে U+111D।


title: ইউনিকোডে শারদা লিপি

text: ২০১২ খ্রিষ্টাব্দের জানুয়ারি মাসে ইউনিকোড স্ট্যান্ডার্ডে শারদা লিপিকে যোগ করা হয়। শারদা লিপির ইউনিকোড বিস্তার U+11180 থেকে U+111DF ।


title: ইউনিকোডে তিব্বতী লিপি

text: তিব্বতী লিপি তিব্বতী, জোংখা এবং ভূটান, নেপাল, তিব্বত ও লাদাখে অন্যান্য ভাষার লিখন পদ্ধতিতে ব্যবহৃত হয়। ইউনিকোডে এই লিপিকে ভার্সন ১.০ এ আনা হয়, কিন্তু ভার্সন ১.১ এই লিপিকে ইউনিকোড স্ট্যান্ডার্ড থেকে সরিয়ে দেওয়া হয়। এরপর ভার্সন ২.০ আবার ফিরিয়ে আনা হয়।


title: ইউনিকোডে বাংলা লিপি

text: বাংলা ইউনিকোড ব্লকে বাংলা, অসমীয়া, বিষ্ণুপ্রিয়া মণিপুরী, গারো, হাল্লাম, খাসি, মুন্ডা, মিজো, নাগা, রিয়ান, ডাফলা ও সাঁওতালি ভাষার বাংলা লিপির চিহ্ন ব্যবহার করা হয়েছে।


title: হসন্ত

text:
হসন্ত (, "বিরাম") ব্রাহ্মী পরিবারের লিপিসমূহে ব্যবহৃত বৈশিষ্ট্যসূচক বা ধ্বনিনির্দেশক চিহ্ন। বাংলা বর্ণমালায় এই চিহ্নকে () দ্বারা প্রকাশ করা হয়। তবে এই চিহ্ন বিভিন্ন ভাষায় বিভিন্ন নামে ও রূপে পরিচিত:
অধিকাংশ ভাষায় এটা "হলন্ত" বা "হলন্ত্" নামে পরিচিত।


title: হসন্ত

text: কোন ব্যঞ্জনবর্ণের অন্তর্নিহিত স্বরবর্ণকে চাপা দিতে হসন্ত ব্যবহার করা হয়। হসন্ত ব্যবহারের ফলে ঐ ব্যঞ্জনবর্ণের সঙ্গে স্বরবর্ণ যুক্ত থাকে না বলে একে মৃত ব্যঞ্জনবর্ণ বলা হয়। (যেমন ক+্ = ক্)। এই প্রকার ব্যঞ্জনবর্ণ অন্য ব্যঞ্জনবর্ণের সঙ্গে যুক্ত হয়ে যুক্তাক্ষর গঠন করতে পারে। (যেমন ক+্+ষ = ক্ষ)।


title: বাংলা কাঠঠোকরা

text: বাংলা কাঠঠোকরা (বৈজ্ঞানিক নাম: "Dinopium benghalense") Picidae (পিসিডি) গোত্র বা পরিবারের অন্তর্গত "Dinopium" ("ডাইনোপিয়াম") গণের অন্তর্ভুক্ত এক প্রজাতির অতি পরিচিত পাখি । পাখিটি বাংলাদেশ, ভারত ছাড়াও দক্ষিণ এশিয়ার বিভিন্ন দেশে দেখা যায়। বাংলা কাঠঠোকরার বৈজ্ঞানিক নামের অর্থ "বাংলার বলীয়ান" (গ্রিক: "denios" = শক্তিমান, "opos" = চেহারা; লাতিন: "benghalense" = বাংলার)। সারা পৃথিবীতে এক সীমিত এলাকা জুড়ে এরা বিস্তৃত, প্রায় ৩০ লক্ষ ১০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।


title: বাংলা কাঠঠোকরা

text: শহুরে এলাকায় বসবাস করে এমন অল্পসংখ্যক কাঠঠোকরার মধ্যে বাংলা কাঠঠোকরা একটি। তীক্ষ্ন করকরে ডাক আর ঢেউয়ের মত উড্ডয়ন প্রক্রিয়া এ প্রজাতিটির বিশেষ বৈশিষ্ট্য। "ডাইনোপিয়াম" গণের সদস্যদের মধ্যে একমাত্র এরই গলা ও কোমর কালো।


title: বাংলা কাঠঠোকরা

text: বাংলা কাঠঠোকরা দৈর্ঘ্যে বেশ বড়সড়; প্রায় ২৬–২৯ সেমি। ওজন ১০০ গ্রাম, ডানা ১৪.২ সেমি, ঠোঁট ৩.৭ সেমি, পা ২.৫ সেমি ও লেজ ৯ সেমি।


title: বাংলা কাঠঠোকরা

text: এরা আকৃতিতে অন্যসব সাধারণ কাঠঠোকরার মতোই, কেবল ডানা-ঢাকনি উজ্জ্বল হলদে-সোনালি। কোমর বড় কাঠঠোকরার মত লাল নয়, কালো। দেহতল সাদা ও তাতে কালো আঁশের মত দাগ থাকে। গলা ও থুতনি কালো এবং তাতে অস্পষ্ট সাদা ডোরা দেখা যায় যা দেখে একই অঞ্চলের পাতি কাঠঠোকরা থেকে এদের আলাদা করা যায়। ঘাড় সাদা ও পাশে কালো দাগ থাকে। বড় কাঠঠোকরার মত এর মুখে গোঁফের মত লম্বা দাগ থাকে না। তবে বুকে আঁশের মত দাগ মোটা ও কালো। চোখে কালো ডোরা থাকে। ডানার গোড়া ও মধ্য পালক-ঢাকনিতে দুই সারি সাদা বা ফিকে ফুটকি স্পষ্ট। পিঠ ও ডানার অবশেষ সোনালি। চোখ লালচে বাদামি ও চোখের চারিদিকের রিং সবুজ। পা ও পায়ের পাতা ধূসরাভ সবুজ। ঠোঁটের রঙ শিং-রঙা ও কালোর মিশ্রণ।


title: বাংলা কাঠঠোকরা

text: পুরুষ ও স্ত্রীপাখির চেহারার পার্থক্য তাদের চাঁদি ও ঝুঁটির রঙে। পুরুষ কাঠঠোকরার চাঁদি ও ঝুঁটি টকটকে লাল। স্ত্রী কাঠঠোকরার ঝুঁটি লাল কিন্তু চাঁদি কালো ও সাদা ফুটকিযুক্ত। অপ্রাপ্তবয়স্ক পাখির দেহ অনুজ্জ্বল, বাকি সব স্ত্রী পাখির মত। তবে স্ত্রী পাখির মত চাঁদির কালো অংশ থাকে না।


title: বাংলা কাঠঠোকরা

text: অন্যান্য কাঠঠোকরার মত বাংলা কাঠঠোকরার ঠোঁট মজবুত ও চোখা। লেজও খাটো, দৃঢ় ও গাছের ডালে ঠেস দিয়ে রাখার উপযোগী। পা জাইগোডেক্টাইল, অর্থাৎ দু'টি আঙ্গুল সম্মুখমুখী ও দু'টি পশ্চাৎমুখী। এর জিভ লম্বা ও গর্ত থেকে পোকামাকড় টেনে বের করার উপযোগী।


title: বাংলা কাঠঠোকরা

text: এ পাখির শ্বেতপ্রকরণ রয়েছে বলে রেকর্ড করা হয়েছে। ওয়েস্টার্ন ঘাটসে প্রাপ্ত দু'টি পুরুষ নমুনার থুতনিতে লাল ছোপ দেখা গেছে। লখ্নৌতে একটি স্ত্রী কাঠঠোকরার নমুনা পাওয়া গেছে যার ঠোঁটের মাথা মোহনচূড়ার মত বাঁকা।


title: বাংলা কাঠঠোকরা

text: পাকিস্তান ও উত্তরপশ্চিম ভারতের উপপ্রজাতি "dilutum" দেহতল ফ্যাকাসে হলুদ রঙের। এর ঝুঁটি বেশ লম্বা ও গাঙ্গেয় সমভূমির মনোনিত উপপ্রজাতির তুলনায় এর দেহতল বেশি সাদাটে। দেহের উপরিভাগে ছিটের পরিমাণ কম। বয়স্ক অ্যাকাশিয়া বা শিশু গাছে বাসা বানাতে এরা বেশি পছন্দ করে। মনোনিত উপপ্রজাতিকে প্রায় সমগ্র উত্তর ভারত, বাংলাদেশ ও মায়ানমার জুড়ে দেখা যায়। নিম্ন সমভূমি থেকে এক হাজার মিটার উঁচুতেও এদের দেখা মেলে। দক্ষিণ ভারতের "puncticolle" উপপ্রজাতির কালো থুতনিতে চারকোণা সাদা সাদা দাগ থাকে। এছাড়া এর দেহের উপরিভাগ উজ্জ্বল হলদে-সোনালি। ওয়েস্টার্ন ঘাটসে প্রাপ্ত আরেকটি উপপ্রজাতি "tehminae"-এর (অনেকসময় পূর্ণাঙ্গ প্রজাতি হিসেবে পরিগণিত; প্রখ্যাত পক্ষীবিদ সালিম আলীর স্ত্রী তাহমিনার স্মরণে) উপরিভাগে জলপাই রঙের আধিক্য রয়েছে। এর কালো থুতনিতে সাদা ছোপগুলো স্পষ্ট এবং ডানা-ঢাকনির সাদা দাগগুলো অস্পষ্টভাবে পরস্পরের সাথে যুক্ত। শ্রীলঙ্কার দক্ষিণে প্রাপ্ত উপপ্রজাতি "D. b. psarodes"-এর পিঠ ও ডানা লালচে এবং দেহের কালো ভাগগুলো বেশ ঘন ও বিস্তৃত।


title: ডাইনোপিয়াম

text: ডাইনোপিয়াম ("Dinopium") Picidae (পিসিডি) গোত্রের অন্তর্গত একদল পাখির একটি গণ। এরা মাঝারি ঝুঁটিওয়ালা কাঠঠোকরা। সবার ঝুঁটি টকটকে লাল। ঠোঁট সামান্য বাঁকানো ও দৈর্ঘ্যে মাথার সমান। নাসিকা উন্মুক্ত। পেছনের একটি আঙুল খুব ছোট অথবা অনুপস্থিত। তৃতীয় ও চতুর্থ আঙুল দৈর্ঘ্যে প্রায় সমান।


title: ডাইনোপিয়াম

text: সারা পৃথিবীতে এ গণের মোট পাঁচটি সদস্য রয়েছে:এদের মধ্যে তিনটি প্রজাতি বাংলাদেশে দেখা যায়।


title: চাংপা

text: চাংপা পশ্চিম তিব্বত ও জম্মু ও কাশ্মীর রাজ্যের জাংস্কার অঞ্চলে বসবাসকারী এক আধা যাযাবর তিব্বতী জাতি গোষ্ঠী।


title: চাংপা

text: চাংপা জাতি গোষ্ঠীর আদি বাসস্থান তিব্বতের উত্তর পশ্চিম দিকে অবস্থিত চাংতাং নামক উচ্চ মালভূমি অঞ্চল। তিব্বতী ভাষায় চাংপা শব্দের অর্থ "উত্তরের অদিবাসী"


title: চাংপা

text: ঐতিহাসিক কাল থেকে চাংপা জাতি গোষ্ঠীর পশুপালকেরা লাদাখ অঞ্চল থেকে তিব্বতের দিকে পশুচারণের জন্য যেতেন। কিন্তু চীন তিব্বত অধিকার করে নিলে এই পথ বন্ধ করে দেওয়া হয়। ভারতের জম্মু ও কাশ্মীর রাজ্যের লাদাখ অঞ্চলের চাংপা জনজাতিরা ইয়াক ও ছাগল প্রভৃতি পশুচারণা ও পালন করে থাকে। এদের মধ্যে যারা এখনো যাযাবর বৃত্তি পালন করেন, তাঁদের "ফালপা" বলা হয়। অপরদিকে যারা যাযাবরবৃত্তি ছেড়ে এক স্থানে বসবাস করা শুরু করা করেছেন, তাঁরা "ফাংপা" নামে পরিচিত। চাংপাদের মধ্যে বৃত্তিমূলক বিভাজনের পরেও এই দুই গোষ্ঠীর মধ্যে বৈবাহিক সম্পর্ক তৈরী হয়। চাংপা জাতিগোষ্ঠীর মানুষেরা তিব্বতী ভাষা থেকে উদ্ভূত চাংস্কাত ভাষায় কথা বলেন এবং তিব্বতী বৌদ্ধধর্ম অনুসরণ করেন। ২০০১ খ্রিষ্টাব্দে চাংপাদের ভারতের সংরক্ষণ প্রকল্পের তফশিলী উপজাতির মর্যাদা দেওয়া হয়েছে।


title: বৌদ্ধধর্মের সহিত হিন্দুধর্মের সম্বন্ধ

text: বৌদ্ধধর্মের সহিত হিন্দুধর্মের সম্বন্ধ (মূল ইংরেজিতে: বুদ্ধিজম, দ্য ফুলফিলমেন্ট অফ হিন্দুইজম) হল হিন্দু সন্ন্যাসী স্বামী বিবেকানন্দের দেওয়া একটি বক্তৃতা। ১৮৯৩ সালের ২৬ সেপ্টেম্বর শিকাগোয় বিশ্বধর্মমহাসভায় তিনি এই ভাষণটি দেন। এই বক্তৃতায় তিনি বৌদ্ধধর্মকে হিন্দুধর্মের পূর্ণ প্রকাশ বলে উল্লেখ করেন।


title: বৌদ্ধধর্মের সহিত হিন্দুধর্মের সম্বন্ধ

text: ১৮৯৩ সালে স্বামী বিবেকানন্দ মার্কিন যুক্তরাষ্ট্রে এসে শিকাগোর বিশ্বধর্ম মহাসভায় (১১-২৭ সেপ্টেম্বর, ১৮৯৩) যোগ দেন। এই সভায় তিনি ভারত ও হিন্দুধর্মের প্রতিনিধিত্ব করেন। এই সভাটিই ছিল একসঙ্গে প্রাচ্য ও পাশ্চাত্যের ধর্মীয় প্রতিনিধিদের নিয়ে আয়োজিত প্রথম সভা। ১১ সেপ্টেম্বর সভায় প্রথম ভাষণ দেন বিবেকানন্দ। এই বক্তৃতায় তিনি বিশেষ কোনো ধর্মের সপক্ষে বা বিপক্ষে কিছু বলেননি। এরপর তিনি ১৫, ১৯, ২০ ও ২৬ সেপ্টেম্বর ধর্মীয় নানা বিষয়ে ভাষণ দেন।


title: বৌদ্ধধর্মের সহিত হিন্দুধর্মের সম্বন্ধ

text: ১৮৯৩ সালের ২৬ সেপ্টেম্বর এই ভাষণটি দেওয়া হয়েছিল। "নব্য-বেদান্তবাদী" হিসেবে পরিচিত স্বামী বিবেকানন্দ বিশ্বধর্ম মহাসভায় দেওয়া এই ভাষণে ভারতে গৌতম বুদ্ধকে অবতার হিসেবে পূজা করা এবং চীন, জাপান ও শ্রীলঙ্কায় বৌদ্ধধর্মের প্রাধান্যের কথা উল্লেখ করেন। তিনি বৌদ্ধধর্মকে হিন্দুধর্মের বিদ্রোহী সন্তান বলে উল্লেখ করেন। তাঁর মতে, বুদ্ধের শিক্ষা বিশ্বকে দেওয়া একটি উপহার এবং এর প্রভাব খ্রিস্টধর্মেও দেখা যায়। হিন্দুধর্ম একটি বৈদিক ধর্ম এবং বৌদ্ধধর্মের প্রবর্তক শাক্যমুনি বুদ্ধও ছিলেন হিন্দু। তিনি বেদের গুপ্ত সত্যগুলিকেই প্রকাশ করে গিয়েছেন। বুদ্ধের শিক্ষাগুলি নতুন নয়, সেগুলির উল্লেখ বেদেও আছে। বুদ্ধের শিক্ষাই প্রথম ভারতীয় মতবাদ যা ভারতের বাইরে প্রচারিত হয়। অন্যান্য ধর্মীয় প্রচারকেরা অনেক পরে ভারতের বাইরে মত প্রচার করেছিলেন। আরও একটি পার্থক্যের কথা তিনি তাঁর ভাষণে বিশেষভাবে তুলে ধরেন: ইহুদিরা মতপার্থক্যের জন্য যিশু খ্রিস্টকে ক্রুশবিদ্ধ করে হত্যা করলেও, হিন্দুরা বুদ্ধকে অবতার হিসেবে পূজা করে। তবে তিনি সামসাময়িক পৃথিবীতে যেভাবে বৌদ্ধধর্মের অনুশীলন হয়, তার সমালোচনা করেছিলেন।


title: বৌদ্ধধর্মের সহিত হিন্দুধর্মের সম্বন্ধ

text: মহাযান বৌদ্ধধর্ম কেন ভারত থেকে সম্পূর্ণ অবলুপ্ত হয়ে গেল, তার একটা ব্যাখ্যা দেবার চেষ্টাও বিবেকানন্দ করেছেন। তিনি বলেন, "বৌদ্ধধর্মের জন্মস্থান ভারতে আজ আর এমন কেউ নেই যিনি নিজেকে বৌদ্ধ বলেন।" তার কারণ হিসেবে তিনি দেখান, বৌদ্ধধর্মের সঙ্গে কোথাও কোথাও বেদের বিরোধ বেধেছিল। বেদ ব্রাহ্মণ্যধর্মের প্রাণ। আর ব্রাহ্মণরাই সমাজের প্রধান স্থানে থাকতেন। তাঁরা বুদ্ধের আনীত পরিবর্তনক্র গ্রহণ করেননি। এই জন্যই বৌদ্ধধর্ম ভারতে টেঁকেনি। বুদ্ধের উপদেশ যখন সংস্কৃত ভাষায় অনুবাদের প্রস্তাব দেওয়া হয়, তখন তিনি বলেছিলেন, "আমি দরিদ্র জনসাধারণের জন্য মত প্রচার করি। তাই আমাকে মানুষের ভাষাতেই বলতে দাও।" বিবেকানন্দ এও বলেন যে, বৌদ্ধধর্ম ভারতে সমাজ সংস্কার, দরিদ্রের প্রতি সহানুভূতি ও দানধ্যানের যে মহান আদর্শকে মানুষের সামনে তুলে ধরেছিলেন, ভারত তা হারিয়ে ফেলে।


title: বৌদ্ধধর্মের সহিত হিন্দুধর্মের সম্বন্ধ

text: বিবেকানন্দ বলেন, খ্রিস্টধর্ম ও স্যালভেশন আর্মির মধ্যে যে মতগত পার্থক্য আছে, সেই রকম বৌদ্ধধর্ম ও বেদান্ত এক নয়। তিনি বলেন, বৌদ্ধধর্ম হল হিন্দুধর্মের পূর্ণ প্রকাশ। তাই বৌদ্ধরা ব্রাহ্মণ্যবাদের মস্তিষ্ক ও দর্শন ধার নিয়েছিল। তেমনি বৌদ্ধরাও হিন্দুধর্মের হৃদয় হয়ে উঠেছিল।


title: বৌদ্ধধর্মের সহিত হিন্দুধর্মের সম্বন্ধ

text:
"স্বামী বিবেকানন্দ অন ইন্ডিয়ান ফিলোজফি অ্যান্ড লিটারেচার" গ্রন্থের লেখক রবীন্দ্রকুমার দাশগুপ্তের মতে, এটি বৌদ্ধধর্ম সম্পর্কে একটি ঐতিহাসিক ভাষণ। ১৮৯৫ সালের ২৯ জুন "দি ইন্ডিয়ান মিরর" পত্রিকায় এই বক্তৃতার একটি সারসংক্ষেপ প্রকাশিত হয়। এই সংক্ষিপ্তসারে বক্তৃতার শেষ কথাগুলির উপর বেশি জোর দেওয়া হয়।—
We cannot live without you, nor you without us. Then believe that separation has shown to us, that you cannot stand without the brain and the philosophy of the Brahman [sic], nor we without your heart. This separation between the Buddhist and the Brahman [Brahmin] is the cause of the downfall of India. That is why India has been the slave of conquerors for the past 1000 years. Let us then join the wonderful intellect of the Brahman [Brahmin] with the heart, the noble soul, the wonderful humanising power of the Great Master.


title: বু-স্তোন-রিন-ছেন-গ্রুব

text: বু-স্তোন-রিন-ছেন-গ্রুব () (১২৯০-১৩৬৪) তিব্বতী বৌদ্ধধর্মসাধক ও ঝ্বা-লু বৌদ্ধবিহারের একাদশ প্রধান ছিলেন। তিনি তিব্বতের ইতিহাসের একজন বিখ্যাত ঐতিহাসিক ও বৌদ্ধ পন্ডিত ছিলেন।


title: বু-স্তোন-রিন-ছেন-গ্রুব

text: বু-স্তোন-রিন-ছেন-গ্রুব ১২৯০ খ্রিষ্টাব্দে "খ্রো-ফু" অঞ্চলে অবস্থিত "শাদ-স্মাদ-স্গোম-গ্নাস" বৌদ্ধবিহারে বসবাসকারী এক লামা পরিবারে জন্মগ্রহণ করেন। তাঁর পিতা ব্রাগ-স্তোন-র্গ্যাল-ব্ত্শান-দ্পাল-ব্জাং () ও মাতা ব্সোদ-নাম্স-'বুম () দুজনেই ছিলেন র্ন্যিং-মা সাধক।


title: বু-স্তোন-রিন-ছেন-গ্রুব

text: বু-স্তোন-রিন-ছেন-গ্রুব পাঁচ বছর বয়স থেকে তাঁর মাতার নিকট শিক্ষালাভ করতে থাকেন। তিনি র্গ্যাম-সেং () নামক এক বৌদ্ধ ভিক্ষুর নিকট গণিতশাস্ত্র এবং তাঁর পিতামহ র্ন্যিং-মা সাধক ৎশুল-খ্রিম্স-দ্পাল-ব্জাংয়ের () নিকট গুহ্যসমাজতন্ত্র ও অতিযোগ সম্বন্ধে শিক্ষালাভ করেন। আঠারো বছর বয়সে তিনি রিন-ছেন-সেং-গে () এবং দ্গে-ব্শেস-নাম্স-ম্গোন () নামক দুই বৌদ্ধ ভিক্ষুর নিকট ভিক্ষুর শপথ নেন। রিন-ছেন-সেং-গে তাঁকে চক্রসম্বর, যমান্তক, ভৈরব, বজ্রপাণি, বিদারণ, অমিতায়ুস, মহামুদ্রা, মহাকারুণিকা প্রভৃতি তন্ত্র এবং দ্গে-ব্শেস-নাম্স-ম্গোন তাঁকে প্রজ্ঞাপারমিতা, বিনয় ও উপদেশবর্গ প্রভৃতি সম্বন্ধে শিক্ষালাভ করেন। বু-স্তোন-রিন-ছেন-গ্রুব পঞ্চবিংশতিসহস্রিকালোক, যোগাচারভূমি, মহাযানসংগ্রহ, অভিধর্মসমুচ্চয়, প্রমাণসমুচ্চয়, প্রমাণবিনিশ্চয় প্রভৃতি চিরায়ত সংস্কৃত গ্রন্থগুলি সম্বন্ধে গভীর ভাবে অধ্যয়ন করেন। তিনি দোন-'গ্রুব-দ্পাল () নামক বৌদ্ধ ভিক্ষুর নিকট হেবজ্র ও শিক্ষাসমুচ্চয় এবং তি-শ্রী-কুন-ব্জাং () নামক বৌদ্ধ ভিক্ষুর নিকট মধ্যমক সম্বন্ধে শিক্ষালাভ করেন। এছাড়াও তিনি দ্পাল-ল্দান-সেং-গে (), র্দো-র্জে-র্গ্যাল-ম্ত্শান (), র্তোগ্স-ল্দান-ব্সোদ-রিন (), র্নাম-স্নাং-বা-য়োন-তান-র্গ্যা-ম্ত্শো () ও কুমারসিদ্ধি প্রভৃতি বৌদ্ধ ভিক্ষুর নিকট শিক্ষালাভ করেন। ১৩১২ খ্রিষ্টাব্দে পূর্ণ ভাবে ভিক্ষুর শপথ গ্রহণের সময় তাঁকে ব্সোদ-নাম্স-গ্রাগ্স () বিনয়মূলসূত্র ও একোত্তরকর্মশতক এবং শাক্যশ্রীভদ্রের শিষ্য গ্ঝোন-নু-দ্পাল-ব্জাং () প্রতিমোক্ষ সম্বন্ধে শিক্ষাদান করেন। এরপর তিনি থার-পা-লো-ৎসা-বা-ন্যি-মা-র্গ্যাল-ম্ত্শান () নামক বিখ্যাত অনুবাদক ও ও র্দো-র্জে-র্গ্যাল-ম্ত্শান-দ্পাল-ব্জাং () নামক ভিক্ষুর নিকটে সংস্কৃত কাব্য ও ব্যাকরণ এবং কালচক্র সম্বন্ধে শিক্ষালাভ করেন। এছাড়া তিনি সপ্তম সা-স্ক্যা-খ্রি-'দ্জিন 'গ্রো-ম্গোন-ছোস-র্গ্যাল-'ফাগ্স-পা, ছোস-ক্যি-র্গ্যাল-ম্ত্শান-দ্পাল-ব্জাং (), কুন-দ্গা'-র্গ্যাল-ম্ত্শান (), দোন-য়োদ-র্গ্যাল-ম্ত্শান (), ব্সোদ-নাম্স-র্গ্যাল-ম্ত্শান () প্রভৃতি সা-স্ক্যা পন্ডিতদের নিকটও শিক্ষালাভ করেন।


title: বু-স্তোন-রিন-ছেন-গ্রুব

text: চতুর্দশ শতাব্দীর শুরুর দিকে স্নার-থাং বৌদ্ধবিহারে 'ব্যাম্স-'দ্ব্যাংস () নামক ব্কা-ব্র্গ্যুদ সম্প্রদায়ের বৌদ্ধ ভিক্ষু ব্কা'-'গ্যুর এবং ব্স্তান-'গ্যুর গ্রন্থসঙ্কলনের রচনা শুরু করেন। ব্কা'-'গ্যুর সঙ্কলনে গৌতম বুদ্ধের শিক্ষা এবং ব্স্তান-'গ্যুর সঙ্কলনে ভারতীয় ও অ-তিব্বতীয় বৌদ্ধ শিক্ষকদের শিক্ষা স্থান পায়। বু-স্তোন-রিন-ছেন-গ্রুব এই দুইটি গ্রন্থসঙ্কলনকে পরিবর্ধন করার কাজ সম্পূর্ণ করেন। কিন্তু তিনি এই কাজ করতে গিয়ে র্ন্যিং-মা ধর্মসম্প্রদায়ের সমস্ত তন্ত্রকে ব্কা'-'গ্যুর সঙ্কলন থেকে বাদ দিয়ে দেন। তাঁর মতে এই তন্ত্রগুলি গৌতম বুদ্ধের শিক্ষা না হওয়ায় প্রামাণিক নয়। তৎকালীন তিব্বতী সমাজে র্ন্যিং-মা সম্প্রদায় বিরোধী মনোভাব থেকেই বু-স্তোন-রিন-ছেন-গ্রুব ব্কা'-'গ্যুর সঙ্কলন থেকে র্ন্যিং-মা তন্ত্রগুলিকে অপসারণ করেছিলেন জন্য দায়ী বলে তিব্বতবিদেরা দাবী করেন। তাঁর এই ধরণের সম্পাদনায় বেশ কিছু অসঙ্গতি রয়ে গেছে। যেমন, বজ্রকীল তন্ত্র সা-স্ক্যা ধর্মসম্প্রদায়ের গুরুত্বপূর্ণ তন্ত্র হওয়া সত্ত্বেও র্ন্যিং-মা ধর্মসম্প্রদায়েরও গুরুত্বপূর্ণ তন্ত্র বলে একে বাদ দেওয়া হয়। আবার, ব্কা'-'গ্যুর থেকে গুহ্যমূলতন্ত্র বাদ দেওয়া হলেও ব্স্তান-'গ্যুর থেকে বজ্রহাসের গুহ্যসমাজটীকা নামক টীকাভাষ্যকে রেখে দেওয়া হয়, যদিও তা ছিল মূলতঃ গুহ্যমূলতন্ত্রের টীকা।


title: বু-স্তোন-রিন-ছেন-গ্রুব

text: ১৩২০ খ্রিষ্টাব্দে স্কু-ঝাং-গ্রাগ্স-পা-র্গ্যাল-ম্ত্শান () নামক ঝ্বা-লু অঞ্চলের শাসক পরিবারের সদস্য তাঁকে ঝ্বা-লু বৌদ্ধবিহারের একাদশ প্রধান হিসেবে নির্বাচিত করেন। তিনি এই বৌদ্ধবিহারের ব্যাপক পরিবর্ধন সাধন করেন। এই বৌদ্ধবিহারে তিনি সূত্র ও তন্ত্র সম্বন্ধে অধ্যয়নের জন্য একটি শিক্ষাপ্রতিষ্ঠানের প্রতিষ্ঠা করেন। ঝ্বা-লু বৌদ্ধবিহারে অবস্থিত সকল বৌদ্ধ রচনা ও পুঁথি, ৪৫৬৯টি ধর্ম ও দর্শন সম্বন্ধীয় রচনার তালিকা করে সেগুলিকে সুনির্দিষ্ট ভাবে যুক্তিসম্মত ভাবে সজ্জিত করেন। ১৩৪৪ খ্রিষ্টাব্দে তিনি চতুর্দশ সা-স্ক্যা-খ্রি-'দ্জিন ব্লা-মা-দাম-পা-ব্সোদ-নাম্স-র্গ্যাল-ম্ত্শানের অনুরোধে সা-স্ক্যা বৌদ্ধবিহারে শিক্ষাদান শুরু করেন। এই সময় তিনি গুহ্যসমাজতন্ত্র, সেকোদ্দেশপঞ্জিকা ও বজ্রমৃতপঞ্জিকা সম্বন্ধে টীকাগুলির অনুবাদ করেন। ১৩৫৬ খ্রিষ্টাব্দে তিনি ঝ্বা-লু বৌদ্ধবিহারের প্রধান লামার পদ থেকে অবসর গ্রহণ করেন। এরপর তিনি ব্দে-গ্শেগ্স-ব্স্তান-পা'ই-গ্সাল-ব্যেদ-ছোস-ক্যি-'ব্যুং-গ্নাস () নামক ভারত ও তিব্বতে বৌদ্ধধর্মের ইতিহাস সম্বন্ধীয় তাঁর বিখ্যাত গ্রন্থটি রচনা করেন।


title: ভিক্টর অরবান

text: ভিক্টর মিহাই অরবান (; ; জন্ম: ৩১ মে, ১৯৬৩) সেকেসফেহারভার এলাকায় জন্মগ্রহণকারী হাঙ্গেরির বিশিষ্ট ডানপন্থী রাজনীতিবিদ। ২০১০ সাল থেকে তিনি হাঙ্গেরির বর্তমান প্রধানমন্ত্রী পদে আসীন রয়েছেন। এরপূর্বে ১৯৯৮ থেকে ২০০২ সাল পর্যন্ত সময়কালেও তিনি হাঙ্গেরির প্রধানমন্ত্রী ছিলেন। মধ্য ডানপন্থী রাজনৈতিক দল ফিদেজ-হাঙ্গেরিয়ান সিভিক ইউনিয়নের সদস্য তিনি।


title: ভিক্টর অরবান

text: পূর্ব ও মধ্য ইউরোপের দেশগুলোর মধ্যে তিনিই ঠাণ্ডা যুদ্ধ পরবর্তীকালের কোন দেশের সরকার প্রধান যিনি সোভিয়েত সমাজতান্ত্রিক আমলের সদস্য ছিলেন না।


title: ভিক্টর অরবান

text: সেকেসফেহারভার এলাকায় ৩১ মে, ১৯৬৩ তারিখে জন্মগ্রহণ করেন। কিন্তু তাঁর শৈশবকাল অতিবাহিত হয় পার্শ্ববর্তী আলকসাতদোবোজ ও ফেলকসাট নামের দুই গ্রামে। ১৯৭৭ সালে তাঁর পরিবার পুণরায় সেকেসফেহারভার এলাকায় স্থানান্তরিত হয়।


title: ভিক্টর অরবান

text: ১৯৮১ সালে অরবান মাধ্যমিক বিদ্যালয়ে ইংরেজিতে অধ্যয়ন করে পাশ করেন। পরবর্তী দুই বছর সামরিক জীবন সম্পন্ন করেন। ১৯৮৭ সালে বুদাপেস্টের ইয়তভোস লোর‌্যান্ড বিশ্ববিদ্যালয় থেকে আইনশাস্ত্রে স্নাতক ডিগ্রী অর্জন করেন। এরপর দুই বছর তিনি সলনক এলাকায় বসবাস করে বুদাপেস্টের সাথে যোগাযোগ রক্ষা করেন। কৃষি ও খাদ্য মন্ত্রণালয়ের নিয়ন্ত্রণাধীন ব্যবস্থাপনা প্রশিক্ষণ কেন্দ্রে সমাজবিজ্ঞানী হিসেবে চাকুরী নেন। ১৯৮৯ সালে সোরোস ফাউন্ডেশনের বৃত্তি নিয়ে চারমাস অক্সফোর্ডে ব্যয় করেন। সেখানে তিনি অক্সফোর্ড বিশ্ববিদ্যালয়ের অধীন পেমব্রুক কলেজে পড়াশোনা করেন। রাজনীতি বিষয়ে তাঁর ব্যক্তিগত গৃহশিক্ষক ছিলেন জিগনিউ পেলসিনস্কি। ১৯৯০ সালের জানুয়ারি মাসে তিনি অক্সফোর্ড ত্যাগ করে হাঙ্গেরিতে ফিরে আসেন। সমাজতন্ত্র পরবর্তী সময়কালে অনুষ্ঠিত হাঙ্গেরির প্রথম নির্বাচনে জয়লাভ করে সংসদ সদস্য নির্বাচিত হন তিনি।


title: ভিক্টর অরবান

text: বিশিষ্ট আইনবিদ আনিকো লেভাইয়ের সাথে বিবাহ-বন্ধনে আবদ্ধ হন অরবান। এ দম্পতির পাঁচ সন্তান রয়েছে। তিনি ক্যালভিনিস্ট প্রোটেস্ট্যান্ট। ক্রীড়ানুরাগী অরবান ফুটবল খেলোয়াড় হিসেবে ফেলকাট ফুটবল দলের নিবন্ধিত খেলোয়াড়। ২০০৬ সালে ফুটবল ম্যানেজার হিসেবেও অংশ নেন।


title: ভিক্টর অরবান

text: সমাজতন্ত্র বিরোধী সংগঠন ফিদেজের প্রতিষ্ঠাকালীন সদস্য ছিলেন তিনি। ১৬ জুন, ১৯৮৯ তারিখে বুদাপেস্টের হিরোজ স্কয়ারে সাবেক প্রধানমন্ত্রী ও ১৯৫৬ সালের হাঙ্গেরীয় বিপ্লবের নেতা ইম্রে নাগি ও শহীদদের স্মরণে ভাষণ প্রদান করে সকলের দৃষ্টি আকর্ষণ করেন। একই সাথে তিনি হাঙ্গেরি থেকে সোভিয়েত সেনা প্রত্যাহার ও মুক্ত নির্বাচনের আহ্বান জানান। এরফলে তিনি জাতীয় ও রাজনৈতিক ব্যক্তিত্বে পরিণ হন। ১৯৮৯ সালে তিনি বিরোধী দলের গোলটেবিলে অংশ নেন। ১৯৯১ সালের মাঝামাঝি সময়ে সকল সোভিয়েত সেনা প্রত্যাহার করা হয়েছিল।


title: ভিক্টর অরবান

text: ১৯৯০ সালে হাঙ্গেরির জাতীয় পরিষদে প্রথমবারের মতো নির্বাচিত হন। এ নির্বাচনে দল স্বল্পসংখ্যক আসন লাভ করে। সেপ্টেম্বর, ১৯৯২ সালে তিনি লিবারেল ইন্টারন্যাশনাল দলের সহ-সভাপতি নির্বাচিত হন। ১৯৯৩ সাল থেকে ফিদেজ-হাঙ্গেরিয়ান সিভিক ইউনিয়নের নেতৃত্বে রয়েছেন অরবান। ১৯৯৪ সালে তাঁর দল আরো কম আসন পায়। ভোটারদের দৃষ্টি আকর্ষণের লক্ষ্যে দলকে মধ্য-ডানপন্থীতে রূপান্তরিত করতে মধ্য-ডানপন্থী দলের সাথে জোট বাঁধেন। ১৯৯৮ সালের নির্বাচনে ফিদেজ ও জোট দলগুলো সংসদে ৪২% ভোট পেয়ে বৃহৎসংখ্যক আসন দখল করে। ফিদেজ ও অন্য দু’টি দল জোট সরকার গঠন করে। আন্দ্রাজ হেগেদাসের পর দ্বিতীয় সর্বকনিষ্ঠ প্রধানমন্ত্রী হিসেবে ৩৫ বছর বয়সে অরবান প্রধানমন্ত্রী হন। তিনি একদল তরুণ মন্ত্রীকে সরকারে অন্তর্ভুক্ত করেন যাদের পূর্বেকার সরকারের সাথে সম্পৃক্ততা ছিল না। তিনি হাঙ্গেরিকে মুক্ত-বাজার অর্থনীতির দিকে নিয়ে যান। একই সময়ে তিনি ইউরোপ বিষয়ে সক্রিয় ভূমিকা পালন করেন। ১৯৯৯ সালে ন্যাটোতে হাঙ্গেরির প্রবেশ নিশ্চিত করেন।


title: ভিক্টর অরবান

text: জানুয়ারি, ২০০০ সালে ফিদেজ দলের প্রধান থেকে পদচ্যুত হন। পার্টি কংগ্রেস প্রধানমন্ত্রী ও দলনেতার পদ আলাদা করতে এ সিদ্ধান্ত নেয়। ২০০২ সালে হাঙ্গেরিয়ান সোশ্যালিস্ট পার্টি (এমএসজেডপি) দল সংসদ নির্বাচনে জয়ী হলে তিনি প্রধানমন্ত্রীত্ব হারান। এর কিছুদিন পর তিনি ইউরোপীয়ান পিপল’স পার্টির সহ-সভাপতি হিসেবে নির্বাচিত হন। ২০০৩ সালে ফিদেজ দলে তিনি পুণরায় ফিরে আসেন। কিন্তু ২০০৬ সালে এমএসজেডপি দলের কাছে তাঁর দল পুণরায় হেরে যায়। এরফলে তিনি দলনেতা থেকে পদত্যাগ করেন ও ভবিষ্যৎ অনিশ্চিত হয়ে পড়ে। অরবানের জনপ্রিয়তা কমতে থাকে। কিন্তু ক্ষমতাসীন এমএসজেডপি দল কর্তৃক দেশের অর্থনীতি প্রসঙ্গে যথেচ্ছ মিথ্যাচারের ফলে ভোট সংখ্যা বাড়তে থাকে। প্রথমে বিক্ষুদ্ধ জনতাকে সমর্থন জানালেও সহিংসতার আকার ধারণ করায় তিনি দূরে সরে যান।


title: ভিক্টর অরবান

text: মে, ২০০৭ সালে অরবান ফিদেজ দলের নেতৃত্বে পুণঃনির্বাচিত হন। ২০০৮ সালে হাঙ্গেরির অর্থনীতি ধ্বংসের দিকে যেতে থাকে। ২০০৯ সালের ইউরোপীয় সংসদ নির্বাচনে ফিদেজ ৫৬.৩৬% ভোটসহ ২২ আসনের ১৪টিতেই জয়ী হয়।


title: ভিক্টর অরবান

text: ২০১০ সালের মধ্য-এপ্রিলে অনুষ্ঠিত হাঙ্গেরির সংসদ নির্বাচনে ক্রিশ্চিয়ান ডেমোক্র্যাটিক পিপল’স পার্টির সাথে জোটবদ্ধ হয়ে নির্বাচন করে। ৫২.৭৩% শতাংশ ভোট পেয়ে দুই-তৃতীয়াংশ আসন লাভের মাধ্যমে সরকার গঠন করে।


title: মার-পা-ছোস-ক্যি-ব্লো-গ্রোস

text: মার-পা-ছোস-ক্যি-ব্লো-গ্রোস () বা মারপা লোৎসাওয়া বা "অনুবাদক মারপা" (১০১২-১০৯৭) একজন তিব্বতী বৌদ্ধধর্মসাধক ও আচার্য ছিলেন। ভারত থেকে মহামুদ্রা ও বজ্রযান বৌদ্ধশিক্ষা তিনি তিব্বতে নিয়ে যান ও কাগ্যু গোষ্ঠীর প্রতিষ্ঠা করেন।


title: মার-পা-ছোস-ক্যি-ব্লো-গ্রোস

text: ১০১২ খ্রিষ্টাব্দে তিব্বতের দক্ষিণ ভাগে অবস্থিত ল্হো-ব্রাগ অঞ্চলের ছু-খ্যের নামক স্থানে এক সম্ভ্রান্ত পরিবারে মার-পা-ছোস-ক্যি-ব্লো-গ্রোস জন্মগ্রহণ করেন। তাঁর পিতার নাম ছিল মার-পা-দ্বাং-ফ্যুং-'ওদ-জের () এবং মাতার নাম ছিল র্গ্যা-মো-'ওদ-জের ()। তিনি 'ব্রোগ-মি-শাক্য-য়ে-শেস নামক এক বৌদ্ধ পন্ডিতের নিকটে তিন বছর ধরে সংস্কৃত শিক্ষা লাভ করে ভারত যাত্রার সিদ্ধান্ত নেন।


title: মার-পা-ছোস-ক্যি-ব্লো-গ্রোস

text: এরপর মারপা প্রথমে নেপাল গিয়ে নারো পার দুই শিষ্য পৈণ্ডা পার নিকট সংস্কৃত ও ছিথের পার নিকট চতুঃপীঠতন্ত্র সম্বন্ধে তিন বছর শিক্ষা লাভ করেন। পরে তাঁদের নির্দেশে মারপা নালন্দা বিশ্ববিদ্যালয়ের নিকটে পুল্লহারিতে নারো পার নিকটে গিয়ে অনুত্তরযোগতন্ত্রের মহাযোগতন্ত্র ও যোগিনীতন্ত্র সম্বন্ধে শিক্ষা লাভ করেন। এই সময়ে তিনি জ্ঞানগর্ভ ও কুক্কুরী পার সাথে শিক্ষালাভ করেন। তিনি মৈত্রী পার নিকট মহামুদ্রা তত্ত্ব সম্বন্ধে জ্ঞানলাভ করেন। সেখানে বারো বছর ভারতে শিক্ষালাভ করে তিনি তিব্বত ফিরে যান। তিব্বতে ফিরে গিয়ে তিনি ধর্ম্প্রচার করে প্রচুর ধনসম্পত্তির অধিকারী হন। এই সময় তিনি ব্রো-ব্রো-লুং নামক স্থানে একটি শিক্ষাকেন্দ্র চালু করেন এবং ব্দাগ-মেদ-মা () নামক এক মহিলাকে বিবাহ করলে তাঁদের দার-মা-ম্দো-স্দে () নামক এক পুত্রের জন্ম হয়। এরপরে মারপা আরো দুই বার ভারত ও তিনবার নেপাল গিয়ে নারো পার কাছে শিক্ষালাভ করেন।


title: মার-পা-ছোস-ক্যি-ব্লো-গ্রোস

text: তিব্বতে মারপা মহামুদ্রা ও নারো পার ছয় যোগ সম্বন্ধে শিক্ষাদান করেন। পরবর্তীকালে এই দুই তত্ত্ব কাগ্যু ধর্মসম্প্রদায় নামক একটি তিব্বতি বৌদ্ধধর্ম সম্প্রদায়ের মূল তত্ত্ব হয়ে ওঠে। মেস-স্তোন-ত্সোন-পো-ব্সোদ-নাম্স-র্গ্যাল-ম্ত্শান (), র্জে-ব্ত্সুন-মি-লা-রাস-পা, র্ঙ্গোগ-স্তোন-ছোস-ক্যি-র্দো-র্জে () এবং ম্ত্শুর-স্তোন-দ্বাং-গি-র্দো-র্জে () তাঁর চার প্রধান শিষ্য ছিলেন। মারপা বহু বছর ধরে সংস্কৃত বৌদ্ধ গ্রন্থগুলিকে তিব্বতী ভাষায় অনুবাদ করেন। তিনি লাদাখের জাংস্কার উপত্যকায় স্তোংদে বৌদ্ধবিহার নির্মাণ করেন।


title: স্তোংদে বৌদ্ধবিহার

text: স্তোংদে বৌদ্ধবিহার ভারতের জম্মু ও কাশ্মীর রাজ্যের জাংস্কার নদী উপত্যকায় অবস্থিত একটি বৌদ্ধবিহার।


title: স্তোংদে বৌদ্ধবিহার

text: স্তোংদে বৌদ্ধবিহার ভারতের জম্মু ও কাশ্মীর রাজ্যের জাংস্কার নদী উপত্যকায় পাদুম থেকে ১৮ কিলোমিটার উত্তরে জাংলা যাওয়ার রাস্তায় অবস্থিত।


title: স্তোংদে বৌদ্ধবিহার

text: এই বৌদ্ধবিহারটি ১০৫২ খ্রিষ্টাব্দে নারো পার শিষ্য বিখ্যাত তিব্বতী অনুবাদক মার-পা-ছোস-ক্যি-ব্লো-গ্রোস স্থাপন করেন। চার শতাব্দী পরে এই মঠে দ্গে-লুগ্স গোষ্ঠীর প্রাধান্য স্থাপিত হয় ও ত্সোং-খা-পা-ব্লো-ব্জাং-গ্রাগ্স-পাকে এই মঠ উৎসর্গ করা হয়


title: স্তোংদে বৌদ্ধবিহার

text: এই বৌদ্ধবিহারটি জাংস্কার অঞ্চলের দ্বিতীয় বৃহত্তম বৌদ্ধমঠ। এখানে গেলুগ গোষ্ঠীর প্রায় ৬০ জন ভিক্ষু বসবাস করেন। এই মঠে মোট সাতটি মন্দির আছে। মঠটি বহু চিত্রকলা দ্বারা সজ্জিত।


title: পিসিফর্মিস

text: পিসিফর্মিস বর্গটি মোট নয়টি গোত্র নিয়ে গঠিত। এ বর্গের পাখিগুলো মূলত বৃক্ষচর। কাঠঠোকরা আর তার নিকটতম আত্মীয়দের নিয়ে গঠিত গোত্র পিসিডি এ বর্গের সবচেয়ে উল্লেখযোগ্য গোত্র। পিসিফর্মিস বর্গে প্রায় ৬৭টি গণে মোট ৪০০ প্রজাতির পাখি রয়েছে। এর মধ্যে অর্ধেক প্রজাতিই পিসিডি গোত্রের অন্তর্ভুক্ত। অ্যান্টার্কটিকা ও অস্ট্রেলিয়া ছাড়া প্রায় সব মহাদেশেই এদের দেখা যায়।


title: পিসিফর্মিস

text: পিসিফর্মিস বর্গের অধিকাংশ প্রজাতিই পতঙ্গভূক। তবে টুক্যান ও বসন্তবৌরিরা প্রধানত ফলাহারী। পক্ষীজগতে মোম খাওয়া ও হজম করার ব্যাপারে হানিগাইডরা অনন্য (অবশ্য পোকামাকড়ই এদের মূল খাদ্য)। টিয়ার মত প্রায় সব পিসিফর্মের পা জাইগোডাক্টাইল, অর্থাৎ দু'টি আঙুল সম্মুখে ও দু'টি আঙুল পেছন দিকে মুখ করে থাকে। পায়ের এ বিশেষ গঠন গাছে চড়া ও চলাফেরার ক্ষেত্রে এদের বিশেষ সুবিধা দেয়। তবে কিছু প্রজাতির কাঠঠোকরার তিনটি আঙুল থাকে। জ্যাকামার ছাড়া সকল পিসিফর্মের জীবনের কোন পর্যায়েই ডাউন পালক থাকে না। এ বর্গের সবচেয়ে ছোট প্রজাতিটি হল লালচে কুটিকুড়ালি (দৈর্ঘ্য মাত্র আট সেন্টিমিটার, ওজনে সাত গ্রাম) আর সবচেয়ে বড় প্রজাতি টোকো টুক্যান (দৈর্ঘ্য ৬৩ সেন্টিমিটার, ওজনে ৬৮০ গ্রাম) সব পিসিফর্ম গর্তে বাসা করে।


title: পিসিফর্মিস

text: বর্গ: পিসিফর্মিস


title: ভালপারাইসো

text: ভালপারাইসো চিলির একটি গুরুত্বপূর্ণ শহর ও বন্দর। রাজধানী সান্তিয়াগো থেকে শহরটি ৬৯.৫ মাইল (১১১.৮ কিমি) দূরে অবস্থিত এবং দেশের উত্তরপশ্চিমাঞ্চলে অবস্থিত সবচেয়ে গুরুত্বপূর্ণ বন্দর। শহরটি ভালপারাইসো প্রদেশ এবং ভালপারাইসো অঞ্চলের রাজধানী ও মূল কেন্দ্রবিন্দু। সান্তিয়াগো চিলির আনুষ্ঠানিক রাজধানী হলেও, চিলির জাতীয় কংগ্রেস ১৯৯০ সাল থেকে ভালপারাইসোতে অনুষ্ঠিত হচ্ছে।


title: ভালপারাইসো

text: ঊনবিংশ শতাব্দীতে ভালপারাইসো ভূ-রাজনৈতিক ক্ষেত্রে গুরুত্বপূর্ণ ভূমিকা পালন করে। যে সমস্ত জাহাজ ম্যাগেলান প্রণালী দিয়ে আটলান্টিক ও প্রশান্ত মহাসাগরের মধ্যে দিয়ে যাতায়াত করত, তাদের অন্যতম প্রধান বিশ্রামস্থল আর পণ্য খালাসের গুরুত্বপূর্ণ কেন্দ্র ছিল এ শহরটি। সে সময়ে বহু ইউরোপীয় অভিবাসী শহরটিতে পাড়ি জমিয়েছিল। শহরের সুবর্ণ সময়ে বিশ্বের নাবিকদের কাছে এটি "লিটল সান ফ্রান্সিসকো" ও "জুয়েল অব দ্যা প্যাসিফিক" নামে সমাদৃত ছিল।


title: আমির হোসেন (বীর প্রতীক)

text: আমির হোসেন (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: আমির হোসেন (বীর প্রতীক)

text: শহীদ আমির হোসেনের পৈতৃক বাড়ি ঢাকা জেলার নবাবগঞ্জ উপজেলার শিকারীপাড়া ইউনিয়নের বক্তানগর গ্রামে। তাঁর বাবার নাম বাবর আলী এবং মায়ের নাম তসিরন নেছা। তাঁর স্ত্রীর নাম রাহেলা খাতুন।


title: আমির হোসেন (বীর প্রতীক)

text: আমির হোসেন পেশায় ছিলেন তেলি বা তেল বিক্রেতা। বিভিন্ন গ্রামে ঘুরে ঘুরে কেরোসিন তেল বিক্রি করতেন। পড়াশোনার প্রাথমিক গণ্ডি শেষ করে পরিবারের ভরণ-পোষণের জন্য বাবার হাত ধরে তিনি এই পেশায় যোগ দেন তিনি। ১৯৭১ সালে তাঁর বয়স ছিল আনুমানিক ২৫ বছর। তখন তিনি বিবাহিত এবং এক মেয়ের জনক ছিলেন। মেয়ের বয়স ছিল মাত্র তিন মাস। মুক্তিযুদ্ধ শুরু হলে আমির হোসেন ঝাঁপিয়ে পড়েন যুদ্ধে। প্রতিরোধযুদ্ধ শেষে প্রশিক্ষণ নিয়ে আবার যোগ দেন যুদ্ধে। এক যুদ্ধে তিনি গুরুতর আহত হন, পরে চিকিৎসাধীন অবস্থায় মারা যান।


title: আমির হোসেন (বীর প্রতীক)

text: ১৯৭১ সালের মার্চ-এপ্রিলে প্রতিরোধযুদ্ধ শেষে পরিবারের কাউকে না জানিয়ে একদিন রাতে আমির হোসেন বাড়ি থেকে চলে যান। তাঁর স্ত্রী ও বাবা-মা কেউ জানতেন না তিনি কোথায় গেছেন। অনেক দিন পর এক রাতে তিনি বাড়ি ফেরেন। তখন পরিবারের সদস্যরা জানতে পারেন যে তিনি গিয়েছিলেন মুক্তিযুদ্ধের প্রশিক্ষণ নিতে। আমির হোসেন ভারতে গিয়ে ৩ নম্বর সেক্টরে নাম অন্তর্ভুক্ত করে প্রশিক্ষণ নেন। প্রশিক্ষণ শেষে এই সেক্টরে কিছুদিন যুদ্ধ করার পর অনুমতি নিয়ে নিজ এলাকায় যুদ্ধ করার জন্য চলে আসেন। স্ত্রী, বাবা-মা ও পরিবারের সদস্যদের সঙ্গে দু-তিন দিন থাকেন। তারপর বিদায় নিয়ে আবার যুদ্ধে যোগ দেন। তিনি নিজ এলাকায় যুদ্ধ করেন হালিম বাহিনীর অধীনে। এই বাহিনীর নেতৃত্বে ছিলেন পাকিস্তান সেনাবাহিনীর অবসরপ্রাপ্ত সেনা কর্মকর্তা আবদুল হালিম চৌধুরী। তিনি নিজ উদ্যোগে ও স্থানীয়ভাবে সংগৃহীত অস্ত্র নিয়ে এই বাহিনী গড়েন। দুর্গম হরিরামপুর উপজেলায় ছিল বাহিনীর প্রধান ক্যাম্প। মানিকগঞ্জ জেলা এবং ঢাকা জেলার নবাবগঞ্জ ও দোহার উপজেলার যাঁরা ২ ও ৩ নম্বর সেক্টরে প্রশিক্ষণ নেন, তাঁদের অনেকে বিভিন্ন সময়ে এই বাহিনীতে যোগ দেন। ১৯৭১ সালের ৪ অক্টোবর বেলা আনুমানিক দুইটায় আমির হোসেন ও তাঁর সহযোদ্ধারা হালিম বাহিনীর একটি গোপন উপক্যাম্পে ছিলেন। তখন ক্যাম্পে দুপুরের খাবার খাওয়ার প্রস্তুতি চলছিল। এমন সময় খবর আসে, পাশের সমসাবাদ গ্রামে পাকিস্তান সেনাবাহিনীর একটি দল ও রাজাকাররা এসেছে। আমির হোসেন ও তাঁর সহযোদ্ধারা দ্রুত প্রস্তুত হয়ে ওই গ্রামে যান এবং পাকিস্তান সেনাবাহিনীকে আক্রমণ করেন। তাঁদের আকস্মিক আক্রমণে পাঁচ-ছয়জন পাকিস্তানি সেনা ও রাজাকার হতাহত হয়। এরপর দুই পক্ষে সামনাসামনি যুদ্ধ শুরু হয়ে যায়। মুক্তিযোদ্ধাদের তুলনায় পাকিস্তানি সেনা ও রাজাকার বেশি ছিল। অস্ত্রশস্ত্রেও তারা এগিয়ে ছিল। মেশিনগান ও অন্যান্য অস্ত্র দিয়ে তারা মুক্তিযোদ্ধাদের অবস্থান লক্ষ্য করে পাল্টা আক্রমণ করে। একপর্যায়ে আমির হোসেনের বুকে তিন-চারটি গুলি লাগে। গুরুতর আহত হয়ে তিনি মাটিতে লুটিয়ে পড়েন। সহযোদ্ধারা দ্রুত আমির হোসেনকে উদ্ধার করে প্রাথমিক চিকিৎসা দেন। কিন্তু তাঁর অবস্থা ক্রমে অবনতি হয়। তখন সহযোদ্ধারা স্থানীয় গ্রামবাসীর সহায়তায় তাঁকে উন্নত চিকিৎসার জন্য চিকিৎসকের কাছে পাঠান। কিন্তু পথেই তাঁর জীবনপ্রদীপ নিভে যায়। পরে তাঁর মরদেহ গ্রামের বাড়িতে নিয়ে পারিবারিক কবরস্থানে সমাহিত করা হয়।


title: মদীয় আচার্যদেব

text: মদীয় আচার্যদেব (মূল ইংরেজি: My Master; বাংলা উচ্চারণ: "মাই মাস্টার") হল ইংরেজি ভাষায় প্রদত্ত স্বামী বিবেকানন্দের দু’টি বক্তৃতার সংকলন গ্রন্থ। ১৮৯৬ সালের ২৪ ফেব্রুয়ারি মার্কিন যুক্তরাষ্ট্রের নিউ ইয়র্কে সদ্যপ্রতিষ্ঠিত বেদান্ত সোসাইটির উদ্যোগে বিবেকানন্দ তাঁর গুরু রামকৃষ্ণ পরমহংস সম্পর্কে "মাই মাস্টার" শীর্ষক বক্তৃতাটি প্রদান করেন। ওই বছরের শেষ দিকে যুক্তরাজ্যের রাজধানী লন্ডন থেকে প্রত্যাবর্তনের পূর্বে উইম্বলডনে তিনি রামকৃষ্ণ পরমহংস সম্পর্কে আরেকটি বক্তৃতা দেন। ১৯০১ সালে দু’টি বক্তৃতা একত্রে দ্য বেকার অ্যান্ড টাইলর কোম্পানি থেকে প্রকাশিত হয়। এই গ্রন্থের বঙ্গানুবাদ পরে কলকাতার উদ্বোধন কার্যালয় থেকে প্রকাশিত হয়। প্রসঙ্গত উল্লেখ্য, "মদীয় আচার্যদেব" গ্রন্থে বিবেকানন্দ নিজের কোনও মতামত প্রকাশ না করে তাঁর গুরুর বক্তব্যই তুলে ধরেছেন।


title: মদীয় আচার্যদেব

text: পাশ্চাত্য ভ্রমণকালে ১৮৯৬ সালে বিবেকানন্দের শরীর ভালো ছিল না। তিনি হাঁপানি, বহুমূত্র ও অনিদ্রা রোগে ভুগছিলেন। তাই তাঁকে কাজের পরিমাণ কমাতে হয়েছিল। ১৮৯৬ সালেই তিনি মার্কিন যুক্তরাষ্ট্র ও যুক্তরাজ্যে কয়েকটি গুরুত্বপূর্ণ বক্তৃতা দান করেছিলেন। এই বক্তৃতাগুলি উপজীব্য ছিল প্রধানত, ভারতের ইতিহাস, হিন্দুধর্ম ও অন্যান্য ধর্মের প্রবক্তাগণের চরিত্র ও মানব-মন্সতত্ত্ব। ১৯০১ সালে নিউ ইয়র্ক ও ইংল্যান্ডে প্রদত্ত বক্তৃতা দু’টি একত্রে "মাই মাস্টার" গ্রন্থে প্রকাশিত হয়।


title: মদীয় আচার্যদেব

text:
"মদীয় আচার্যদেব" গ্রন্থটিতে স্বামী বিবেকানন্দ মূলত রামকৃষ্ণ পরমহংসের জীবনকথা ও উপদেশ আলোচনা করেছেন। তবে বিবেকানন্দ জানতেন পাশ্চাত্যের, মূলত যুক্তরাষ্ট্র বা যুক্তরাজ্যের সাধারণ মানুষ রামকৃষ্ণ পরমহংস বা ভারতের ধর্মীয় ইতিহাস সম্পর্কে প্রায় কিছুই জানেন না। তাই নিজের গুরুর জীবনী আলোচনার পূর্বে তিনি ভারতের সাধারণ মানুষের ধর্মজীবন ও ধর্মীয় আদর্শের একটি নাতিদীর্ঘ বর্ণনা উপস্থাপন করেন। এরপর পাশ্চাত্য সমাজ ও ভারতীয় সমাজের জীবনযাত্রা প্রণালীর পার্থক্য দেখিয়ে তিনি রামকৃষ্ণের জন্মের আগেকার ভারতে সমাজ সংস্কারের প্রেক্ষাপট আলোচনা করেন।
এরপর বিবেকানন্দ রামকৃষ্ণ পরমহংসের জীবন আগাগোড়া আলোচনা করেন। তাঁর জীবন-সংক্রান্ত প্রতিটি গুরুত্বপূর্ণ সঠিক ও কালানুক্রমিক ভাবে বললেও, এই আলোচনায় বিবেকানন্দের মুখ্য উদ্দেশ্য ছিল রামকৃষ্ণের ধর্মজীবনের উপর বিশেষ গুরুত্ব আরোপ এবং কামারপুকুর গ্রামের সরল শাস্ত্রপাঠ-বিমুখ বালক গদাধর চট্টোপাধ্যায়ের (রামকৃষ্ণের পূর্বাশ্রমের নাম) ঈশ্বরাবতার রামকৃষ্ণ পরমহংস হয়ে ওঠার বৃত্তান্ত শোনানো।
বিবেকানন্দ রামকৃষ্ণ পরমহংসের জীবনকথাকে দুই ভাগে ভাগ করে উপস্থাপনা করেন। প্রথম ভাগে তিনি রামকৃষ্ণের আধ্যাত্মিক সাধনার বিবরণ দেন এবং দ্বিতীয় ভাগে সেই সাধনালব্ধ জ্ঞান জনসাধারণের কল্যাণের কাজে বিতরণের কথা বর্ণনা করেন।


title: মদীয় আচার্যদেব

text: বিবেকানন্দ রামকৃষ্ণের চরিত্রের নানা দিক আলোচনা করেন। তিনি বলেন, রামকৃষ্ণের কাছে এসে তিনি অনুভব করেছিলেন মানুষও আধ্যাত্মিক চেতনায় পূর্ণতা লাভ করতে পারে। রামকৃষ্ণ পরমহংস জীবনে কাউকে অভিশাপ দেননি, কারও সমালোচনা করেননি, এমনকি কারও দোষও দেখেননি। তাঁর মনে কোনও প্রকার অমঙ্গলের ভাব ছিল না। বিবেকানন্দ আরও বলেন যে, রামকৃষ্ণ তাঁকে বলেছিলেন পবিত্রতা ও ত্যাগই ধর্মজীবনের একমাত্র গোপন কথা। আলোচনার শেষে বিবেকানন্দ এই সিদ্ধান্তে উপনীত হন যে, রামকৃষ্ণ পরমহংস ছিলেন আধ্যাত্মিকতার প্রতীক।


title: মদীয় আচার্যদেব

text: ১৯০১ সালে নিউ ইয়র্কের বেকার অ্যান্ড টাইলর কোম্পানি এই বইটি প্রথম ইংরেজিতে প্রকাশ করে। ১৯৭৯ সালে "থেইস্টিক কোয়ার্টারলি রিভিউ" পত্রিকায় প্রতাপচন্দ্র মজুমদার লিখিত "মদীয় আচার্যদেব" গ্রন্থের একটি সংক্ষিপ্তসার প্রকাশিত হয়। বইটির বঙ্গানুবাদ "মদীয় আচার্যদেব" নামে কলকাতার উদ্বোধন কার্যালয় থেকে প্রকাশিত হয়। এই অনুবাদে অনুবাদকের নাম ছাপা হয়নি। পরে গ্রন্থটি "স্বামী বিবেকানন্দের বাণী ও রচনা" গ্রন্থের অষ্টম খণ্ডে “মহাপুরুষ-প্রসঙ্গ” অংশে সংযোজিত হয়। উল্লেখ্য উক্ত গ্রন্থের “মহাপুরুষ-প্রসঙ্গ” অংশে রামকৃষ্ণ পরমহংস সম্পর্কে বিবেকানন্দের লেখা “শ্রীরামকৃষ্ণ ও তাঁহার মত” ও “শ্রীরামকৃষ্ণ: জাতির আদর্শ” নামে দু’টি ক্ষুদ্র প্রবন্ধও সংকলিত হয়েছে।


title: মদীয় আচার্যদেব

text: রামকৃষ্ণ পরমহংসের জীবন ও কর্ম সম্পর্কে কোনওরকম অতিরঞ্জন স্বামী বিবেকানন্দ পছন্দ করতেন না। তিনি চাইতেন, রামকৃষ্ণের ঈশ্বর-উপলব্ধি ও ধর্মোপদেশের আলোকেই তাঁর জীবনবৃত্তান্ত বর্ণিত হোক। "মদীয় আচার্যদেব" গ্রন্থে তিনি সেই আদর্শেই রামকৃষ্ণের জীবন ও উপদেশের বর্ণনা দিয়েছেন। উল্লেখ্য, রামকৃষ্ণ পরমহংস সম্পর্কে বিবেকানন্দের একমাত্র প্রকাশিত গ্রন্থ এইটিই।


title: কর্মযোগ (বই)

text: কর্মযোগ হল স্বামী বিবেকানন্দের লেখা একটি বই। এটি ইংরেজি ভাষায় ১৮৯৬ সালে নিউ ইয়র্ক থেকে প্রকাশিত হয়। ১৮৯৫ সালের ডিসেম্বর ও ১৮৯৬ সালের জানুয়ারি মাসে নিউ ইয়র্ক সিটির ২২৮ ওয়েস্ট ৩৯তম স্ট্রিটের ভাড়া বাড়িতে বিবেকানন্দ কয়েকটি বক্তৃতা দেন। তাঁর বন্ধু ও সমর্থকরা জোসেফ সোসিয়া গুডউইন নামে এক পেশাদার স্টেনোগ্রাফারকে (ইনি পরে বিবেকানন্দের শিষ্য হয়েছিলেন) নিযুক্ত করেন। গুডউইন কয়েকটি বক্তৃতা রেকর্ড করে রাখেন। এগুলিই ১৮৯৬ সালে "কর্মযোগ" বইটিতে প্রকাশিত হয়।


title: কর্মযোগ (বই)

text: এই বইয়ের মূল আলোচ্য হল কর্ম ও কর্মযোগ। স্বামী বিবেকানন্দ ভগবদ্গীতার কর্মযোগ ধারণাটি আলোচনা করেছেন। বিবেকানন্দ কর্মযোগকে একটি ধর্মপথ বলে উল্লেখ করে বলেন, এই পথে মানুষ যেমন জগতের প্রতি নিজের কর্তব্য পালন করতে পারে, তেমনি জ্ঞানার্জনও করতে পারে।


title: লো-ত্সা-বা

text: লো-ত্সা-ওয়া () একটি তিব্বতী শব্দ। যে সমস্ত তিব্বতী অনুবাদক সংস্কৃত ও অন্যান্য এশীয় ভাষা থেকে তিব্বতী ভাষায় বৌদ্ধধর্মগ্রন্থ অনুবাদ করেন, তাঁদের তিব্বতীতে লো-ত্সা-ওয়া বলা হয়।


title: লো-ত্সা-বা

text: বে-রো-ত্সা-না, য়ে-শেস-স্দে ও বে-রো-ত্সা-নার শিষ্য গ্যু-স্গ্রা-স্ন্যিং-পো প্রথম দিককার অনুবাদকদের মধ্যে অন্যতম ছিলেন। এছাড়াও কাগ্যু গোষ্ঠীর প্রতিষ্ঠাতা ল্হোডক মারপা চোস্কি লোডোস ও লাদাখ অঞ্চলের বৌদ্ধধর্মগুরু রিন-ছেন-ব্জাং-পো লো-ত্সা-ওয়া হিসেবে পরিচিত ছিলেন।


title: জ্ঞানযোগ (বই)

text: জ্ঞানযোগ হল স্বামী বিবেকানন্দের লেখা একটি বই। নিউ ইয়র্ক ও লন্ডন শহরে দেওয়া বেশ কয়েকটি বক্তৃতা সংকলিত করা হয় এই বইতে। বক্তৃতাগুলি রেকর্ড করেছিলেন পেশাদার স্টেনোগ্রাফার জে. জে. গুডউইন (ইনি পরে বিবেকানন্দের শিষ্য হয়েছিলেন)।


title: জ্ঞানযোগ (বই)

text: সংস্কৃত ভাষায় ঈশ্বরতত্ত্ব জানাকেই জ্ঞান বলে। শব্দটি সংস্কৃত "জ্ঞ" ধাতু থেকে এসেছে, যার অর্থ হল জানা। জ্ঞানযোগ হিন্দু দর্শনের একটি বিশেষ শাখা। এই বইতে বিবেকানন্দ ঈশ্বরতত্ত্ব জানাকেই জীবনের সর্বোচ্চ উদ্দেশ্য বলেছেন। বিবেকানন্দের মতে, মুক্ত চিন্তাই জ্ঞানযোগের প্রধান আলোচ্য বিষয়।


title: গ্যু-স্গ্রা-স্ন্যিং-পো

text: গ্যু-স্গ্রা-স্ন্যিং-পো () সংস্কৃত থেকে তিব্বতী ভাষায় বৌদ্ধ ধর্মগুলি অনুবাদকারী তিব্বতের প্রথম দিককার লো-ত্সা-ওয়াদের মধ্যে অন্যতম ছিলেন।


title: গ্যু-স্গ্রা-স্ন্যিং-পো

text: গ্যু-স্গ্রা-স্ন্যিং-পো পূর্ব তিব্বতের গ্যালমো-ৎসাওয়ে-রং বা গ্যারং রাজ্যের রাজপুত্র ছিলেন। গ্যারং রাজ্যে তিনি বৌদ্ধ ধর্ম গুরু বে-রো-ত্সা-নার কাছে শিক্ষা লাভ করেন। তাঁর শিক্ষায় গ্যু-স্গ্রা-স্ন্যিং-পো বৌদ্ধ ধর্মের একজন পন্ডিত ও অনুবাদক হয়ে ওঠেন। এরপরে তিনি মধ্য তিব্বত যাত্রা করে পদ্মসম্ভবের শিষ্যত্ব গ্রহণ করে অতিযোগ তত্ত্বের চিত্তবর্গ ও অভ্যন্তরবর্গ শিক্ষার একজন পন্ডিত হয়ে ওঠেন।


title: গ্যু-স্গ্রা-স্ন্যিং-পো

text: গ্যু-স্গ্রা-স্ন্যিং-পোর অনেকগুলি গ্রন্থ তিব্বতী ভাষায় অনুবাদ করেছেন, কিন্তু তার মধ্যে সর্বাপেক্ষা উল্লেখযোগ্য হল "ফ্যি গ্যুর ব্চু গ্সুম" নামক তেরোটি গ্রন্থের সমাহার। এই গ্রন্থগুলি হল -এই তেরোটি গ্রন্থের তালিকার মধ্যে কিছু তারতম্য লক্ষ্য করা গেছে। দ্বাদশ শতাব্দীর ন্যাং-রাল-ন্যি-মা-ওদ্-জের লেখা পদ্মসম্ভবের জীবনী "জাংস-গ্লিং-মা" ও অপর একটি ধর্মীয় পুস্তক "মে-তোগ-স্ন্যিং-পো" গ্রন্থে দুই ধরণের তালিকা দেওয়া হয়েছে।


title: বৈরোৎসন

text: বৈরোৎসন বা বৈ-রো-ত্সা-না () তিব্বতের রাজা খ্রি-স্রোং-ল্দে-ব্ত্সান এর শাসনকালের সময়কার একজন তিব্বতী অনুবাদক বা লো-ত্সা-ওয়া।


title: বৈরোৎসন

text: বৈরোৎসন পদ্মসম্ভবের পঁচিশজন শিষ্যের মধ্যে একজন। শান্তরক্ষিতের আদেশে যে প্রথম সাতজন বৌদ্ধ ভিক্ষু ভারতে শিক্ষালাভের উদ্দেশ্যে আসেন, তিনি তাঁদের অন্যতম। তিনি ভারতে শ্রী সিংহের নিকটে শিক্ষা লাভ করেন। তাঁর আদেশে বৈরোৎসন তিব্বতে অতিযোগ শিক্ষার চিত্তবর্গ ও অভ্যন্তরবর্গ বিভাগ প্রচার করেন।


title: বৈরোৎসন

text: বৈরোৎসনের শিষ্যের মধ্যে উল্লেখযোগ্য ছিলেন গ্যু-স্গ্রা-স্ন্যিং-পো, পাং-গেন-সাংইয়ে-গোনপো, ন্যাগ-য়ে-শে-গ্ঝোন-নু, জো-মো-য়ে-শেস-স্গ্রোন প্রভৃতি।


title: মেটে রাজহাঁস

text: মেটে রাজহাঁস (বৈজ্ঞানিক নাম: "Anser anser") বা ধূসর রাজহাঁস Anatidae (অ্যানাটিডি) গোত্র বা পরিবারের অন্তর্গত "Anser" (আন্সের) গণের অন্তর্ভুক্ত এক প্রজাতির রাজহাঁস। পাখিটি বাংলাদেশ, ভারত ছাড়াও ইউরোপ, আফ্রিকা, অস্ট্রেলিয়া, মধ্য এশিয়া, পূর্ব এশিয়া, দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। মেটে রাজহাঁস বৈজ্ঞানিক নামের অর্থ "রাজহাঁস" (লাতিন: "anser" = রাজহাঁস)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৫৪ লক্ষ ৬০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা বেশ সন্তোষজনক হারে বাড়ছে। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।


title: মেটে রাজহাঁস

text: মেটে রাজহাঁস "আন্সের" গণের আদর্শ প্রজাতি। লিনিয়াস এর বৈজ্ঞানিক নাম প্রদান করার আগে এটি "বুনো রাজহাঁস" ("Anser ferus") নামে পরিচিত ছিল। ইউরোপ ও উত্তর আমেরিকার গৃহপালিত রাজহাঁসের পূর্বপুরুষ এরা। আবার গৃহপালিত থেকে বন্য হাঁসে পরিণত হওয়ার সংখ্যা কম নয়।


title: মেটে রাজহাঁস

text: মেটে রাজহাঁস আন্সের গণের অন্যসব হাঁসের তুলনায় বেশ বড় ও মোটাসোটা। এর শরীর গোলাকার, নাদুসনুদুস এবং ঘাড় ও গলা যথেষ্ট মোটা। মাথা ও ঠোঁট তুলনামূলক বড়। এর পা ও পায়ের পাতা গোলাপি এবং ঠোঁট গোলাপি বা কমলা। ঠোঁটের আগা হালকা ও সাদাটে। এর দৈর্ঘ্য । ডানা , লেজ , ঠোঁট ও পা । এর ওজন , এবং গড় ওজন প্রায় । ডানার বিস্তার । পুরুষ হাঁস সাধারণত স্ত্রী হাঁসের তুলনায় বড় হয়। পশ্চিমের তুলনায় পূর্বাঞ্চলের উপপ্রজাতিতে যৌন দ্বিরূপতা বেশি দেখা যা। যেমন "rubirostris" উপপ্রজাতি মনোনিত উপপ্রজাতির তুলনায় আকারে বড়।


title: মেটে রাজহাঁস

text: মেটে রাজহাঁসের গলা বেশ লম্বা। প্রাপ্তবয়স্ক পাখির মাথা ও গলা হালকা ধূসর রঙের। কোমর কালচে ও উপরের লেজ-ঢাকনি সাদা। ডানায় সাদা চিকন ডোরা দাগ রয়েছে। দেহতল বাদামি-ধূসর। পায়ের পরে পেট অবসারণী-ঢাকনি পর্যন্ত সাদা। ওড়ার সময় ডানার ফ্যাকাসে সম্মুখভাগ স্পষ্ট চোখে পড়ে। স্ত্রী ও পুরুষ রাজহাঁস দেখতে একই রকম। অপ্রাপ্তবয়স্ক পাখির পিঠ হালকা খয়েরি এবং পেটের পালকের বেড় অস্পষ্ট।


title: মেটে রাজহাঁস

text: মেটে রাজহাঁস গৃহপালিত রাজহাঁসের মতই "হঅঅঅঙ্ক..." করে উচ্চস্বরে ডাকে।


title: মেটে রাজহাঁস

text: পুরাতন বিশ্বের প্রায় সর্বত্রই ছড়িয়ে ছিটিয়ে এ প্রজাতিটি ঘুরে বেড়ায়। সুবিধাজনক জায়গা পেলেই এরা প্রজনন ও বংশবৃদ্ধি করে। একসময় সমগ্র ইউরোপ জুড়ে বংশবৃদ্ধি করলেও বর্তমানে কেবল দক্ষিণ-পশ্চিম ইউরোপেই এদের বংশবৃদ্ধি করতে দেখা যায়। পুবে সমগ্র এশিয়া হয়ে একদম চীন পর্যন্ত এদের দেখতে পাওয়া যায়। উত্তর আমেরিকায় যাদের দেখা যায় তারা আসলে গৃহপালিত, নয়তো সাবেক গৃহপালিত হাঁসের বন্য বংশধর। অবশ্য ইউরোপ থেকেও এরা উত্তর আমেরিকায় গমন করে, তবে তা অনিয়মিত।


title: মেটে রাজহাঁস

text: বাংলাদেশে প্রধানত শীতকালে বরিশাল ও চট্টগ্রাম বিভাগের সমুদ্র-উপকূলবর্তী এলাকায় এদের দেখা যায়। এছাড়া ঢাকা ও সিলেট বিভাগের বড় বড় হাওড় ও বিলে এরা পরিযায়ী হয়ে আসে।


title: মেটে রাজহাঁস

text: ব্রিটেনে এদের সংখ্যা আশঙ্কাজনক হারে কমে যাচ্ছে। বর্তমানে স্কটল্যান্ড ও ইংল্যান্ডের উত্তরাঞ্চলে এরা বংশবৃদ্ধি করছে। অবশ্য বিংশ শতাব্দীতে ইংল্যান্ডের বিভিন্ন জায়গায় (বিশেষত পার্কে) এদের অবমুক্ত করা হয়েছে এবং তার ফলে তারা বেশ সন্তোষজনক সংখ্যায় বেড়ে গিয়েছিল। মেটে রাজহাঁস সমুদ্রোপকূল, নদনদী, হ্রদ, নিচু জলাবদ্ধ জমি, আর্দ্র তৃণভূমি ও ফসলি ক্ষেতে বিচরণ করে।


title: মেটে রাজহাঁস

text: নরওয়েতে বিগত পনের থেকে বিশ বছরে এদের সংখ্যা তিন থেকে পাঁচগুণ বেড়ে গেছে। ফলে নরওয়ের কৃষকদের জন্য এ প্রজাতিটি একটি বালাই হিসেবে দেখা দিয়েছে। ঠিক একই রকম সমস্যা সৃষ্টি হয়েছে গোলাপিপা রাজহাঁসকে ঘিরে।


title: দেববাণী

text: দেববাণী (মূল ইংরেজিতে: ইন্সপায়ার্ড টকস) হল স্বামী বিবেকানন্দের দেওয়া কয়েকটি বক্তৃতার সংকলন গ্রন্থ। এটি প্রথম প্রকাশিত হয় ১৯০৯ সালে। ১৮৯৫ সালের জুন মাসের মাঝামাঝি সময় থেকে আগস্ট মাসের প্রথম দিক পর্যন্ত থাউজেন্ড আইল্যান্ড পার্কে কয়েকজন নির্বাচিত শিষ্যের সামনে বিবেকানন্দ কয়েকটি বক্তৃতা দেন। সারা এলেন ওয়াল্ডো এর কতকগুলি নথিবদ্ধ করে রেখেছিলেন। তিনি পরে এটিকে বই আকারে প্রকাশ করেন।


title: দেববাণী

text: ১৮৯৩ সালে বিশ্বধর্ম মহাসভায় বিবেকানন্দ ভারতের প্রতিনিধিত্ব করেন। সেখানে তাঁর বক্তৃতাগুলি জনপ্রিয় হয়ে ওঠার দরুন মার্কিন যুক্তরাষ্ট্রের জনগণের নজরে আসে সেগুলি। মহাসভা শেষ হলে বিবেকানন্দ অন্যত্র বক্তৃতা দিতে শুরু করেন। ১৮৯৪ সালে তিনি ডেট্রয়েট যান। সেখানে বেশ কয়েকটি বক্তৃতা দেন। সেখানেই ভগিনী ক্রিস্টিন ও মেরি ফাঙ্কের সঙ্গে তাঁর প্রথম দেখা হয়। ডেট্রয়েটে বক্তৃতা দেওয়ার পর তিনি নিউ ইয়র্ক ও অন্যান্য শহরে বক্তৃতা দেন।


title: দেববাণী

text: ১৮৯৪ সালের ডিসেম্বর মাসে বিবেকানন্দ ব্রুকলিন এথিক্যাল অ্যাসোসিয়েশনে বক্তৃতা দেন। তাঁর বক্তৃতার বিষয় ছিল হিন্দুধর্ম। এই বক্তৃতার পর শ্রোতাদের আগ্রহ বাড়ে এবং তাঁরা ব্রুকলিনে নিয়মিত ক্লাস নেওয়ার অনুরোধ জানান। এই সময় বিবেকানন্দ পাউচ ম্যানসন ও অন্যান্য জায়গায় বেশ কিছু ক্লাস নেন।


title: দেববাণী

text: ব্রুকলিনের বক্তৃতা শেষ করে বিবেকানন্দ চলে আসেন নিউ ইয়র্কে। তাঁর শিষ্যেরাও কেউ কেউ সেখানে আসেন। তাই বিবেকানন্দকে সেখানেও ক্লাস নেওয়া শুরু করতে হয়। সেই সময় তিনি একটি ছোটো ঘর ভাড়া নিয়ে ছিলেন। শিষ্যদের সংখ্যা বাড়লে সেই ছোটো ঘরটিতে স্থানাভাব দেখা দিতে লাগল। তখন চেয়ারের বদলে তাঁরা মেঝেতে বা ড্রেসারে বসে তাঁর কথা শুনতে লাগলেন।


title: দেববাণী

text: এই বক্তৃতা শুনতে সেই সময় অর্থ দিতে হত না। তাই খরচ চালানোর জন্য তাঁকে স্বেচ্ছাসেবীদের অর্থসাহায্যের উপর নির্ভর করতে হত। কিন্তু সেই অর্থ সামান্য ছিল। তাতে ঘর ভাড়া দেওয়া বা অন্যান্য খরচ নির্বাহ করা সম্ভব হচ্ছিল না। তাই অর্থাভাবে ক্লাসের ভবিষ্যৎ অনিশ্চিত হয়ে পড়ে। বিবেকানন্দ স্থির করেন বাইরে বক্তৃতা দিয়ে সেই খরচে ঘরে ক্লাস চালাবেন। তিনি শিষ্যদের ব্যাখ্যা করে বলেন, হিন্দু রীতি অনুযায়ী শিক্ষককে শিক্ষাদানের খরচ বহন করতে হয়।


title: দেববাণী

text: শিষ্যদের অনুরোধে বিবেকানন্দকে সারা গ্রীষ্ম জুড়ে বক্তৃতা দিতে হয়। এই সময় বক্তৃতা দিতে দিতে তিনি ক্লান্ত হয়ে পড়েছিলেন। তবে শিষ্যদের অনুরোধে বক্তৃতা চালিয়ে যাওয়ার সিদ্ধান্তই নেন। এই সময় দেখা যায়, তাঁর অনেক শিষ্যকে শহরের বাইরে যেতে হবে এবং তাঁদের ক্লাসের জন্য একটি জায়গা নির্বাচন করতে হবে। সমস্যার সমাধান করেন তাঁর এক শিষ্যা। তিনি থাউজেন্ড আইল্যান্ড পার্কে তাঁর একটি কটেজ ক্লাসের জন্য ব্যবহার করতে দেবার ইচ্ছে প্রকাশ করেন। বিবেকানন্দ ও তাঁর শিষ্যেরা রাজি হন।


title: দেববাণী

text: ১৮৯৫ সালের মধ্য-জুন থেকে অগস্টের প্রথম ভাগ পর্যন্ত বিবেকানন্দ সেখানে নির্বাচিত কয়েকজন শিষ্যের সামনে বক্তৃতা দিয়েছিলেন।


title: দেববাণী

text: বিবেকানন্দের কয়েকটি বক্তৃতা তাঁরা শিষ্যা সারা এলেন ওয়াল্ডো (যাঁকে তিনি হরিদাসী বলে ডাকতেন) লিখে রেখেছিলেন। স্বামী রামকৃষ্ণানন্দের মতে, "স্বামীজির দেববাণীর জন্য জগৎ হরিদাসী মায়ের (কুমারী এস. এলেন ওয়াল্ডো) কাছে কৃতজ্ঞ।" বইটি ইংরেজিতে মাদ্রাজ রামকৃষ্ণ মিশন প্রকাশ করেন ১৯০৯ সালে। পরে বাংলায় প্রকাশ করে উদ্বোধন কার্যালয়। এটি "স্বামী বিবেকানন্দের বাণী ও রচনা" বইয়ের চতুর্থ খণ্ডে সংকলিত।


title: পেত্রা কেভিতোভা

text: পেত্রা কেভিতোভা (; ; জন্ম: ৮ মার্চ, ১৯৯০) চেকোস্লোভাকিয়ার বিলোভিচ এলাকায় জন্মগ্রহণকারী বিশিষ্ট পেশাদার প্রমিলা টেনিস খেলোয়াড়। বামহাতের শক্তিশালী শট ও বিচিত্রভঙ্গীমায় খেলার জন্য টেনিস ক্রীড়াঙ্গনে পরিচিত হয়ে আছেন। ৬ জুন, ২০১৬ তারিখে ঘোষিত র‌্যাঙ্কিংয়ে তার অবস্থান একাদশ।


title: পেত্রা কেভিতোভা

text: "জিরি কেভিতা" ও "পাভলা কেভিতোভা" দম্পতির সন্তান পেত্রা কেভিতোভা তৎকালীন চেকোস্লোভাকিয়ায় (বর্তমান চেক প্রজাতন্ত্র) জন্মগ্রহণ করেন। বাবার মাধ্যমে তার টেনিসে হাতেখড়ি। শৈশবে তিনি আমেরিকান টেনিস খেলোয়াড় মার্টিনা নাভ্রাতিলোভা’র একনিষ্ঠ সমর্থক ছিলেন। নিজ শহর ফুলনেকে ১৬ বছর বয়সে প্রশিক্ষণ নেন। একজন ইন্সট্রাক্টরের পরামর্শক্রমে পেশাদার টেনিসে নাম লেখান পেত্রা।


title: পেত্রা কেভিতোভা

text: সমগ্র খেলোয়াড়ী জীবনে এ পর্যন্ত তিনি এগারোবার টেনিসের একক শিরোপা জয়লাভ করেছেন। ২০১১ সালের উইম্বলেডন চ্যাম্পিয়নশীপ ও ডব্লিউটিএ ট্যুর চ্যাম্পিয়নশীপের এককের শিরোপা জয় করেন যথাক্রমে মারিয়া শারাপোভা ও ভিক্টোরিয়া আজারেঙ্কাকে হারিয়ে। এরফলে তিনি ১৯৯০-এর দশকে জন্মগ্রহণকারী যে-কোন লিঙ্গের গ্র্যান্ড স্ল্যাম বিজয়ী প্রথম বিজয়ী এবং ডব্লিউটিএ চ্যাম্পিয়নশীপের তৃতীয় খেলোয়াড়, যিনি প্রথম প্রচেষ্টাতেই সফলকাম হয়েছেন।


title: পেত্রা কেভিতোভা

text: উইম্বলেডন জয়ের মাধ্যমে তিনি তার প্রথম গ্র্যান্ড স্ল্যাম শিরোপা জয় করেন। তিনি এ প্রতিযোগিতায় অষ্টম বাছাই ছিলেন। আলেক্সা গ্ল্যাচ, অ্যান কিওথাভং, ২৯তম বাছাই রবার্তা ভিঞ্চি, ৩২তম বাছাই স্ভেতানা পিরনকোভা ও চতুর্থ বাছাই ভিক্টোরিয়া আজারেঙ্কাক হারিয়ে চূড়ান্ত খেলায় অবতীর্ণ হন। ৫ম বাছাই মারিয়া শারাপোভাকে সরাসরি সেটে হারিয়ে উইম্বলেডন শিরোপা জয় করেন। ১৯৯০ সালে মার্টিনা নাভ্রাতিলোভা’র পর প্রথম বাহাতি খেলোয়াড় যিনি কোন একক শিরোপা জয় করেছেন। এছাড়াও ১৯৯৮ সালে ইয়ানা নোভোতনা’র উইম্বলেডন জয়ের পর প্রথম চেক খেলোয়াড় হিসেবে কোন গ্র্যান্ড স্ল্যাম এককের শিরোপা লাভ করেছেন।


title: পেত্রা কেভিতোভা

text: এছাড়াও ২০১২ সালের অস্ট্রেলিয়ান ওপেন এবং ফ্রেঞ্চ ওপেনের সেমি-ফাইনালে অবতীর্ণ হলেও উভয় প্রতিযোগিতাতেই মারিয়া শারাপোভা’র কাছে পরাভূত হয়েছিলেন।


title: পেত্রা কেভিতোভা

text: ২ অক্টোবর, ২০১১ তারিখে তিনি খেলোয়াড়ী জীবনের সর্বোচ্চ সাফল্য হিসেবে প্রমিলা টেনিস র‌্যাঙ্কিং প্রথায় বিশ্বের ২নং খেলোয়াড় ছিলেন। বর্তমানে তার ব্যবহৃত খেলোয়াড়ী পোশাক সরবরাহের দায়িত্বে রয়েছে নাইকি।


title: ইমরে নাগি

text: ইমরে নাগি (; ; জন্ম: ৭ জুন, ১৮৯৬-মৃত্যু: ১৬ জুন, ১৯৫৮) ছিলেন হাঙ্গেরির বিশিষ্ট সমাজতান্ত্রিক রাজনীতিবিদ। তিনি গণপ্রজাতন্ত্রী হাঙ্গেরির মন্ত্রীপরিষদে দুই মেয়াদে সভাপতি ছিলেন। ১৯৫৬ সালে অণুষ্ঠিত হাঙ্গেরির বিপ্লব ব্যর্থতায় পর্যবসিত হওয়ায় সোভিয়েত হস্তক্ষেপে তাঁর সোভিয়েত বিরোধী সরকারের পতন ঘটে। ফলশ্রুতিতে দুই বছর পর নাগি’র প্রাণদণ্ড কার্যকর হয়।


title: ইমরে নাগি

text: হাঙ্গেরির কাপোসভার এলাকায় এক গ্রামীণ কৃষক পরিবারে নাগি জন্মগ্রহণ করেন। দশ বছর বয়সে তালা নির্মাণ ও মেরামতকারী শিক্ষানবীশ কর্মী হিসেবে কাজে নেমে পড়েন। "জোসেফ নাগি" নামীয় বাবা খামারের ভৃত্য ও মা "রোজালিয়া সাবো" বিয়ের পূর্বে গৃহকর্মী ছিলেন।


title: ইমরে নাগি

text: প্রথম বিশ্বযুদ্ধকালীন সময়ে তিনি যন্ত্রপ্রকৌশলী হিসেবে কাজ করেন। এ সময়ে তিনি অস্ট্রো-হাঙ্গেরীয় সেনাবাহিনীর নিবন্ধিত হয়ে পূর্বাঞ্চলীয় ফ্রন্টে অংশ নেন। আহত অবস্থায় ১৯১৫ সালে রুশ সাম্রাজ্যের সেনাবাহিনী কর্তৃক বন্দী হন। অক্টোবর, ১৯১৭ সালে রুশ বিপ্লবের মাধ্যমে সমাজতান্ত্রিক সরকার ক্ষমতাগ্রহণ করলে তাঁকে সাইবেরিয়ায় প্রেরণ করা হয়। সমাজতন্ত্রী হিসেবে সোভিয়েত নাগরিকের মর্যাদা লাভ করেন ও রেড আর্মিতে যোগদান করেন। ১৯২১ সালে নাগি হাঙ্গেরিতে ফিরে এসে সমাজতান্ত্রিক দল গঠন করেন। ১৯২৭ সালে গ্রেফতার বরণ করেন। কিন্তু মুক্ত হয়ে ১৯৩০ সালে মস্কোতে চলে যান ও পুণরায় কম্যুনিস্ট পার্টিতে যোগ দেন। কৃষি গবেষণায় যুক্ত থাকেন তিনি। ১৯৩৬ সালে পার্টি থেকে বহিষ্কৃত হন ও সোভিয়েত পরিসংখ্যান বিভাগে কাজ নেন। ১৯৮৯ সালে হাঙ্গেরীয় দলনেতা কারোলি গ্রোজ গুজব ছড়ান যে তিনি সোভিয়েত গোয়েন্দা সংস্থার চর ছিলেন, যা নাগিকে অমর্যাদাকরস্থানে নেয়ার চেষ্টা চালানো হয়। অবশ্য প্রামাণ্য দলিল রয়েছে যে ঐ সময়ে মস্কোতে অবস্থানের সময় তিনি এনকেভিডি’র চর হিসেবে কাজ করেছেন ও নিরাপত্তা পুলিশের কাছে তাঁর বিশ্বস্ততার প্রমাণ রয়েছে।


title: ইমরে নাগি

text: দ্বিতীয় বিশ্বযুদ্ধকালীন সময়ে ১৯৪৪ সালে সোভিয়েত সমাজতান্ত্রিক প্রজাতন্ত্র কর্তৃক বুদাপেস্টে সেনাবাহিনী প্রেরিত হলে পুণরায় হাঙ্গেরি ফিরে আসেন।


title: ইমরে নাগি

text: হাঙ্গেরির প্রথম সমাজতান্ত্রিক সরকার ও প্রধানমন্ত্রী বেলা মিকলোজ ডি দালনোকের শাসনামলে নাগি কৃষিমন্ত্রীর দায়িত্ব পালন করেন এবং বৃহৎ আকারে রাষ্ট্র নিয়ন্ত্রিত খামার কৃষকদের কাছে ফেরৎ দেন। জোলতান টিল্ডি’র পরবর্তী সরকারে তিনি স্বরাষ্ট্রমন্ত্রীর দায়িত্ব পান। এ সময়ে তিনি দ্বিতীয় বিশ্বযুদ্ধে জার্মানদেরকে বিতারণে সক্রিয় ভূমিকা নেন। এছাড়াও, সমাজতান্ত্রিক সরকার ব্যবস্থায় তিনি ১৯৪৭-১৯৪৯ মেয়াদকালে জাতীয় পরিষদের স্পিকারের দায়িত্বে ছিলেন।


title: ইমরে নাগি

text: সোভিয়েত নাগরিক হওয়া স্বত্ত্বেও তাঁর হাঙ্গেরীয় জাতীয়তাবোধের কারণে মস্কোর সাথে মতানৈক্য ঘটে। ১৯৪৯ সালে সোভিয়েত নেতা জোসেফ স্টালিন কৃষিখাতে তাঁর এ ভূমিকা সঠিক দৃষ্টিভঙ্গীতে নয় মর্মে সমালোচনা করেন। এরপর নাগিকে পদচ্যুত করা হলেও একবছর পরই তিনি কার্যালয়ে ফিরে আসেন। ১৯৫৩ সালে তদানীন্তন প্রধানমন্ত্রী মাতিয়াস রাকোসি’র পতন ঘটলে তিনি ক্ষমতারোহণ করেন। পরবর্তী দুই বছরে সোভিয়েত নেতা গিওর্গি মাকসিমিলিয়ানোভিচ মালেনকোভের সংক্ষিপ্ত শাসনামলে নাগি একীভূত খামারগুলোকে কৃষকদের মাঝে বিতরণের অণুমোদন পান। এ সময়ে তিনি সমাজতন্ত্রের নতুন বিষয় চালুর উদ্যোগ নেন। সোভিয়েত পলিটব্যুরো, হাঙ্গেরীয় কেন্দ্রীয় কমিটি থেকে ১৮ এপ্রিল, ১৯৫৫ তারিখে নাগিকে প্রধানমন্ত্রীর পদ থেকে জোরপূর্বক পদত্যাগ করতে হয় এবং পলিটব্যুরো ও দলীয় কর্মকাণ্ড থেকে বহিষ্কার করা হয়।


title: ইমরে নাগি

text: অক্টোবর, ১৯৫৬ সালে সোভিয়েত বিরোধী আন্দোলন শীর্ষে পৌঁছলে নাগি পুণরায় প্রধানমন্ত্রী নির্বাচিত হন। জাতীয় বীরের মর্যাদায় আসীন হয়ে মুক্ত ও বহু-দলীয় নির্বাচন অণুষ্ঠানের প্রতিশ্রুতি দেন ও হাঙ্গেরি থেকে সোভিয়েত সেনা প্রত্যাহার করবেন। ১ নভেম্বর তিনি ওয়ারশ চুক্তি থেকে দূরে সরে আসার ঘোষণা দেন এবং জাতিসংঘের মাধ্যমে মার্কিন যুক্তরাষ্ট্র ও যুক্তরাজ্যের ন্যায় বৃহৎ শক্তিধর দেশের কাছে হাঙ্গেরিকে নিরপেক্ষ রাষ্ট্রের মর্যাদা দেয়ার আহ্বান জানান। এ সময়কালে এসেও নাগি মার্ক্সবাদের উপর বিশ্বাস রাখতেন। কিন্তু মার্ক্সবাদের দর্শনধারার সাথে তাঁর চিন্তাধারার পার্থক্য লক্ষ্য করা যায়। তিনি মার্ক্সবাদকে বিজ্ঞানরূপে চিহ্নিত করলেও স্থির থাকবে না বলে ভাবতেন।


title: ইমরে নাগি

text: নভেম্বরে সোভিয়েত সেনাবাহিনী কঠোরহস্তে বিদ্রোহ দমন করে। নাগি ও তাঁর সহচরেরা নিরাপত্তায় আশায় যুগোস্লাভ দূতাবাসে আশ্রয় নেন। জানোস কাদারের সহযোগিতার আশ্বাস স্বত্ত্বেও ২২ নভেম্বর তারিখে নাগিকে গ্রেফতার করে রোমানিয়ার স্নাগোভে নিয়ে যায়। ১৯৫৭ সালে তাঁকে বুদাপেস্টে নিয়ে আসা হয় ও গোপন বিচারে হাঙ্গেরীয় জনগোষ্ঠীকে গণতন্ত্রের দিকে ধাবিত করার অভিযোগ আনা হয়। গোপন বিচারে তাঁকে দোষীসাব্যস্ত করে জুন, ১৯৫৮ সালে মৃত্যুদণ্ড দেয়া হয়। মৃত্যুদণ্ডের পর জনসমক্ষে তা প্রকাশ করা হয়। ফিদর বার্লাৎস্কি’র বর্ণনা মোতাবেক জানা যায়, ক্রেমলিনে নিকিতা ক্রুশ্চেভ নাগি’র প্রাণদণ্ডকে সমাজতান্ত্রিক দেশগুলোর শিক্ষা হিসেবে পরিগণিত করেন।


title: রবার্ট দ্য ডল

text: রবার্ট, এছাড়া রবার্ট দ্য ডল বা ভূতুড়ে পুতুল নামেও পরিচিত; হলো একটি পুতুল যার মালিক ছিলেন "কি ওয়েস্ট" দ্বীপের চিত্রশিল্পী এবং লেখক রবার্ট ইউজিন অটো। পুতুলটি প্রেতাত্মা দ্বারা আবিষ্ট হওয়ার অভিযোগ রয়েছে ও এটির একধরনের ভয়াল খ্যাতি রয়েছে। বর্তমানে পুতুলটি কি ওয়েস্ট ফ্লোরিডা মার্টেল্লো যাদুঘরে রয়েছে।


title: রবার্ট দ্য ডল

text: ১৯০৬ সালে বাহামার একজন চাকর ইউজিনকে পুতুলটি উপহার হিসেবে দিয়েছিল। কথিত রয়েছে বাহামার ঔ চাকরটি কালো জাদু ও ডাকিনীবিদ্যায় পরদর্শী ছিল এবং তার পরিবারের সাথে তার সম্পর্ক খুব ভালো ছিলো না। পরবর্তীতে ইউজিন পরিবার পুতুলটি বাড়িতে নিয়ে আসে এবং তারা অভিযোগ করেছিল পুতুলটির মাঝে ভৌতিক কোন ব্যাপার রয়েছে। ইউজিনের পিতা মাতা বলেছিলেন, তারা প্রায়ই ছোট ইউজিনকে পুতুলটির সাথে কথা বলতে শুনত এবং পুতুলটিও কথার উত্তর দিত। যদিও তারা প্রথমে মনে করত যে ইউজিন পুতুলের হয়ে কণ্ঠ পরিবর্তন করে উত্তর দিয়ে দিত কিন্তু পরবর্তীতে তারা বিশ্বাস করতে শুরু করে পুতুলটিও কথা বলতে পারে।


title: রবার্ট দ্য ডল

text: প্রতিবেশীরা অভিযোগ করতেন ইউজিনের পরিবার যখন বাইরে থাকতো তখন তারা পুতুলটিকে ঘরের এক জানালা থেকে আরেক জানালায় স্থান পরিবর্তন করতে দেখতো। অটো পরিবার শপথ করে বলতেন তারা পুতুলটিকে মাঝে মাঝে ভৌতিক হাসি দিতে শুনত এবং এক ঘর থেকে অপর ঘরে আবছা আলো ছায়া দেখতে পেত। মাঝে মাঝে রাতে ইউজিনের ঘর থেকে চিৎকার শুনত এবং ঘরে প্রবেশ করে দেখত সকল আসবাবপত্র এলোমেলো এবং ইউজিন এক কোণায় বসে আছে এবং বলছে, “রবার্ট এমনটি করেছে”।


title: রবার্ট দ্য ডল

text: ১৯৭৪ সালে ইউজিন মারা যাওয়ার পর বাড়িটি বিক্রি হয়ে যায় এবং পরিবার নতুন একটি বাড়িতে স্থানান্তরিত হয়। নতুন পরিবারে একটি ১০ বছরের মেয়ে ছিল। কিংবদন্তী অনুসারে, কিছু দিনের মধ্যেই মেয়েটিও চিৎকার করতে শুরু করে এবং অভিযোগ করে রবার্ট সাড়া ঘরে ঘুরে বেড়ায়। প্রায় ত্রিশ বছর পর মেয়েটি এক সাক্ষাতকারে দাবি করে পুতুলটি জীবীত এবং তাকে হত্যা করতে চায়।


title: রবার্ট দ্য ডল

text: পুতুলটিকে যাদুঘরে রাখার পর যাদুঘরের কর্মীরা দাবি করেন, পুতুলটি স্থান পাওয়ার পর থেকে যাদুঘরে অনেক অদ্ভুত ঘটনা ঘটেছে। ২০০৮ সালের মে মাসে ফ্লোরিডার ক্লিয়ারওয়াটারে অনুষ্ঠিত এক প্যারানরমাল কনভেনসনে পুতুলটিকে হাজির করা হয়েছিল। এটিই পুতুলটির জন্য এর আবির্ভাবের সময় থেকে এখন পর্যন্ত (২০০৮ সালের হিসাবমতে ১০৪ বছর) কি ওয়েস্টের বাইরে আসা।


title: চিপ চাপ নদী

text: চিপ চাপ নদী চীনের জিনজিয়াং ও ভারতের জম্মু ও কাশ্মীর রাজ্যের ওপর দিয়ে প্রবাহিত শ্যোক নদীর একটি উপনদী।


title: চিপ চাপ নদী

text: চিপ চাপ নদী চীনের জিনজিয়াং অঞ্চলের দক্ষিণ থেকে ভারতের জম্মু ও কাশ্মীর রাজ্যে প্রবেশ করে সিন্ধু নদের উপনদী শ্যোক নদীতে মিলিত হয়।


title: চিপ চাপ নদী

text: চিপ চাপ নদী উপত্যকার উপরের দিকের অংশ চীনের অধিকৃত ও ভারতের দাবীকৃত আকসাই চিন অঞ্চলে অবস্থিত। ১৯৬১ খ্রিষ্টাব্দের মে মাসে চীনের সেনাবাহিনী চিপ চাপ নদীর তীরে সেনা ছাউনি তৈরী করে। ১৯৬১ খ্রিষ্টাব্দের নভেম্বর মাসে ভারতীয় ও চীনের সেনাবাহিনী এই অঞ্চলে যুদ্ধে লিপ্ত হয়, এবং চীনের প্রচুর সৈন্য নিহত হলে তাঁদের সৈন্যবাহিনী পিছু হটে। ১৯৬২ খ্রিষ্টাব্দে ভারত-চীন যুদ্ধ শুরু হলে চীন পুনরায় এই অঞ্চল দখল করে নেয়।


title: গালোয়ান নদী

text: গালোয়ান নদী চীনের জিনজিয়াং ও ভারতের জম্মু ও কাশ্মীর রাজ্যের ওপর দিয়ে প্রবাহিত শ্যোক নদীর একটি উপনদী। লেহর বাসিন্দা গুলাম রসুল গালোয়ানের নামে এই নদীর নামকরণ করা হয়েছে।


title: গালোয়ান নদী

text: গালোয়ান নদী (দৈর্ঘ্য ৮০ কিলোমিটার) চীনের জিনজিয়াং অঞ্চলের সামজুংলিং থেকে উৎপত্তি লাভ করে পশ্চিম দিকে প্রবাহিত হয়ে ভারতের জম্মু ও কাশ্মীর রাজ্যে প্রবেশ করে সিন্ধু নদের উপনদী শ্যোক নদীতে স্থানাঙ্কে মিলিত হয়।


title: গালোয়ান নদী

text: গালোয়ান নদী উপত্যকার উপরের দিকের অংশ ১৯৫৯ খ্রিষ্টাব্দ থেকে চীনের অধিকৃত ও ভারতের দাবীকৃত আকসাই চিন অঞ্চলে অবস্থিত। ১৯৬২ খ্রিষ্টাব্দে ভারত এই অঞ্চলে সেনা ছাউনি বানালেও ভারত-চীন যুদ্ধ শুরু হলে চীন এই অঞ্চল দখল করে নেয়।


title: মার্খা নদী

text: মার্খা নদী ভারতের জম্মু ও কাশ্মীর রাজ্যের ওপর দিয়ে প্রবাহিত জাংস্কার নদীর একটি উপনদী।


title: মার্খা নদী

text: মার্খা নদী ভারতের জম্মু ও কাশ্মীর রাজ্যের লাদাখ অঞ্চলের একটি নদী। এই নদী কাং ইয়াৎজে পর্বতের নিকট দিয়ে ও স্তোক কাংরি পর্বতের দক্ষিণ দিক থেকে প্রবাহিত হয়ে সিন্ধু নদের উপনদী জাংস্কার নদীতে মিলিত হয়।


title: মার্খা নদী

text: মার্খা নদী উপত্যকা লাদাখ অঞ্চলের একটি জনপ্রিয় ট্রেকিং অঞ্চল। পশ্চিমদিক থেকে স্পিতুকের নিকটে সমুদ্রপৃষ্ঠ থেকে ৪৯৮০ মিটার উচ্চতায় স্থানাঙ্কে অবস্থিত গান্ডা গিরিবর্ত্ম হয়ে অথবা পূর্ব দিক থেকে হেমিসের নিকটে গোংমারু গিরিবর্ত্ম হয়ে এই নদী উপত্যকায় যাওয়া যায়।


title: কাং ইয়াৎজে

text: কাং ইয়াৎজে (উচ্চতা ) ভারতের লাদাখ অঞ্চলে অবস্থিত একটি পর্বত।


title: কাং ইয়াৎজে

text: কাং ইয়াৎজে ভারতের জম্মু ও কাশ্মীর রাজ্যের লাদাখ অঞ্চলে মার্খা নদী উপত্যকার শেষ প্রান্তে স্থানাঙ্কে অবস্থিত হিমালয় পর্বতমালার একটি পর্বত।


title: কাং ইয়াৎজে

text: এই পর্বতের দুইটি শৃঙ্গ বর্তমান। পশ্চিমদিকের কাং ইয়াৎজে ২ শৃঙ্গটির উচ্চতা ৬২০০ মিটার। কাং ইয়াৎজে ২ পর্বতারোহণ করা সহজ বলে এই শৃঙ্গে বহুবার আরোহণ অভিযান হয়েছে। পূর্বদিকের কাং ইয়াৎজে ১ পর্বতশৃঙ্গটি ছুরির ধারের মতো সরু শৈলশিরা ধরে অপেক্ষাকৃত দুর্গম পথে আরোহণ করতে হয় বলে এই শৃঙ্গে অপেক্ষাকৃত কমবার আরোহণ হয়েছে। .


title: খ্রীষ্টানগণ ভারতের জন্য কি করিতে পারেন?

text: খ্রীষ্টানগণ ভারতের জন্য কি করিতে পারেন? (মূল ইংরেজিতে: রিলিজিয়ন নট দ্য ক্রাইং নিড অফ ইন্ডিয়া) হল বিশ্বধর্ম মহাসভায় স্বামী বিবেকানন্দের দেওয়া একটি বক্তৃতা। বক্তৃতাটি ১৮৯৩ সালের ২০ সেপ্টেম্বর দেওয়া হয়। এই বক্তৃতায় বিবেকানন্দ গরিব ভারতীয়দের দারিদ্র দূরীকরণে খ্রিস্টানদের অনীহার কথা প্রকাশ করে তাদের নিন্দা করেন। তিনি বলেন, ভারতবাসীদের ধর্মশিক্ষার প্রয়োজন নেই। কারণ, প্রাচ্যে ধর্মের অভাব নেই। কিন্তু তাদের দুর্ভিক্ষ ও অন্যান্য সময়ে খাদ্যের অভাব ঘটে। সেই অভাব না মেটানোর জন্য তিনি খ্রিস্টান ধর্মপ্রচারকদের সমালোচনা করেন।


title: খ্রীষ্টানগণ ভারতের জন্য কি করিতে পারেন?

text: ১৮৯৩ সালে বিশ্বধর্ম মহাসভায় (শিকাগো, ১১-২৭ সেপ্টেম্বর) স্বামী বিবেকানন্দ ভারত ও হিন্দুধর্মের প্রতিনিধিত্ব করেন। এই অনুষ্ঠানটি ছিল প্রাচ্য ও পাশ্চাত্যের ধর্মগুলির প্রথম সম্মিলিত সভা। ১১ সেপ্টেম্বরের উদ্বোধনী ভাষণটি ছিল সাধারণ ভাষণ। তাতে কোনো ধর্মের স্বপক্ষে বা বিপক্ষে কিছু বলা হয়নি। এরপর ১৫, ১৮ ও ২০ সেপ্টেম্বর বিবেকানন্দ বিভিন্ন ধর্মীয় বিষয় নিয়ে আলোচনা করেন।


title: খ্রীষ্টানগণ ভারতের জন্য কি করিতে পারেন?

text: ১৯ সেপ্টেম্বর বিবেকানন্দ তাঁর ভাষণে খ্রিস্টানদের কিছু সমালোচনা করেছিলেন। পরদিন তিনি একটি তাৎক্ষণিক বক্তৃতা দিতে শুরু করেন। চীনে কর্মরত ধর্মপ্রচারক অধ্যাপক আইজ্যাক টি. হেডল্যান্ড "রিলিজিয়ন ইন পিকিং" নামে একটি রচনা পড়ে শুনিয়েছিলেন। এই রচনার প্রত্যুত্তরে বিবেকানন্দ বলেন যে, চীনের দারিদ্র একটি প্রধান সমস্যা। তাই সেখানে স্থানীয় বাসিন্দাদের ধর্মান্তরিত করার বদলে সেখানে দারিদ্র দূরীকরণে মনোযোগ দেওয়াই ধর্মপ্রচারকদের প্রধান কর্তব্য। এই ভাষণেই বিবেকানন্দ বলেছিলেন, "ধর্ম ভারতের প্রধান প্রয়োজন নয়।" বিবেকানন্দ খ্রিস্টধর্মকে প্রত্যক্ষভাবে আক্রমণ করেননি। শুধু ভারতে ধর্মপ্রচারকদের কার্যপ্রণালীকে করেছিলেন। ভাষণটি ছিল মহাসভায় তাঁর চতুর্থ ভাষণ। এই দিন বিবেকানন্দের ভাষণ দেওয়ার কথা ছিল না। হেডল্যান্ডের ভাষণের পর মহাসভার অধ্যক্ষ ড. মমেরি বলেন যে, পরবর্তী বক্তা অনুপস্থিত। উপস্থিত শ্রোতারা বিবেকানন্দে উপস্থিত দেখে তাঁকেই ভাষণ দিতে অনুরোধ করেন। বিবেকানন্দ রাজি হন এবং ভাষণ দেন।


title: খ্রীষ্টানগণ ভারতের জন্য কি করিতে পারেন?

text: তাঁর বক্তব্যের প্রধান উপজীব্য ছিল এই যে খ্রিস্টানরা ভারতীয়দের দারিদ্রের প্রতি উদাসীন। তিনি বলেন, ধর্মপ্রচারকদের ভাষণ বা আরো গির্জাঘরে ভারতের কোনো প্রয়োজন নেই। কারণ প্রাচ্যে অনেক ধর্মমত প্রচলিত। ভারতে হাজার হাজার মানুষ অনাহারে মারা যায়, কিন্তু ধর্মপ্রচারকরা তাদের প্রতি উদাসীন। বিবেকানন্দ বলেন ক্ষুধার্ত মানুষদের ধর্মপ্রচারকরা "হিদেন" বলেন। তাদের খাদ্যের প্রয়োজন যা খ্রিস্টানরা তাদের দেয় না।


title: খ্রীষ্টানগণ ভারতের জন্য কি করিতে পারেন?

text: ক্ষুধার্ত ভারতীয়দের সাহায্য না করার জন্য বিবেকানন্দ খ্রিস্টানদের সমালোচনা করেন। তিনি বলেন, খাদ্যই ভারতবাসীর সবার আগে প্রয়োজন, ধর্ম নয়।


title: খ্রীষ্টানগণ ভারতের জন্য কি করিতে পারেন?

text: এই বক্তৃতাটিকে স্বামী বিবেকানন্দের একটি উল্লেখযোগ্য বক্তৃতা মনে করা হয়। ২১ সেপ্টেম্বর শিকাগো ইন্টার ওশেন-এ এই বক্তৃতার উপর একটি নিবন্ধ প্রকাশিত হয়। "দ্য কর্ম অফ ব্রাউন ফোক" বইয়ের লেখক বিজয় প্রসাদের মতে, মার্কিন যুক্তরাষ্ট্রের বাসিন্দারা ধর্মকেই ভারতীয় উপমহাদেশে একমাত্র রপ্তানিযোগ্য সামগ্রী মনে করেন দেখে ক্ষুব্ধ হয়ে বিবেকানন্দ এই ভাষণ দিয়েছিলেন।


title: অ্যালান অক্টোভিয়ান হিউম

text: অ্যালান অক্টোভিয়ান হিউম (জুন ৬, ১৮২৯ – জুলাই ৩১, ১৯১২) ব্রিটিশ ভারতের একজন বেসামরিক কর্মকর্তা, রাজনৈতিক সংস্কারক এবং শখের পক্ষীবিদ ও উদ্যানতত্ত্ববিদ। তিনি ভারতীয় স্বাধীনতা আন্দোলনের অন্যতম প্রধান চাবিকাঠি ভারতীয় জাতীয় কংগ্রেসের প্রতিষ্ঠাতাদের মধ্যে একজন। ভারতের পক্ষীবিজ্ঞান ও প্রাকৃতিক ইতিহাসে তার অবদানের জন্য তাকে "ভারতীয় পক্ষীবিদ্যার জনক" আখ্যা দেওয়া হয়। অবশ্য এ বিষয়ে তার কর্তৃত্বপূর্ণ স্বভাবের জন্য তিনি যথেষ্ট সমালোচিত এবং তার সমালোচকদের কাছে তিনি "ভারতীয় পক্ষীবিদ্যার পোপ" নামে পরিচিত।


title: অ্যালান অক্টোভিয়ান হিউম

text: হিউমের জন্ম ইংল্যান্ডের কেন্টে, ১৮২৯ খ্রিস্টাব্দে। তার পিতা জোসেফ হিউম ছিলেন একজন র‍্যাডিকেল সংসদ সদস্য। তিনি ইস্ট ইন্ডিয়া কোম্পানি কলেজ ও ইউনিভার্সিটি কলেজ হসপিটালে মেডিসিন ও সার্জারি বিষয়ে অধ্যয়ন করেন। ১৮৪৯ সালে তিনি ভারত গমণ করেন এবং বেঙ্গল সিভিল সার্ভিসে যোগ দেন। বর্তমান উত্তর প্রদেশের (নর্থ-ওয়েস্টার্ন প্রভিন্স) ইতওয়াতে ছিল তার প্রথম কর্মক্ষেত্র। এছাড়া বেসামরিক কর্মকর্তা হিসেবে ১৮৪৯ থেকে ১৮৬৭ সাল পর্যন্ত জেলা কর্মকর্তা, ১৮৬৭ থেকে ১৮৭০ পর্যন্ত কেন্দ্রীয় বিভাগের প্রধান এবং ১৮৭০ থেকে ১৮৭৯ সাল পর্যন্ত সরকারি সচিব হিসেবে দায়িত্বপ্রাপ্ত ছিলেন।


title: অ্যালান অক্টোভিয়ান হিউম

text: ভারতে আগমণের মাত্র নয় বছর পর হিউম ১৭৫৭ সালের সিপাহি বিদ্রোহ প্রত্যক্ষ করেন। বিদ্রোহ দমনে তিনি বেশ কয়েকটি সেনা অভিযানে অংশগ্রহণ করেন এবং বিদ্রোহ দমনে তার সাফল্যের জন্য ১৮৬০ সালে তিনি "অর্ডার অফ দ্যা বাথ" পদকে ভূষিত হন। হিউমের কর্মস্থল ইতওয়া বিদ্রোহের অন্যতম কেন্দ্রবিন্দু মিরাটের বেশ কাছাঁকাছি হলেও প্রথম দিকে তিনি বেশ নিরাপদেই ছিলেন। পরবর্তীতে তিনি ছয় মাসের জন্য আগ্রা দুর্গে আশ্রয় নিতে বাধ্য হন। ১৮৫৮ সালে তিনি যখন পুনরায় দায়িত্ব গ্রহণ করেন, তখন একজন ভারতীয় কর্মকর্তা ছাড়া আর কেউই তার অণুগত ছিল না। তিনি অণুগত ভারতীয় সেনাদের নিয়ে ৬৫০ সদস্যবিশিষ্ট একটি আধাসামরিক বাহিনী গঠন করেন এবং তাদের নিয়ে কাজে নামেন। বিদ্রোহ দমনে ব্রিটিশদের অদক্ষতা এবং তাদের ‘ক্ষমা ও সহিষ্ণুতার নীতি’র ব্যাপক সমালোচনা করেন।


title: অ্যালান অক্টোভিয়ান হিউম

text: জেলা কর্মকর্তা হিসেবে দায়িত্বপালনকালে শুরুর দিকে তিনি অবৈতনিক প্রাথমিক শিক্ষা চালু করার চে্টা করেন। এছাড়া তিনি "লোকমিত্র" নামে স্থানীয় একটি পত্রিকা প্রকাশের উদ্যোগ নেন।


title: অ্যালান অক্টোভিয়ান হিউম

text: ১৮৫৩ সালে তিনি মেরি অ্যান গ্রিন্ডালের সাথে বিবাহবন্ধনে আবদ্ধ হন।


title: চারু মজুমদার

text: চারু মজুমদার (১৪ মে, ১৯১৫ - ২৮ জুলাই, ১৯৭২) হলেন ভারতের প্রখ্যাত নকশালপন্থী ও মাওবাদী রাজনীতিবিদ।


title: চারু মজুমদার

text: জন্ম রাজশাহী জেলার হাগুরিয়া গ্রামে। পৈতৃক নিবাস শিলিগুড়ি। জমিদার পরিবারে জন্ম। পিতার নাম বীরেশ্বর।


title: চারু মজুমদার

text: শিলিগুড়ি বালক হাই স্কুল থেকে ১৯৩৩ সালে মেট্রিক পাস করেন। অতঃপর পাবনা এডোয়ার্ড কলেজে আই এ ক্লাসে ভর্তি হন।


title: চারু মজুমদার

text: ইন্টারমিডিয়েট পরীক্ষার পূর্বে সাম্যবাদী ধারায় অনুপ্রাণিত হয়ে লেখাপড়া ত্যাগ করে জলপাইগুড়ি জেলায় তেভাগা আন্দোলনে যোগদান করেন। ১৯৩৬ সালে তাঁর কর্মক্ষেত্র ছিলো জলপাইগুড়ি জেলা। ব্রিটিশ শাসনাকালে ছয় বছর আত্মগোপন অবস্থায় রাজনৈতিক প্রক্রিয়া পরিচালনা করেন। এ-সময়ে ভারতের কমিউনিস্ট পার্টির সদস্যপদ লাভ। ১৯৪২ সালে জলপাইগুড়িতে গ্রেফতার হয়ে দুই বছর নিরাপত্তা বন্দিরূপে কারাভোগের পর ১৯৪৪-এ মুক্তিলাভ করেন। অতপর উত্তরবঙ্গে চা-বাগান শ্রমিকদের সংগঠিত করার কাজে আত্মনিয়োগ।


title: চারু মজুমদার

text: ১৯৪৮ সালের ২৬ মার্চ ভারতের কমিউনিস্ট পার্টি বেআইনি ঘোষিত হলে তিনি নিরাপত্তা আইনে গ্রেফতার হন এবং ১৯৫২-তে মুক্তিলাভ করেন। ১৯৫৭-তে নকশালবাড়ির কেষ্টপুরে চা-বাগিচার মালিকদের বিরুদ্ধে সংগ্রাম করার অভিযোগে গ্রেফতার। প্রায় চার মাস কারা নির্যাতন ভোগ। ১৯৬২-তে চীন-ভারত যুদ্ধের সময়ে ভারত রক্ষা আইনে গ্রেফতার। ১৯৬৩-তে জেল থেকে মুক্তি পেয়ে শিলিগুড়ি কেন্দ্র থেকে পশ্চিমবঙ্গ বিধান সভার উপ-নির্বাচনে প্রতিদ্বন্দ্বিতা করে কংগ্রেস প্রার্থির কাছে পরাজিত। চীন ও রাশিয়ার আদর্শগত দ্বন্দ্বকে কেন্দ্র করে ভারতীয় কমিউনিস্ট পার্টির পিকিংপন্থি নেতৃবৃন্দ সিপিআই (এম) গঠন করলে (১৯৬৪) তার সংগে একাত্মতা ঘোষণা। ১৯৬৫-তে ভারত-পাকিস্তান যুদ্ধের সময় গ্রেফতার। একই বছর মুক্তিলাভের পর সিপিআই (এম)-এর নামে একটি বিশেষ ঘোষণাপত্র প্রকাশ। সিপিআই (এম) নেতৃবৃন্দ কর্তৃক একে দলীয় কর্মসূচির পরিপন্থী আখ্যায়িত করে তাকে দল থেকে বহিষ্কার। পরে বহিষ্কারাদেশ প্রত্যাহার।